cyanic-selkie/wikianc huggingface dataset:
ಉದಾಯಿನ್
ಬೌದ್ಧ ಕಾಲಾನುಕ್ರಮಣಿಕೆಗಳಲ್ಲಿ ದರ್ಶಕ (ದಾಸಕ) ಹೆಸರಿನ ಹಿಂದೆ "ನಾಗ" ಎಂಬ ಉಪಸರ್ಗವನ್ನು ಬಳಸಲಾಗಿದೆ ಎಂದು ಭಂಡಾರ್‍ಕರ್ ಗಮನಿಸುತ್ತಾರೆ. ಇದು ಅವನ ಉತ್ತರಾಧಿಕಾರಿಗಳಿಗೆ ಅವನ ಬೇರ್ಪಡುವಿಕೆಯನ್ನು ಮತ್ತು ಪದ್ಮಾವತಿಯ ನಾಗರೊಂದಿಗೆ ಅವನ ಸಂಬಂಧವನ್ನು ಸೂಚಿಸಬಹುದು. ಇವನು ಒಂದು ಭಿನ್ನ ಕುಟುಂಬದವನಾಗಿದ್ದಿರಬಹುದು ಮತ್ತು ಅಜಾತಶತ್ರುವಿನ ಸುಮಾರು ಮೂರು ತಲೆಮಾರುಗಳ ನಂತರ ರಾಜನಾಗಿದ್ದನು, ಮತ್ತು ತಕ್ಷಣ ಅವನ ಉತ್ತರಾಧಿಕಾರಿಯಾಗಿರಲಿಲ್ಲ ಎಂದು ಇದು ಸೂಚಿಸುತ್ತದೆ.
ಉದಾಯಿನ್ ಅಜಾತಶತ್ರುವಿನ ಮೆಚ್ಚಿನ ಮಗನಾಗಿದ್ದನು ಮತ್ತು ತನ್ನ ಅಜ್ಜ ಬಿಂಬಿಸಾರನ ಆಳ್ವಿಕೆಯ ಅವಧಿಯಲ್ಲಿ ಜೀವಂತವಿದ್ದನು ಎಂದು ಬೌದ್ಧ ಸಂಪ್ರದಾಯಗಳು ಹೇಳುತ್ತವೆ. ಅಜಾತಶತ್ರುವು ಗೌತಮ ಬುದ್ಧನನ್ನು ಭೇಟಿಯಾದಾಗ, ಉದಾಯಿನ್ ಯುವ ರಾಜಕುಮಾರನಾಗಿದ್ದನು. ನಂದೀವರ್ಧನನು ಉದಾಯಿನ್‍ನ ಉತ್ತರಾಧಿಕಾರಿ ಎಂದು ಪುರಾಣಗಳು ಉಲ್ಲೇಖಿಸುತ್ತವೆ. ಆದರೆ, ಇವನ ನಂತರ ಅನುರುದ್ಧನು ಉತ್ತರಾಧಿಕಾರಿಯಾದನು ಎಂದು ಶ್ರೀಲಂಕಾದ ಬೌದ್ಧ ಕಾಲಾನುಕ್ರಮಣಿಕೆಗಳು ಹೇಳುತ್ತವೆ. ಅಜಾತಶತ್ರುವಿನಿಂದ ಹಿಡಿದು ನಾಗದಾಸಕನ ವರೆಗಿನ ಎಲ್ಲ ರಾಜರೂ ತಮ್ಮ ತಂದೆಯನ್ನು ಹತ್ಯೆ ಮಾಡಿದರು ಎಂದೂ ಈ ಬೌದ್ಧ ಕಾಲಾನುಕ್ರಮಣಿಕೆಗಳು ಹೇಳುತ್ತವೆ.
ಉಲ್ಲೇಖಗಳು
ವರ್ಗ:ಹರ್ಯಂಕ ರಾಜವಂಶ
ಕಾಂಚನಗಂಗ
ವಿಶ್ವದ ಅತ್ಯುನ್ನತ ಪರ್ವತಶೃಂಗಗಳಲ್ಲಿ ಮೂರನೆಯದು. ಹಿಮಾಲಯ ಪರ್ವತಶ್ರೇಣಿಯಲ್ಲಿ, ನೇಪಾಲ ಸಿಕ್ಕಿಂ ಗಡಿಯ ಮೇಲೆ, ಉತ್ತರ ಅಕ್ಷಾಂಶ 27ಲಿ42' ಮತ್ತು ಪೂರ್ವರೇಖಾಂಶ 88ಲಿ 11'ನಲ್ಲಿ ಡಾರ್ಜೀಲಿಂಗಿಗೆ ವಾಯವ್ಯಕ್ಕೆ 46 ಮೈ. ದೂರದಲ್ಲಿದೆ. ಇದರ ಎತ್ತರ 28,168'.
ಕಾಂಚನಗಂಗ
ಕಾಂಚನಗಂಗವೆಂಬ ಹೆಸರು ಇದಕ್ಕೆ ಪ್ರಾಪ್ತವಾದ್ದು ಟಿಬೆಟನ್ ಮೂಲದ ಕಾಂಗ್-ಚೆನ್-ಡ್ಜೋ-ನ್ಗ ಅಥವಾ ಯಾಂಗ್-ಛೆನ್-ಡ್ಜೋ-ನ್ಗ ಎಂಬ ನಾಲ್ಕು ಶಬ್ದಗಳಿಂದ. ಸಿಕ್ಕಿಂನಲ್ಲಿ ಇದಕ್ಕೆ ಪಂಚ ಮಹಾ ಹಿಮ ಸಂಚಯ ಎಂದು ಅರ್ಥ. ಆ ಸುತ್ತಿನ ಜನರ ಪುರಾಣ ಮತ್ತು ಧಾರ್ಮಿಕ ಆಚಾರಗಳಲ್ಲಿ ಈ ಪರ್ವತಶೃಂಗ ಬಹು ಮುಖ್ಯ ಪಾತ್ರ ವಹಿಸಿದೆ. ಪರಿಶೋಧಕನ ದೃಕ್ಪಥದಲ್ಲಿ ಬೀಳುವುದಕ್ಕೂ ಬಲು ಹಿಂದೆಯೇ ಇದರ ಇಳಿಜಾರುಗಳು ವ್ಯಾಪಾರಿಗಳಿಗೂ ದನಕಾಯುವವರಿಗೂ ಪರಿಚಿತವಾಗಿದ್ದುವು.ಇದು ಕರ್ನಾಟಕ ಸಂಕ್ರಾತಿವೃತ್ತದಿಂದ ಕೇವಲ ಸು. 4' ಉತ್ತರದಲ್ಲಿರುವುದಿಂದ ಉಷ್ಣವಲಯಕ್ಕಿಂತ ಬಲುದೂರ ಇದ್ದಹಾಗೇನಲ್ಲ. ಆದರೆ ಔನ್ನತ್ಯದಿಂದಾಗಿ ಇದರ ತುದಿಭಾಗ ಬಲು ಶೀತ. ಸನಿಯದ ಡಾರ್ಜೀಲಿಂಗಿನಿಂದ ಇದು ಹಿಮ ಹೊದೆದ ಮಹಾ ಗುಡಾರದಂತೆ ಕಾಣುತ್ತದೆ.
ಇತಿಹಾಸ
ಮತ್ತೆ ಇತ್ತಲಾಗಿ ಪಾಶ್ಚಾತ್ಯರ ಗಮನ ತೀವ್ರವಾಗಿ ಹರಿದದ್ದು ಕಾಲು ಶತಮಾನ ಕಳೆದ ಮೇಲೆ. ಅವರು ಈ ಪರ್ವತದ ಇತರ ಮುಖಗಳನ್ನು ಪರಿಶೋಧಿಸಿದರು. 1929ರಲ್ಲೂ 1931ರಲ್ಲೂ ಪಾಲ್ ಬೌವರನ ನಾಯಕತ್ವದಲ್ಲಿ ಬವೇರಿಯನ್ ತಂಡವೊಂದು eóÉಮುವಿನ ಕಡೆಯಿಂದಲೂ 1930ರಲ್ಲಿ ಜಿ.ಓ. ಡಿಹ್ರೆನ್ ಪರ್ತನ ತಂಡ ಕಾಂಚನಗಂಗ ಕಣಿವೆಯ ಕಡೆಯಿಂದಲೂ ಆರೋಹಣ ಪ್ರಯತ್ನ ನಡೆಸಿದುವು. ಈ ಪ್ರಯತ್ನಗಳ ಫಲವಾಗಿ ಸಿದ್ಧಿಸಿದ ಔನ್ನತ್ಯ 25,263'. 1931ರಲ್ಲಿ  ಈ ಮಟ್ಟದಿಂದ ಮುಂದಕ್ಕೆ ಬೌವರನ ತಂಡ ಏರಲಾಗಲಿಲ್ಲ. ಅಲ್ಲಿದ್ದ ಹಿಮರಾಶಿ ಅಪಾಯಕಾರಿಯಾಗಿತ್ತು. ಅಪಘಾತಕ್ಕೆ ಕಾರಣವಾಯಿತು. ಕಾಂಚನಗಂಗದ ರುದ್ರಭೀಕರತೆಯಿಂದಾಗಿ 1954ರ ವರೆಗೂ ಯಾರೂ ಅದನ್ನೇರುವ ಪ್ರಯತ್ನ ಕೈಕೊಳ್ಳಲಿಲ್ಲ.ಮತ್ತೆ ಯಾಲುಂಗ್ ಕಣಿವೆಯ ಕಡೆಯಿಂದ ಪ್ರಯತ್ನ ಮಾಡಿ ನೋಡಬಹುದೆಂಬುದು 1954ರಲ್ಲಿ ಗಿಲ್ಮರ್ ಲೂಯಿಸ್ ಮತ್ತು ಜಾನ್ ಕೆಂಪರ ಪ್ರವಾಸಗಳಿಂದ ದೃಢಪಟ್ಟ ಫಲವಾಗಿ 1955ರಲ್ಲಿ ಚಾರಲ್ಸ್ ಇವಾನ್ಸನ ನಾಯಕತ್ವದಲ್ಲಿ ಆರೋಹಣ ತಂಡವೊಂದು ಈ ಪ್ರಯತ್ನ ಕೈಕೊಂಡಿತು. ಆ ತಂಡ ಬುಡದ ಶಿಬಿರದಿಂದ (18,000') ಹೊರಟು, ಮೂರು ವಾರಗಳ ಅನಂತರ 24,000' ಎತ್ತರದಲ್ಲಿರುವ ವಿಶಾಲವಾದ ಚಾಚೊಂದನ್ನು ತಲಪಿತು. ಅದರ ಎತ್ತರದ ಕೊನೆಯಲ್ಲಿ 25,000' ಪ್ರದೇಶವೇ ಆರೋಹಣತಂಡದ ಐದನೆಯ ಶಿಬಿರ. ಮುಂದಿನ ಶಿಬಿರದ ಎತ್ತರ 27,000'. ಅಲ್ಲಿಂದ ಅರೋಹಣದ ಕೊನೆಯ ಮಜಲು ಆರಂಭವಾಯಿತು. ಆಮ್ಲಜನಕದೊಂದಿಗೆ ಸಜ್ಜಾಗಿದ್ದ ಆರೋಹಿಗಳು ಆತ್ಮವಿಶ್ವಾಸದಿಂದ ಏರಿ ನಡೆದರು. 1955ರ ಮೇ 25 ರಂದು ಜೋ ಬ್ರೌನ್ ಮತ್ತು ಜಾರ್ಜ್ ಬ್ಯಾಂಡರೂ 26 ರಂದು ನಾರ್ಮನ್ ಹಾರ್ಡಿ ಮತ್ತು ಎಚ್. ಆರ್. ಎ. ಸ್ಟ್ರೀತರರೂ ಕಾಂಚನಗಂಗವನ್ನೇರಿದರು. ಆದರೆ ಸಿಕ್ಕಿಮರಿಗೆ ಪವಿತ್ರವೆನಿಸಿರುವ ಶಿಖರದ ತಲೆ ಮೆಟ್ಟಬಾರದೆಂಬ ಅವರ ಪ್ರಾರ್ಥನೆಗೆ ಬೆಲೆ ಕೊಟ್ಟು ಶಿಖರಾರೋಹಿಗಳು ಅದರ ಶಿಖಾಪ್ರದೇಶಕ್ಕಿಂತ ಕೆಲವು ಗಜಗಳ ಆಚೆಗೆ ನಿಂತು ಹಿಂದಿರುಗಿದರು.
ಉಲ್ಲೇಖಗಳು
ವರ್ಗ:ಪರ್ವತಗಳು ವರ್ಗ:ಹಿಮಾಲಯ
ಕಾಂತಗೋಳ
ಭೌತ ವಿದ್ಯಮಾನಗಳ ಮೇಲೆ ಭೂಕಾಂತಕ್ಷೇತ್ರದ ಪ್ರಭಾವ ಪ್ರಧಾನವಾಗಿರುವ ಭೂಭಾಗ (ಮ್ಯಾಗ್ನೆಟೋಸ್ಫಿಯರ್). ಅಯಾನ್ ಗೋಳೀಯ  ಪ್ರದೇಶಕ್ಕೆ ಅನುಗುಣವಾಗುವಂತೆ ಭೂಮಿಯಿಂದ ಸುಮಾರು 100 ಕಿಮೀ. ಎತ್ತರದಿಂದ ಕಾಂತಗೋಳ ಪ್ರಾರಂಭವಾಗಿ ಅಲ್ಲಿಂದ ಮುಂದಕ್ಕೆ ಕಾಂತಸೀಮಾ (ಮ್ಯಾಗ್ನೆಟೋಪಾಸ್) ಎಂದು ಕರೆಯಲ್ಪಡುವ ಅಂತರಗ್ರಹ ಮಧ್ಯವರ್ತಿಗೆ ಸಂಕ್ರಮವನ್ನು ಗುರುತಿಸುವ ಅತಿದೂರದ ಎಲ್ಲೆಯವರೆಗೂ ಹರಡಿಕೊಂಡಿದೆ. ಧೂಮಕೇತುವಿನ ಆಕಾರದಂತೆ ಇದಕ್ಕೆ ಸಹ ಸೂರ್ಯನಿಗೆ ವಿಮುಖವಾಗಿ ಪಸರಿಸಿರುವ ದೊಡ್ಡ ಬಾಲವಿದೆ. ಈ ಬಾಲ ಸೂರ್ಯಾಭಿಮುಖ ದಿಕ್ಕಿನಲ್ಲಿ ಅಗಲವಾಗಿದೆ, ಚೂಪಾಗಿಲ್ಲ.
ಕಾಂತಗೋಳ
ಕಾಂತಗೋಳದ ನಾಸಿಕಕ್ಕೆ ಭೂ ಕೇಂದ್ರದಿಂದ ಇರುವ ದೂರ ಸಾಮಾನ್ಯವಾಗಿ ಸುಮಾರು 10(=ಭೂ ತ್ರಿಜ್ಯ6400 ಕಿಮೀ.). ಆದರೆ ಈ ದೂರ ಅಂತರಗ್ರಹ ಮಧ್ಯವರ್ತಿಯ ಪರಿಸ್ಥಿತಿಯನ್ನವಲಂಬಿಸಿ 6 ಮತ್ತು 14 ಗಳ ನಡುವೆ ವ್ಯತ್ಯಾಸವಾಗಬಹುದೆಂದೂ ಗೊತ್ತಾಗಿದೆ. ಕಾಂತಗೋಳವು ಬಾಲದ ಉದ್ದಕ್ಕೂ ಅಡ್ಡಲಾಗಿ ವಿಕಾಸವಾಗುತ್ತ ಬಂದು ಚಂದ್ರನ ದೂರದಲ್ಲಿ (60) ಅದರ ತ್ರಿಜ್ಯ ಸುಮಾರು 20 ಆಗುವುದು. ಸೂರ್ಯನಿಗೆ ಆಭಿಮುಖವಾಗಿ, ಭೂಮಿಯಿಂದ ದೂರ ಹೆಚ್ಚಿದಂತೆಲ್ಲ ಕಾಂತಗೋಳ ಕ್ರಮೇಣ ವಿಸ್ತಾರವಾಗುತ್ತದೆ. ಆದರೂ ಅದರ ಪ್ರಭಾವ 800ಖe ದೂರದಲ್ಲಿ ಕೂಡ ಪತ್ತೆಯಾದದ್ದು ಪಯೊನಿಯರ್-6 ಆಕಾಶನೌಕೆ ಮಾಡಿದ ವೀಕ್ಷಣೆಗಳಿಂದ. ಕಾಂತಗೋಳದ ಬಾಲದಲ್ಲಿ ಸೌರ ಎಲೆಕ್ಟ್ರಾನ್ ವಿದ್ಯಮಾನಗಳ ವೀಕ್ಷಣೆಗಳು ಅದರ ಉದ್ದ ್ಠ2107 ಕಿಮೀ. ಗಿಂತ (3000) ಹೆಚ್ಚಾಗಿರಲಾರದೆಂದು ಸಲಹೆ ನೀಡುತ್ತವೆ.
ಆಕಾರ
ಅಂತರಗ್ರಹ ಮಧ್ಯವರ್ತಿಯನ್ನು ರಚಿಸುವುದು ಸೌರವಾಯು. ಇದು ಕಾಂತಸೀಮಾದಲ್ಲಿ ಪ್ರಯುಕ್ತಿಸುವ ಪ್ರತಿಬಲಗಳಿಂದ ಕಾಂತಗೋಳದ ಆಕಾರವನ್ನು ಕಂಡುಹಿಡಿಯುತ್ತಾರೆ. ಸೂರ್ಯನಿಗೆ ಅಭಿಮುಖವಾಗಿ ಪ್ರಯಕ್ತವಾಗುವ ಅಭಿಲಂಬ (ನಾರ್ಮಲ್) ಪ್ರತಿಬಲ ಅತಿಮುಖ್ಯವಾದದ್ದು. ಸೌರವಾಯುವಿನಿಂದ ಕಾಂತಸೀಮಾದ ಹೊರಗೆ ಪ್ರಯುಕ್ತವಾಗುವ ಒತ್ತಡವನ್ನು ಸೀಮಾದ ಒಳಗಡೆ ಇರುವ ಕಾಂತೀಯ ಒತ್ತಡಕ್ಕೆ ಸಮೀಕರಿಸುವುದರಿಂದ ಆಕಾರವನ್ನು ತಕ್ಕಮಟ್ಟಿಗೆ ಗುಣಿಸಬಹುದು. ಸೌರವಾಯು ಶಬ್ದಾತೀತ (ಸೂಪರ್ ಸಾನಿಕ್) ಆಗಿರುವುದರಿಂದ ಧಕ್ಕಾತರಂಗ ಕಾಂತಗೊಳದ ಪ್ರವಾಹದ ಎದಿರುದಿಕ್ಕಿನ ಕಡೆಗೆ ನೆಲೆ ನಿಲ್ಲಬೇಕು. ಧಕ್ಕೆ ಮತ್ತು ಕಾಂತಸೀಮಾ ಇವೆರಡರ ಸಾಪೇಕ್ಷ ತೆಳು ಸಂಕ್ರಮ ಪ್ರದೇಶದಲ್ಲಿ ಒತ್ತಡ ಸೌರವಾಯುವಿನ ಸ್ಥಳೀಯ ಬಡಿತದ ಒತ್ತಡಕ್ಕೆ ಉಪಸಮವಾಗಿ ಸಮವಾಗಿರಬೇಕು. ಆದ್ದರಿಂದ ಸಮೀಕರಣ ಒಪ್ಪಾಗುತ್ತದೆ. ಇಲ್ಲಿ  ಸಂಕ್ರಮ ಪ್ರದೇಶದಲ್ಲಿನ ಒತ್ತಡ,  ಸಂಖ್ಯಾ ಸಾಂದ್ರತೆ,  ಧಕ್ಕೆಗೆ ಅಭಿಮುಖವಾಗಿ ಸೌರವಾಯುವಿನ ವೇಗ,  ಸೌರವಾಯು ಆಯಾನುಗಳ ಮಧ್ಯಸ್ಥ ರಾಶಿ ಮತ್ತು ವು ಸೌರವಾಯುವಿನ ದಿಕ್ಕು ಹಾಗೂ ಧಕ್ಕೆ ಕಾಂತಸೀಮಾಗಳಿಗೆ ಅಭಿಲಂಬ ಇವುಗಳ ನಡುವಣ ಕೋನ. ಕಾಂತಗೋಳದ ಅಗ್ರದ ಕಡೆ ಕಾಂತಸೀಮಾದ ಸರಿಯಾಗಿ ಒಳಗಡೆ ಕಾಂತಕ್ಷೇತ್ರದ ತ್ರಾಣ ಭೂಮಿಯ ದ್ವಿಧ್ರುವದ ಸುಮಾರು ಎರಡರಷ್ಟು; ಈ ಹೆಚ್ಚುವಳಿಗೆ ಕಾಂತ ಸೀಮಾದಲ್ಲಿಯೇ ಹರಿಯುವ ಪ್ರವಾಹಗಳೇ ಕಾರಣ. ಸಿದ್ಧಾಂತದಿಂದ ಮತ್ತು ವೀಕ್ಷಣದಿಂದ ಪಡೆದ ರೂಪರೇಖೆಗಳು ಬಹಳ ಮಟ್ಟಿಗೆ ಒಪ್ಪಾಗಿವೆ.
ಸೌರವಾಯು ಶಬ್ದಾತೀತ
ಸೌರವಾಯು ಶಬ್ದಾತೀತವಾಗಿರುವುದರಿಂದಲೂ ಕಾಂತಗೋಳದಿಂದ ಪ್ರತಿನಿಧಿಸಲ್ಪಟ್ಟಿರುವ ತಡೆಯ ಸುತ್ತ ಹರಿಯುವಿಕೆಯನ್ನು ನಿರ್ದೇಶಿಸಲು ಅದರ ಗುಣಗಳಲ್ಲಿ ಪ್ರಬಲವಾದ ವ್ಯತ್ಯಾಸಗಳನ್ನು ಮಾಡಬೇಕಾಗುವುದರಿಂದಲೂ ಕಾಂತಗೋಳದಲ್ಲಿ ಸೂರ್ಯನ ಕಡೆಗೆ ಇರುವ ಸೌರವಾಯುವಿನಲ್ಲಿ ನೆಲೆನಿಂತಿರುವ ಧಕ್ಕಾಂತರಂಗದ ಇರುವಿಕೆ ಮುನ್ಸೂಚಿಸಲ್ಪಟ್ಟಿತು. ವಾಯುಗತಿವಿಜ್ಞಾನದ (ಎರೋಡೈನಮಿಕ್ಸ್) ಪ್ರಕ್ರಿಯೆಗಳನ್ನು ಉಪಯೋಗಿಸಿಕೊಂಡು ಕಾಂತಗೋಳದ ಆಕಾರ ಗೊತ್ತಿದ್ದರೆ ಧಕ್ಕಾತರಂಗದ ನಿರೀಕ್ಷಿತಸ್ಥಾನವನ್ನು ಗುಣಿಸಬಹುದು. ಧಕ್ಕಾತರಂಗದ ವೀಕ್ಷಿತ ಮತ್ತು ಗಣಿಸಿದ ಸ್ಥಾನಗಳು ಬಹುಮಟ್ಟಿಗೆ ಹೊಂದಾಣಿಕೆಯಾಗುತ್ತವೆ. ಈ ವಿಶೇಷ ಧಕ್ಕಾತರಂಗದ ಅತಿ ಲಕ್ಷ್ಯಾರ್ಹವಾದ ರೂಪರೇಖೆ ಏನೆಂದರೆ ಕಣಕಣಗಳ ನಡುವೆ ಸಂಘಟನೆಗಳನ್ನೊಳಗೊಂಡಿರುವುದಿಲ್ಲ. ಭೂಮಿಯ ಕಕ್ಷೆಯಲ್ಲಿರುವ ಸೌರವಾಯುವಿನಲ್ಲಿ ಮಧ್ಯಸ್ಥ ಮುಕ್ತಪಥ ಸಿ³ ಸೆಂಮೀ. ಸುಮಾರಿನಷ್ಟು ಮತ್ತು ಧಕ್ಕಾತರಂಗದ ದಪ್ಪ ವಾಸ್ತವವಾಗಿ ಕೆಲವೇ ಶತ ಕಿಮೀ. ಗಳಿಗಿಂತ ಹೆಚ್ಚಾಗಿಲ್ಲದಿರುವುದೇ ಇದಕ್ಕೆ ಕಾರಣ. ತರಂಗದ ದಪ್ಪ ಸ್ಥೂಲವಾಗಿ ಭೂಮಿಗೆ ಸಮೀಪದಲ್ಲಿರುವ ಅಂತರಗ್ರಹ ಕಾಂತಕ್ಷೇತ್ರದಲ್ಲಿ ಪ್ರೋಟಾನಿನ ಗೈರೋತ್ರಿಜ್ಯ. ಪ್ರಕೃತಿಯಲ್ಲಿ ಅಥವಾ ಪ್ರಯೋಗಶಾಲೆಯಲ್ಲಿ ಸಂಘಟ್ಟನಾಮುಕ್ತ ಧಕ್ಕಾತರಂಗಕ್ಕೆ ಇದೇ ಪ್ರಥಮ ಸ್ಪಷ್ಟ ಉದಾಹರಣೆ.
ಬಾಲ
ಕಾಂತಗೋಳದ ಬಾಲದ ರೇಖಾಗಣಿತ ಸರಳವಾಗಿ ಒತ್ತಡವನ್ನು ಸರಿದೂಗುವುದರಿಂದ ನಿರ್ಧರಿಸಲಾಗುವುದಿಲ್ಲ. ಹೀಗೆ ಮಾಡಬಹುದಾಗಿದ್ದರೆ ಅದು ದುರ್ಬಲವಾಗಿದ್ದು ಭೂಮಿಯ ದ್ವಿಧ್ರುವ ಕಾಂತಕ್ಷೇತ್ರದ ಅಲ್ಪಭಾಗಗಳಿಂದ ಕೂಡಿರಬೇಕಾಗಿರುತ್ತಿತ್ತು. ವಾಸ್ತವವಾಗಿ ಬಾಲದಲ್ಲಿರುವ ಕಾಂತಾಭಿವಾಹ (ಮ್ಯಾಗ್ನೆಟಿಕ್ ಫ್ಲಕ್ಸ್) ಬಹಳ ಹೆಚ್ಚು ಮತ್ತು ಭೂಕಾಂತ ಧ್ರುವಗಳಿಂದ 1500 ಕಿಮೀ. ಒಳಗಡೆ ಇರುವ ದೂರದಿಂದ ಭೂಮಿಯನ್ನು ಪ್ರವೇಶಿಸುವ ಅಥವಾ ಬಿಡುವ ಕ್ಷೇತ್ರರೇಖೆಗಳನ್ನಿದು ಒಳಗೊಂಡಿದೆ. ಬಾಲದಲ್ಲಿನ ಕಾಂತಕ್ಷೇತ್ರ ರೇಖೆಗಳು ಮಂದವಾಗಿ ತಿರುಗಿ ಭೂಮಿಯ ಎರಡು ಧ್ರುವಪ್ರದೇಶಗಳನ್ನು ಸೇರಿಸುವುದಿಲ್ಲ. ಇದಕ್ಕೆ ಪ್ರತಿಯಾಗಿ ಅವು ಭೂಮಿಸೂರ್ಯರೇಖೆಗೆ ಬಹುಮಟ್ಟಿಗೆ ಸಮಾಂತರದಲ್ಲಿವೆ. ಬಾಲದ ಉತ್ತರಾರ್ಧದಲ್ಲಿ ಕಾಂತಕ್ಷೇತ್ರ ಭೂಮಿಯ ಕಡೆಗೂ ದಕ್ಷಿಣಾರ್ಧದಲ್ಲಿ ಭೂಮಿಗೆ ವಿರುದ್ಧ ದಿಕ್ಕಿನಲ್ಲೂ ನಿರ್ದೇಶಿತವಾಗಿದೆ. ಬಾಲದ ಈ ಅರ್ಧಗಳ ನಡುವೆ ಅತಿದುರ್ಬಲಕಾಂತಕ್ಷೇತ್ರದ ತೆಳು ಶೂನ್ಯ ಪದರವಿದೆ. ಇದರಲ್ಲಿ ಪ್ರತಿ ಪಾಶ್ರ್ವದಲ್ಲಿಯೂ ವಿರುದ್ಧದಿಕ್ಕಿನಲ್ಲಿರುವ ಕಾಂತಕ್ಷೇತ್ರಗಳು ಜೋಡಣೆಯಾಗದಂತೆ ಸಾಕಷ್ಟು ಒತ್ತಡದಲ್ಲಿ ಪ್ಲಾಸ್ಮ ಇದೆ. ಹೀಗಾಗಿ ದಿಕ್ಸೂಚಿಯಿಂದ ಭೂಕಾಂತ ದಕ್ಷಿಣ ಧ್ರುವದಿಂದ ಪ್ರಾರಂಭಿಸಿ ಕಾಂತ ಕ್ಷೇತ್ರರೇಖೆಯನ್ನು ಗುರುತಿಸುತ್ತ ಹೋದರೆ ಸಾಮಾನ್ಯವಾಗಿ ಇದು ಭೂಕಾಂತ ಉತ್ತರ ಧ್ರುವಕ್ಕೆ ಕೊಂಡೊಯ್ಯುವುದಕ್ಕೆ ಬದಲಾಗಿ ಅಂತರಗ್ರಹ ಮಧ್ಯವರ್ತಿಗೋ ಅಥವಾ ಅಂತಿಮವಾಗಿ ಸೂರ್ಯ ಅಥವಾ ಸೌರವ್ಯೂಹವನ್ನೂ ಮೀರಿ ಆಕಾಶಗಂಗೆಗೋ ಕೊಂಡೊಯ್ಯಬಹುದು. ಸೌರಜ್ವಾಲೆಗಳಿಂದ ಉತ್ಸರ್ಜಿತವಾದ ಅಲ್ಪ-ಶಕ್ತಿ (40) ಎಲೆಕ್ಟ್ರಾನುಗಳು ಭೂಮಿಯ ಕಡೆಗೆ ಸೂರ್ಯನ ವಿರುದ್ಧ ದಿಕ್ಕಿನಲ್ಲಿ ಚಲಿಸುತ್ತಿರುವುದನ್ನು ಬಾಲದಲ್ಲಿ ವೀಕ್ಷಿಸಲಾಗಿದೆ. ಈ ಕಣಗಳು ಕಾಂತಕ್ಷೇತ್ರದ ರೇಖೆಗಳಿಗೆ ಸಮಾಂತರದಲ್ಲಿ ಚಲಿಸಲೇಬೇಕಾಗಿರುವುದರಿಂದ ಬಾಲ ಅಂತರಗ್ರಹ ಮಧ್ಯವರ್ತಿಯೊಡನೆ ಜೋಡಣೆ ಹೊಂದಿರಬೇಕೆಂಬುದಕ್ಕೆ ಸ್ಪಷ್ಟವಾದ ಆಧಾರ ಸಿಕ್ಕಿದಂತಾಯಿತು.
ಕಾಂತಗೋಳೀಯ ಪ್ಲಾಸ್ಮ
ಕೆಲವೇ ಎಲೆಕ್ಟ್ರಾನ್‍ವೋಲ್ಟ್‍ಗಳಿಗಿಂತಲೂ ಕಡಿಮೆ ಇರುವ ಕಣಶಕ್ತಿಗಳನ್ನೊಳಗೊಂಡಿರುವ ಅಲ್ಪಶಕ್ತಿ ಪ್ಲಾಸ್ಮ ಸಮಗ್ರ ಕೋಡುಬಳೆ ಪ್ರದೇಶವನ್ನು ವ್ಯಾಪಿಸಿಕೊಂಡಿದೆ. ಇದನ್ನು ಆಕಾಶಯಾನಗಳಲ್ಲಿ ನೇರವಾಗಿ ಪತ್ತೆ ಹಚ್ಚಬಹುದು. ಕಾಂತಗೋಳಿಯ ಪ್ಲಾಸಮ ಅಯಾನುಗೋಳದ ವಿಸ್ತರಣವೆಂದು ಕಾಣಬರುತ್ತದೆ. ಇದರಲ್ಲಿ ಸೂರ್ಯನ ಬೆಳಕಿನಿಂದ ವಾಯುಮಂಡಲದಲ್ಲಿರುವ ಸಮ ವಿದ್ಯುತ್ ಪರಮಾಣುಗಳ ಅಯಾನೀಕರಣದಿಂದ ಉತ್ಪನ್ನವಾದ ಲಘು ಅಯಾನುಗಳು (ಊ+,ಊe+) ಇವೆ. ಆದರೆ ಪ್ಲಾಸ್ಮ ಲಕ್ಷ್ಯಾರ್ಹವಾದ ಒಂದು ರೂಪರೇಖೆಯನ್ನು ಪ್ರದರ್ಶಿಸುತ್ತದೆ. Ë 60ಲಿಲ್ಲಿ ಭೂಮಿಯನ್ನು ಛೇದಿಸುವ ಭೂಕಾಂತ ಕ್ಷೇತ್ರ ರೇಖೆಗಳಿಂದ ಸ್ಪಷ್ಟಪಡಿಸಲ್ಪಟ್ಟ ಚಿಪ್ಪಿನ ಮೇಲೆ ಸಾಂದ್ರತೆ ತೀವ್ರವಾಗಿ (10 ಅಥವಾ ಹೆಚ್ಚಿನ ಗುಣಕದಿಂದ) ಕುಸಿಯುತ್ತದೆ. ಪ್ಲಾಸ್ಮದ ಸೀಮಾ ಎಂದು ಕರೆಯಲ್ಪಡುವ ಈ ಚಿಪ್ಪಿನಲ್ಲಿ ಅಯಾನುಗೊಳದೊಡನೆ ಪ್ಲಾಸ್ಮ ವಿಸರಿತಸಮತೋಲಸ್ಥಿತಿಯಲ್ಲಿರುವುದು.
ಕಾಂತಗೋಳೀಯ  ಸಮಭಾಜಕ ಸಮತಲದ ಸಮೀಪ
ಆದರೆ ಚಿಪ್ಪಿನ ಹೊರಗಡೆಸಾಂದ್ರತೆಅತ್ಯಂತ ಕಡಿಮೆಯಾಗಿದೆ (ಕಾಂತಗೋಳೀಯ  ಸಮಭಾಜಕ ಸಮತಲದ ಸಮೀಪದಲ್ಲಿ ಒಂದು ಘನ ಸೆಂಮೀ.ಗೆ 10 ಕಣಗಳಿಗಿಂತ ಕಡಿಮೆ). ಅಲ್ಲದೆ ಯಾವ ರೀತಿಯ ಸಮತೋಲಸ್ಥಿತಿಯೂ ಕಾಣಬರುವುದಿಲ್ಲ. ಬಹುಶಃ ಆ ಭೂಕಾಂತ ಕ್ಷೇತ್ರರೇಖೆಗಳ ಒಳಭಾಗದ ಎಲ್ಲೆಯನ್ನು ಈಗ ತೆರೆದಿರುವ ಕೋಡುಬಳೆಯ ಭಾಗ, ಪ್ಲಾಸ್ಮ ಗುರುತಿಸುವುದೇ ಇದಕ್ಕೆ ವಿವರಣೆಯೆಂದು ತೋರುತ್ತದೆ. ಕ್ಷೇತ್ರರೇಖೆಗಳು ಬಾಲದ ಭಾಗವನ್ನು ರೂಪಿಸಿದರೆ ಪ್ಲಾಸ್ಮ ಸ್ವತಂತ್ರವಾಗಿ ಅಂತರಿಕ್ಷದಲ್ಲಿ ಹರಿದುಹೋಗಿ ನಷ್ಟವಾಗಿ ಬಿಡುತ್ತದೆ. ಪ್ಲಾಸ್ಮದಿಂದ ಈ ರೀತಿ ಸೋರಿ ಹೋದ ಕ್ಷೇತ್ರರೇಖೆಗಳನ್ನು ಪುನಃ ತುಂಬಲು ಅಯಾನುಗೋಳದಲ್ಲಿ ಉತ್ಪನ್ನವಾಗುವ ಪ್ರೋಟಾನ್ ಮತ್ತು ಎಲೆಕ್ಟ್ರಾನ್‍ಗಳಿಗೆ ಸುಮಾರು ಒಂದು ದಿವಸವಾದರೂ ಬೇಕು. ಹೀಗಾಗುವುದರಿಂದ ಪ್ಲಾಸ್ಮಸೀಮಾದ ಇರುವಿಕೆ ಬಾಲ ಮತ್ತು ಕೋಡುಬಳೆಗಳೊಡನೆ ಭೂಕಾಂತಕ್ಷೇತ್ರ ರೇಖೆಗಳ ವಿನಿಮಯಕ್ಕೆ ಒಂದು ಉತ್ತಮ ಸಾಕ್ಷಿ. ಅದೇ ರೀತಿ ಕಾಂತಗೋಳದಲ್ಲಿ ಅರ್ಧ-ಸ್ಥಿರ ವಿದ್ಯುತ್ ಕ್ಷೇತ್ರದ ಅಸ್ತಿತ್ವವನ್ನು ಸ್ಥಿರಪಡಿಸಿದಂತಾಯಿತು.
ವಾನ್ ಆಲೆನ್ ವಿಸರಣ ಪಟ್ಟಿ (ರೇಡಿಯೇಷನ್ ಬೆಲ್ಟ್)
ಕೋಡುಬಳೆಯೊಳಗೆ ಬಂಧಿತವಾಗಿರುವ ಶಕ್ತಿಯುತ ಕಣಗಳ ಪಟ್ಟಿಯನ್ನು ಜೇಮ್ಸ್ ವಾನ್ ಆಲೆನ್ ಮತ್ತು ಸಹೋದ್ಯೋಗಿಗಳು 1958ರಲ್ಲಿ ಕಂಡುಹಿಡಿದರು. ವಾಸ್ತವವಾಗಿ ಅವರ ಆರಂಭಿಕ ಪ್ರಯೋಗಗಳಲ್ಲಿ ಬಂಧಿತಕಣಗಳಲ್ಲಿ ಅತಿಯಾಗಿ ಭೇದಿಸುವ ಘಟಕಗಳನ್ನು ಮಾತ್ರ ಕಂಡು ಹಿಡಿಯಲು ಸಾಧ್ಯವಾಯಿತು. ಪಟ್ಟಿಯ ಮೊದಲನೆ ಪಟ್ಟೆಯಲ್ಲಿ 1-100  ಶಕ್ತಿಯ ಪ್ರೋಟಾನುಗಳಿವೆ; ಈ ಸ್ಥಾಯೀಪಟ್ಟಿ  ಸಮಭಾಜಕದಿಂದ ಸುಮಾರು 4000 ಕಿಮೀ. ಮೇಲೆ ಇದೆ. ಇದಕ್ಕೆ ಆಂತರಿಕ ವಾನ್ ಆಲೆನ್ ಪಟ್ಟಿ ಎಂದು ಹೆಸರು. ಎರಡನೆಯ ಪಟ್ಟೆಯಲ್ಲಿ 1-10  ಪರಿಸರದ ಶಕ್ತಿಯ ಎಲೆಕ್ಟ್ರಾನುಗಳಿವೆ. ಭೂಕೇಂದ್ರದಿಂದ 4  ದೂರದಲ್ಲಿರುವ ಈ ಪಟ್ಟೆಗೆ ಬಾಹ್ಯ ವಾನ್ ಆಲೆನ್ ಪಟ್ಟೆ ಎಂದು ಹೆಸರು.ಕೋಡುಬಳೆಯನ್ನು ಸಮಗ್ರವಾಗಿ ತುಂಬಿರುವ ಕಣಗಳಲ್ಲಿ ಆಂತರಿಕ ಮತ್ತು ಬಾಹ್ಯ ವಾನ್ ಆಲೆನ್ ಪಟ್ಟಿಗಳು ಅಲ್ಪಸಂಖ್ಯಾ ಅಂಶಗಳು. ಇವುಗಳಲ್ಲಿ ಮೇಲೆ ತಿಳಿಸಿದ ಉಷ್ಣತಾ ಪ್ಲಾಸ್ಮದಲ್ಲಿರುವ ಅಲ್ಪ ಎಲೆಕ್ಟ್ರಾನ್ ವೋಲ್ಟ್ ಶಕ್ತಿಕಣಗಳಿಂದ  ಹಿಡಿದು ಹೆಚ್ಚು ಶಕ್ತಿಕಣಗಳವರೆಗೂ ಇವೆ. ಇವುಗಳ ಗುಣಾಂಶಗಳು ಉಷ್ಣತೆ ಮತ್ತು ಸ್ಥಳೀಯ ವ್ಯತ್ಯಾಸಗಳಿಂದ ನಾನಾರೀತಿಯಲ್ಲಿ ಮಾರ್ಪಾಡಾಗುತ್ತವೆ. ಈ ಕಣಗಳಲ್ಲಿನ ಒಟ್ಟು ಶಕ್ತಿ ಅತಿ ಹೆಚ್ಚಾಗಿದೆ.
ಭೂಕಾಂತ ಬಿರುಗಾಳಿ
ಕಾಂತಗೋಳ ಉಬ್ಬಲು 10 ಸುಮಾರಿನ ಶಕ್ತಿಯ ಪ್ರೋಟಾನುಗಳೇ ಬಲುಮಟ್ಟಿಗೆ ಕಾರಣವೆಂದು ಗೊತ್ತಾಗಿದೆ. ಈ ಉಬ್ಬುವಿಕೆ ಭೂಮಿಯ ರಾತ್ರಿಭಾಗದಲ್ಲಿ ಪ್ರಾರಂಭವಾಗುತ್ತದೆ. ಇದರಿಂದ ಪರಿಣಾಮವಾಗುವ ಕೋಡುಬಳೆಯ ಅಸಮಾಂಗ ಉಬ್ಬುವಿಕೆ ಕೆಲವು ಗಂಟೆಗಳ ಕಾಲ ರಚನೆಯಾಗಿ ಅನಂತರ ಪ್ಲಾಸ್ಮ-ಸೀಮಾದ ಹೊರಗಡೆ ಸಿಡಿತದ ಶ್ರೇಣಿಯಿಂದ ಕೋಡುಬಳೆಯ ಪೂರ್ತ ಹರಡಿಕೊಳ್ಳುತ್ತದೆ. ಇದರಲ್ಲಿ ಪ್ರತಿಯೊಂದೂ ಧ್ರುವೀಯ ಜ್ಯೋತಿಯ ಪ್ರವೃತ್ತಿಯಲ್ಲಿ ಸಂಗುಣಿತವಾಗಿದೆ. ಇದಕ್ಕೆ ಧ್ರುವೀಯ ಉಪಬಿರುಗಾಳಿ ಎಂದು ಹೆಸರು. ಈ ಉಪಬಿರುಗಾಳಿಯ ಕಾಲದಲ್ಲಿ ಶಕ್ತಿ ್ಠ310ರ್ಸಿ ಅರ್ಗ್ ಸೆ-1 ಪ್ರಮಾಣದಲ್ಲಿ ಊಧ್ರ್ವವಾಯುಮಂಡಲದಲ್ಲಿ ಹಂಚಿಹೋಗುತ್ತದೆ. ಕಿರಿದಾದ ಭೂಕಾಂತ ಬಿರುಗಾಳಿಗಳು, ಕ್ರಮೇಣ ಸಂಭವಿಸುತ್ತವೆ. ಆದರೆ ದೊಡ್ಡಪ್ರಮಾಣದ ಬಿರುಗಾಳಿಗಳು, ಭೂಮಟ್ಟದಲ್ಲಿ ವೀಕ್ಷಿತವಾದ ಭೂಕಾಂತ ಕ್ಷೇತ್ರಬಲ ಹಠಾತ್ತನೆ ಹೆಚ್ಚಾಗುವುದರಿಂದ, ಪ್ರಾರಂಭವಾಗುತ್ತವೆ. ಪ್ರತಿಯೊಂದು ದೃಷ್ಟಿಯಲ್ಲಿಯೂ ಕಾಂತಗೋಳ ಲಕ್ಷ್ಯಾರ್ಹವಾದ ಸ್ವಾಭಾವಿಕ ಪ್ಲಾಸ್ಮ ಪ್ರಯೋಗಶಾಲೆಯೇ ಆಗಿದೆ. ಇದರಲ್ಲಿರುವ ಸ್ವಭಾವಸಿದ್ಧ ಪ್ರಾಮುಖ್ಯದಿಂದ ಅಭ್ಯಾಸವನ್ನು ಮುಂದುವರಿಸಲು ತಕ್ಕದಾದ ವಿಷಯವಾಗಿದೆ.
ವಿಂಚೆಸ್ಟರ್
ವಿಂಚೆಸ್ಟರ್ (ಪ್ರಾಚೀನವಾಗಿ ವಿನ್ ಟನ್  ಮತ್ತು ವಿನ್ ಟನ್ ಸಿಯಸ್ಟ್ರೆ  ಎಂದು ಕರೆಯಲಾಗುತ್ತಿತ್ತು), ಎಂಬುದು ಐತಿಹಾಸಿಕ ಪ್ರಧಾನ ಇಗರ್ಜಿಗಳ, ಕ್ಯಾಥಡ್ರಲ್ ನಗರವಾಗಿದ್ದು, ವೆಸೆಕ್ಸ್ ಮತ್ತು ಇಂಗ್ಲೆಂಡ್ ರಾಜ್ಯದ ಪ್ರಾಚೀನ ರಾಜಧಾನಿಯಾಗಿತ್ತು. ಇದು ಆಗ್ನೇಯ ಇಂಗ್ಲೆಂಡ್ ನಲ್ಲಿರುವ ಹ್ಯಾಂಪ್ಶೈರ್ ಕೌಂಟಿಯ ರಾಜಧಾನಿ ಯಾಗಿದೆ. ಈ ನಗರದ ವೈಶಾಲ್ಯತೆ ವಿಂಚೆಸ್ಟರ್ ನಗರದ ಹೃದಯ ಭಾಗದಲ್ಲಿ ನೆಲೆಸಿದೆ. ಇದು ಸ್ಥಳೀಯ ಸರ್ಕಾರ ಹೊಂದಿದ ಜಿಲ್ಲೆಯಾಗಿದ್ದು, ಸೌತ್ ಡೌನ್ ಗಳ ಪಶ್ಚಿಮದ ಕೊನೆಯಲ್ಲಿ, ಇಚೇನ್ ನದಿಯ ಮಾರ್ಗದಲ್ಲಿದೆ. ಆಗ 2001 ರ ಜನಗಣತಿಯ ಸಮಯದಲ್ಲಿ ವಿಂಚೆಸ್ಟರ್ 41,420 ರಷ್ಟು ಜನಸಂಖ್ಯೆ ಹೊಂದಿತ್ತು. ವಿಂಚೆಸ್ಟರ್, ವೆಂಟಾ ಬೆಲ್ಗರುಮ್ ಎಂಬ ರೋಮನ್ ಪಟ್ಟಣದಿಂದ ಅಭಿವೃದ್ಧಿಪಡೆಯಿತು. ವಿಂಚೆಸ್ಟರ್ ನ ಪ್ರಧಾನ ಚರ್ಚ್ ವಿಂಚೆಸ್ಟರ್ ನ ಹೆಗ್ಗುರತಾಗಿದೆ. ಇಂಗ್ಲೆಂಡ್ ನಲ್ಲಿರುವ ಅತ್ಯಂತ ದೊಡ್ಡ ಚರ್ಚುಗಳಲ್ಲಿ ಇದೂ ಕೂಡ ಒಂದಾಗಿದ್ದು, ಅತ್ಯಂತ ಉದ್ದ ಗುಂಬ(ಪಾದ್ರಿಗಳ ಪ್ರತ್ಯೇಕ ಸ್ಥಳ) ಹೊಂದಿದೆಯಲ್ಲದೇ ಯುರೋಪ್ ನಲ್ಲಿರುವ ಎಲ್ಲಾ ಗೊತಿಕ್ ಶೈಲಿಯ ಚರ್ಚ್ ಗಳ ಗುಂಬಗಳಿಗಿಂತ ಅಧಿಕ ಉದ್ದಳತೆ ಹೊಂದಿದೆ. ಪಟ್ಟಣವು ವಿಂಚೆಸ್ಟರ್ ವಿಶ್ವವಿದ್ಯಾನಿಲಯ ಮತ್ತು ವಿಂಚೆಸ್ಟರ್ ಕಾಲೇಜಿನ ತವರಾಗಿದೆ- ಇದು ಪ್ರಸಿದ್ಧ ಪಬ್ಲಿಕ್ ಶಾಲೆಯಾಗಿವೆ. ಲಂಡನ್ ವಾಟರ್ ಲೂ, ವೆ ಮೌತ್, ಪೋರ್ಟ್ಸ್ ಮೌತ್, ಸೌತ್ ಅಂಪ್ಟನ್ ಮತ್ತು ಉತ್ತರದಿಂದ ಬರುವ ರೈಲುಗಾಡಿಗಳು ವಿಂಚೆಸ್ಟರ್ ರೈಲು ನಿಲ್ದಾಣದ ಮೂಲಕ ಸಾಗುತ್ತವೆ. ನಗರದ ವಾಸ್ತುಶಿಲ್ಪೀಯ ಮತ್ತು ಐತಿಹಾಸಿಕ ಆಸಕ್ತಿ, ಹಾಗು ಇತರ ಪಟ್ಟಣಗಳು ಮತ್ತು ನಗರಗಳೊಂದಿಗೆ ಇದು ಹೊಂದಿರುವ ಶೀಘ್ರ ಸಂಪರ್ಕಗಳಿಂದಾಗಿ, ವಿಂಚೆಸ್ಟರ್ ರಾಷ್ಟ್ರದ ಅತ್ಯಂತ ದುಬಾರಿ ಮತ್ತು ಎಲ್ಲರೂ ಬಯಸುವ ಪ್ರದೇಶವಾಗಿದೆ. ವಿಂಚೆಸ್ಟರ್ ನಲ್ಲಿ ವಾಸಿಸುತ್ತಿರುವ ಅಥವಾ ಅಲ್ಲಿಯವನಾಗಿರುವ ವ್ಯಕ್ತಿಯನ್ನು ಸ್ಥಳೀಯವಾಗಿ ವಿನ್ಟೊನಿಯನ್ ಎಂದು ಕರೆಯಲಾಗುತ್ತದೆ.
ಆರಂಭಿಕ ಇತಿಹಾಸ
ಈ ಪ್ರದೇಶದಲ್ಲಿ ನೆಲೆಸುವಿಕೆಯು ಕಬ್ಬಿಣ ಯುಗದ ಸಂಸ್ಕೃತಿಯೊಂದಿಗೆ ಅಥವಾ ಒರಮ್ಸ್ ಆರ್ಬರ್ ಹಿಲ್ ಫೋರ್ಟ್(ಒಂದು ರೀತಿಯ ಮಣ್ಣಿನ ದಿಬ್ಬ) ನೊಂದಿಗೆ, ಪೂರ್ವ ರೋಮನ್ ಅವಧಿಯಲ್ಲಿ ನಡೆದಿದೆ ಎಂದು ಹೇಳಲಾಗುತ್ತದೆ. ಈ ಹಿಲ್ ಪೋರ್ಟ್ ಸದ್ಯ-ನಗರದ ಪಶ್ಚಿಮ ದಿಕ್ಕಿನಲ್ಲಿದೆ. ಬ್ರಿಟನ್ ಅನ್ನು ರೋಮನ್ನರು ಗೆದ್ದುಕೊಂಡ ನಂತರ ಸಿವಿಟಸ್ ಅನ್ನು, ವೆಂಟಾ ಬೆಲ್ಗರುಮ್ ಎಂದು ಕರೆಯಲಾಯಿತು, ಅಥವಾ "ಬೆಲ್ಗೆ" ಬುಡಕಟ್ಟು ಜನಾಂಗದ ಮಾರುಕಟ್ಟೆಯೆಂದು ಕರೆಯಲಾಯಿತು. ಅಲ್ಲದೇ ಇದು ಗಮನಾರ್ಹವಾದ ಪ್ರಾಮುಖ್ಯತೆ ಹೊಂದಿತ್ತು. ರೋಮನ್ನರ ಆಕ್ರಮಣದ ನಂತರ ನಗರವು ಕೇರ್ಗ್ ವಿಂಟ್ಗ್ವಿಕ್ ಅಥವಾ ಕೇರ್ಗ್ ವಿಂಟ್  (ಅಕ್ಷರಶಃ" ಶ್ವೇತ ಕೋಟೆ" ಎಂಬ ಅರ್ಥ ಕೊಡುತ್ತದೆ) ಅನ್ನು ಹೊಂದಿದ್ದಾಗಿರಬಹುದೆಂದು ಇತಿಹಾಸಕಾರ ನೆನ್ನಿಯಸ್ ದಾಖಲಿಸಿದ್ದಾರೆ. ಆಂಗ್ಲೋ-ಸ್ಯಾಕ್ಸನ್ನರು ಈ ಪ್ರದೇಶವನ್ನು 519 ರಲ್ಲಿ ವಶಪಡಿಸಿಕೊಂಡ ನಂತರ ಈ ಹೆಸರನ್ನು ವಿಂಟನ್ ಸೆಯೆಸ್ಟ್ರೆ ಎಂದು ತಿದ್ದುಪಡಿ ಮಾಡಲಾಯಿತು. ಆಗ 3ನೇ ಶತಮಾನದ ಆರಂಭದಲ್ಲಿ ವಿಂಚೆಸ್ಟರ್ ಗೆ ಸುರಕ್ಷಿತ ಕಲ್ಲಿನ ಗೋಡೆಗಳನ್ನು ಕಟ್ಟಲಾಯಿತು. ಈ ಸಮಯದಲ್ಲಿ ನಗರವು 144 acres ಯಷ್ಟು ಪ್ರದೇಶವನ್ನು ಒಳಗೊಂಡಿತ್ತು. ಇದು ನಗರವನ್ನು ರೋಮನ್ನರ ಬ್ರಿಟನ್ ನಲ್ಲೇ 5 ನೇ ಅತ್ಯಂತ ದೊಡ್ಡ ನಗರವನ್ನಾಗಿಸಿತು. ಇದರ ಗೋಡೆಗಳ ಹೊರಗೆ ಸ್ವಲ್ಪ ಸಂಖ್ಯೆಯ ಉಪನಗರಗಳು ಕೂಡ ಇದ್ದವು. ಅದೇನೇ ಆದರೂ, ಇತರ ರೋಮನ್ ಪಟ್ಟಣಗಳಂತೆ ವಿಂಚೆಸ್ಟರ್ ಕೂಡ 4 ನೇ ಶತಮಾನದಲ್ಲಿ ಅವನತಿ ಹೊಂದಿತು.
ಆಂಗ್ಲೋ-ಸ್ಯಾಕ್ಸನ್ ಅವಧಿ
ಈ ನಗರ ಐತಿಹಾಸಿಕ ಮಹತ್ವ ಹೊಂದಿದೆ. ಇದನ್ನು ಸುಮಾರು 686 ರಲ್ಲಿ ವೆಸೆಕ್ಸ್ ನ ಕ್ಯಾಡ್ವಾಲ್ಲಾ ರಾಜ ವ್ಯೇಟ್ ನ ಅಟ್ ವ್ಯಾಲ್ಡ್ ರಾಜನನ್ನು ಸೋಲಿಸಿದ ನಂತರ, ಡೊರ್ಚೆಸ್ಟರ್-ಆನ್-ಥೇಮ್ಸ್ ಬದಲಿಗೆ ಈ ನಗರವನ್ನು ವೆಸೆಕ್ಸ್ ನ ನಿಜವಾದ ರಾಜಧಾನಿಯನ್ನಾಗಿಸಲಾಯಿತು. ಇದು ಆ ಸಮಯದಲ್ಲಿ ರಾಜಧಾನಿಯಾಗಿದ್ದ ಏಕಮಾತ್ರ ನಗರವಲ್ಲದಿದ್ದರೂ ಕೂಡ, ಇದನ್ನು 827 ರಲ್ಲಿ ಎಗ್ಬರ್ಟ್ ರಾಜ ತನ್ನ ರಾಜ್ಯದ ಪ್ರಧಾನ ನಗರವನ್ನಾಗಿ ಸ್ಥಾಪಿಸಿದ. ಸೇಂಟ್ ಸ್ವಿಥುನ್, 9 ನೇ ಶತಮಾನದ ಮಧ್ಯಾವಧಿಯಲ್ಲಿ ವಿಂಚೆಸ್ಟರ್ ನ ಬಿಷಪ್ ಆಗಿದ್ದರು. ಅಲ್ಫ್ರೆಡ್ ದಿ ಗ್ರೇಟ್ ಸಿದ್ಧಪಡಿಸಿದ ಸ್ಯಾಕ್ಸನ್ ನ ಬೀದಿಗಳ ಯೋಜನೆಯು ಇಂದೂ ಕೂಡ ಸ್ಪಷ್ಟವಾಗಿದೆ:ಪಟ್ಟಣದ ಆಗಿನ ಪ್ರಮುಖ ಸಂಪ್ರದಾಯಕ್ಕೆ ಸರಿಹೊಂದುವ ಶಿಲುಬೆಯಾಕಾರದ ಬೀದಿಯ ವ್ಯವಸ್ಥೆ- ಇದನ್ನು ಮೊದಲು ಅಸ್ತಿತ್ವದಲ್ಲಿದ್ದ ರೋಮನ್ ಬೀದಿಯ ಯೋಜನೆಯ ಮೇಲೆ ಯೋಜಿಸಲಾಯಿತು.(ದಕ್ಷಿಣ-ಪೂರ್ವದಲ್ಲಿ ಚರ್ಚಿನ ಭಾಗವನ್ನು ಒಟ್ಟಿಗೆ ಸೇರಿಸಲಾಯಿತು; ದಕ್ಷಿಣ-ಪಶ್ಚಿಮದಲ್ಲಿ ನ್ಯಾಯಿಕ ವ್ಯಾಪ್ತಿಗೆ ಸೇರಿಸಲಾಯಿತು; ಉತ್ತರ-ಪೂರ್ವದಲ್ಲಿ ಕುಶಲಕರ್ಮಿಗಳನ್ನು ಒಟ್ಟುಗೂಡಿಸಲಾಯಿತು). ಈ ಪಟ್ಟಣವು, ದಕ್ಷಿಣ ತೀರದೊಂದಿಗೆ ಹಲವು ಕೋಟೆಗಳ ನಿರ್ಮಾಣದ ಭಾಗವಾಗಿತ್ತು. ಈ ಕೋಟೆಗಳನ್ನು ಅಲ್ಫ್ರೆಡ್, ರಾಜ್ಯದ ರಕ್ಷಣೆಗಾಗಿ ನಿರ್ಮಿಸಿದ್ದನು. ಇವುಗಳನ್ನು 'ಬುರ್' ಗಳೆಂದು ಕರೆಯುತ್ತಿದ್ದರು. ಹಳೆಯ ರೋಮನ್ ಗೋಡೆಗಳ ಮೇಲೆ ಕಟ್ಟಲಾದ ಮಧ್ಯಕಾಲೀನ ನಗರದ ಗೋಡೆಗಳು ಈ ಸ್ಥಳಗಳಲ್ಲಿ ಕಂಡುಬರುತ್ತವೆ. ಮೂಲ ರೋಮನ್ ಗೋಡೆಗಳ ಕೇವಲ ಒಂದೇ ಒಂದು ವಿಭಾಗ ಮಾತ್ರ ಉಳಿದಿದೆ. ನಾಲ್ಕು ಪ್ರಮುಖ ದ್ವಾರಗಳನ್ನು ಉತ್ತರ, ದಕ್ಷಿಣ, ಪೂರ್ವ ಮತ್ತು ಪಶ್ಚಿಮದಲ್ಲಿ ಸ್ಥಾಪಿಸಲಾಗಿದೆ. ಇದರೊಂದಿಗೆ ಎಳೆಯುವ ಬಾಗಿಲು ಮತ್ತು ರಾಜನ ದ್ವಾರವಿದೆ. ವಿಂಚೆಸ್ಟರ್, ನಾರ್ಮನ್ ವಿಜಯದ ನಂತರ ರಾಜಧಾನಿಯನ್ನು ಲಂಡನ್ ಗೆ ಬದಲಾಯಿಸಿದಾಗ ಕೆಲಕಾಲದ ವರೆಗೆ ವೆಸೆಕ್ಸ್ ನ ರಾಜಧಾನಿಯಾಗಿ, ಅನಂತರ ಇಂಗ್ಲೆಂಡ್ ನ ರಾಜಧಾನಿಯಾಗಿ ಉಳಿಸಿಕೊಂಡಿತ್ತು. ದಾಖಲೆ ಎನಿಸಿದ ಡೂಮ್ಸ್ ಡೇ ಗ್ರಂಥವನ್ನು ಹಿಂದೆ ವಿಲಿಯಂ ದಿ ಕಾಂಕ್ವರರ್ ನ ಪ್ರದೇಶದಲ್ಲಿದ್ದ ನಗರದಲ್ಲಿ ಸಂಕಲಿಸಲಾಗಿದೆ.
ಆಡಳಿತ
ಪ್ರಸ್ತುತ ವಿಂಚೆಸ್ಟರ್, ವಿಂಚೆಸ್ಟರ್ ಅಂಡ್ ಚಾಂಡ್ಲರ್ಸ್ ಫೊರ್ಡ್ ಪಾರ್ಲಿಮೆಂಟರಿ ಕಾನ್ ಸ್ಟಿಟ್ಯೂಯೆನ್ಸಿ ಯ ಮೂಲಕ ಇಂಗ್ಲೆಂಡ್ ನ ಹೌಸ್ ಆಫ್ ಕಾಮನ್ಸ್ ನಲ್ಲಿ ಪ್ರತಿನಿಧಿಸುತ್ತಿದೆ. ಇದನ್ನು ಮಾರ್ಟೀನ್ ಟಾಡ್ ರವರ ನಂತರ ಲಿಬರಲ್ ಡೆಮಾಕ್ರ್ಯಾಟ್ ಅನ್ನು ಸೋಲಿಸಿ, ಕನಸರ್ವೇಟಿವ್ ನ ಸ್ಟೀವ್ ಬ್ರೈನ್ ರವರು ಪ್ರತಿನಿಧಿಸುತ್ತಿದ್ದಾರೆ. ಮಾರ್ಕ್ ಒಟೇನ್ ರವರು ಕೂಡ ಲಿಬರಲ್ ಡೆಮೊಕ್ರ್ಯಾಟ್ ಪಕ್ಷಕ್ಕೆ ಸೇರಿದ್ದು, ಹಿಂದೆ 1997 ರ ಸಾರ್ವತ್ರಿಕ ಚುನಾವಣೆಯಲ್ಲಿ ಜಯಗಳಿಸಿದ್ದರು. ಈ ಚುನಾವಣೆಯಲ್ಲಿ ಅವರು ಹಿಂದಿನ ಜಾನ್ ಮೇಜರ್ ರವರ ಮುರಿದು ಬಿದ್ದ ಸರ್ಕಾರದಿಂದ ಕನ್ ಸರ್ವೇಟಿವ್ ಪಕ್ಷದ ಆರೋಗ್ಯ ಮಂತ್ರಿ ಗೆರಿ ಮ್ಯಾಲೊನ್ ರವರನ್ನು ಸೋಲಿಸಿದ್ದರು. ನಗರಾಡಳಿತ ಮಂಡಳಿಗಳಲ್ಲಿ ಚುನಾವಣೆಗಳನ್ನು, ಪ್ರತಿ ಚುನಾವಣೆಗಳಲ್ಲಿ ಚುನಾಯಿತರಾದ ಮೂರನೆ ಒಂದು ಭಾಗದಷ್ಟು ನಗರ ಸಭೆಯ ಸದಸ್ಯರೊಂದಿಗೆ ಪ್ರತಿ ನಾಲ್ಕು ವರ್ಷಗಳಿಗೆ ಮೂರು ಬಾರಿ ನಡೆಸಲಾಗುತ್ತದೆ. ಹಿಂದೆ 2006 ರ ಚುನಾವಣೆಯಲ್ಲಿ ಬಹುಮತ ಗಳಿಸಿದ ಕನ್ ಸರ್ವೇಟಿವ್ ಪಕ್ಷವು, 2010 ರ ಚುನಾವಣೆಯಲ್ಲಿ ಲಿಬರಲ್ ಡೆಮಾಕ್ರ್ಯಾಟ್ ಅಧಿಕಾರಕ್ಕೆ ಬರುವವರೆಗೂ ಈ ಮಂಡಳಿಯನ್ನು ನಿಯಂತ್ರಿಸುತ್ತಿತ್ತು.
ಪ್ರಧಾನ ಚರ್ಚ್ (ದಿ ಕ್ಯಾಥಡ್ರಲ್)
ಯುರೋಪ್ ನಲ್ಲೇ ಅತ್ಯಂತ ಉದ್ದವಾದ ವಿಂಚೆಸ್ಟರ್ ಚರ್ಚ್ ಅನ್ನು ಮೂಲತಃ 1079 ರಲ್ಲಿ ಕಟ್ಟಲಾಯಿತು. ಇದು 11 ನೇ ಶತಮಾನದಿಂದ 16 ನೇ ಶತಮಾನದ ವರೆಗೂ ವ್ಯಾಪಿಸುವ ಉತ್ತಮ ವಾಸ್ತುಶಿಲ್ಪ ಹೊಂದಿದೆ. ಅಲ್ಲದೇ ಇದು ವಿಂಚೆಸ್ಟರ್ ನ ಅನೇಕ ಬಿಷಪ್ ಗಳ ಸಮಾಧಿಗಳನ್ನು ಹೊಂದಿರುವ ಸ್ಥಳವಾಗಿದೆ.(ಉದಾಹರಣೆಗೆ ವೈಕ್ ಹ್ಯಾಮ್ ನ ವಿಲಿಯಂ ನ ಸಮಾಧಿ),ಆಂಗ್ಲೋ-ಸ್ಯಾಕ್ಸನ್ ದೊರೆಗಳು(ಉದಾಹರಣೆಗೆ ವೆಸೆಕ್ಸ್ ನ ಎಗ್ಬರ್ಟ್) ಹಾಗು ಕನುಟೆ,ವಿಲಿಯಂ ರುಫುಸ್, ಮತ್ತು ಜೇನ್ ಆಸ್ಟಿನ್ ನಂತಹ ಅನಂತರದ ರಾಜರುಗಳ ಸಮಾಧಿಗಳನ್ನು ಕೂಡ ಹೊಂದಿದೆ. ಒಂದು ಕಾಲದಲ್ಲಿ ಇದು ಬಹುಮುಖ್ಯ ಯಾತ್ರಾ ಕೇಂದ್ರವಾಗಿತ್ತು. ಅಲ್ಲದೇ ಇದುಸೇಂಟ್ ಸ್ವಿಥುನ್ ರ ಸಮಾಧಿ ಸ್ಥಳದ ದೇಗುಲಕ್ಕೆ ಅವಕಾಶ ಮಾಡಿಕೊಟ್ಟಿದೆ. ಆಗ ಕ್ಯಾಂಟರ್ಬರಿ ಗೆ ಪ್ರಯಾಣ ಬೆಳೆಸಲು ಇದ್ದ ಪ್ರಾಚೀನ ಯಾತ್ರಾ ಮಾರ್ಗವು ವಿಂಚೆಸ್ಟರ್ ನಿಂದ ಪ್ರಾರಂಭವಾಗುತ್ತಿತ್ತು. ಹಿಂದಿನ ಹಳೆಯ ಚರ್ಚ್,ಓಲ್ಡ್ ಮಿನಸ್ಟರ್ ನ ಯೋಜನೆಯನ್ನು ಚರ್ಚಿಗೆ ಸೇರಿದಂತೆ ಹುಲ್ಲುಮೈದಾನದಲ್ಲಿ ನಿರ್ಮಿಸಲಾಯಿತು. ನ್ಯೂ ಮಿನಸ್ಟರ್ (ಅಲ್ಫ್ರೆಡ್ ದಿ ಗ್ರೇಟ್ ಮತ್ತು ಎಡ್ವರ್ಡ್ ದಿ ಎಲ್ಡರ್ ನ ನಿಜವಾದ ಸಮಾಧಿಯ ಸ್ಥಳ) ಕೂಡ ಈ ಯೋಜನೆಯ ಹಿಂದಿತ್ತು. ಈ ಚರ್ಚ್, ಹುಡುಗಿಯರ ಮತ್ತು ಹುಡುಗರ ಗಾಯಕವೃಂದವನ್ನು ಹೊಂದಿತ್ತು. ಈ ಗಾಯಕವೃಂದವು ಚರ್ಚಿನಲ್ಲಿನ ನಿರಂತರ ಧಾರ್ಮಿಕ ಕಾರ್ಯಕ್ರಮಗಳ ಆಧಾರದ ಮೇಲೆ ಹಾಡುತ್ತಿತ್ತು. ಇದನ್ನು ಜನಪ್ರಿಯ ಚಲನಚಿತ್ರ ದಿ ಡಾ ವಿನ್ಸಿ ಕೋಡ್  ನಲ್ಲಿಯು ಕೂಡ ಚಿತ್ರಿಸಲಾಗಿದೆ. ಇದರಲ್ಲಿ ಟಾಮ್ ಹ್ಯಾಂಕ್ಸ್ ಮುಖ್ಯ ಪಾತ್ರದಲ್ಲಿ ಅಭಿನಯಿಸಿದ್ದು, ಇದನ್ನು ಡ್ಯಾನ್ ಬ್ರೌನ್ ನ ಪುಸ್ತಕದ ಆಧಾರದ ಮೇಲೆ ಚಿತ್ರೀಕರಿಸಲಾಗಿದೆ. ಲಂಡನ್ ಚರ್ಚ್ ನ ಒಳಗೆ ಚಿತ್ರೀಕರಿಸಲಾದ ದೃಶ್ಯಕ್ಕೆ ಇದರ ಒಳಾಂಗಣವನ್ನು ಬಳಸಲಾಗಿದೆ.
ಕ್ಯಾಥಡ್ರಲ್ ಕ್ಲೋಸ್
ಪ್ರಧಾನ ಇಗರ್ಜಿಯ ಹೊರಭಾಗವು ಕ್ಯಾಥಡ್ರಲ್ ಕ್ಲೋಸ್, ಚರ್ಚು ಪ್ರಯರಿ (ಮಠ)ಆಗಿದ್ದ ಕಾಲದಲ್ಲಿ ನಿರ್ಮಿಸಿದ ಐತಿಹಾಸಿಕ ಕಟ್ಟಡಗಳನ್ನು ಒಳಗೊಂಡಿದೆ. ಅಲ್ಲದೇ ಇದರ ಜೊತೆಯಲ್ಲಿ ಹದಿಮೂರನೆ ಶತಮಾನಕ್ಕೆ ಸೇರಿದ (ಭವನ)ಡೀನರಿ ಯನ್ನು ಒಳಗೊಂಡಿದೆ. ಮೂಲತಃ ಇದು ಚರ್ಚಿನ ಅಧಿಕಾರಿಯ ನಿವಾಸವಾಗಿದೆ. ಅಲ್ಲದೇ 1486 ರಲ್ಲಿ ವೇಲ್ಸ್ ನ ರಾಜನಾದ ಅರ್ಥುರ್ ನ ಜನ್ಮಸ್ಥಳವೂ ಆಗಿದೆ. ಹತ್ತಿರದಲ್ಲಿಯೇ ಚೆಯ್ನೆ ಅಂಗಣ ವಿದೆ. ಇದು ಹದಿನೈದನೆಯ ಶತಮಾನದ ಮಧ್ಯಾವಧಿಗೆ ಸೇರಿದ ಮರದ ಚೌಕಟ್ಟಿನಲ್ಲಿ ನಿರ್ಮಿತ ಸೌಧವಾಗಿದ್ದು, ಮುಖ್ಯ ದ್ವಾರ ಕಾಯುವ ದ್ವಾರಪಾಲಕನ ವಾಸಸ್ಥಳವಾಗಿದೆ. ಇದು ಬಿಷಪ್ ನ ನ್ಯಾಯಸ್ಥಾನದ ಕಟ್ಟಡವಾಗಿತ್ತು. ಇನ್ನೂ ಇಂಗ್ಲೆಂಡ್ ನಲ್ಲಿರುವ ಅತ್ಯಂತ ಹಳೆಯ ಚಾಚು-ತೊಲೆಯ ಕಟ್ಟಡವಿದೆ. ಕ್ಯಾಥಡ್ರಲ್ ಕ್ಲೋಸ್ ನಲ್ಲಿ ಡೀನ್ ಉದ್ಯಾನ ಕೂಡಾ ಇದೆ. ಇದನ್ನು ಯಾತ್ರಿಕರ ಭವನ ಎಂದು ಕರೆಯಲಾಗುತ್ತದೆ. ಇದು ಸೇಂಟ್ ಸ್ವಿಥುನ್ ರವರ ಪ್ರಾರ್ಥನಾ ಮಂದಿರಕ್ಕೆ ಬರುವ ಯಾತ್ರಿಕರಿಗೆ ತಂಗಲು ಬಳಸುವ ಅಥಿತಿಗೃಹದ ಭಾಗವಾಗಿದೆ. ಈ ಭವನದಲ್ಲಿ ರಾತ್ರಿಯನ್ನು ಕಳೆಯಲು ಸ್ವಾಗತಿಸಲಾದ ಯಾತ್ರಿಕರಿಗೆ, ಚರ್ಚಿನ ಮುಖ್ಯಾಧಿಕಾರಿ ಏರ್ಪಡಿಸುವ ಭೋಜನ ಕೂಟದಲ್ಲಿ ಪುಷ್ಕಳ ಭೋಜನ ನೀಡಲಾಗುತ್ತದೆ. ವಿಂಚೆಸ್ಟರ್ ನಗರ ಸಭೆಯು ಇದನ್ನು 1308 ರಲ್ಲಿ ನಿರ್ಮಿಸಿದೆ ಎಂದು ಭಾವಿಸಲಾಗುತ್ತದೆ. ಈಗ ಇದು ಯಾತ್ರಿಕರ ಶಾಲೆಯ ಭಾಗವಾಗಿದೆ. ಸಭಾಂಗಣವನ್ನು ಶಾಲೆಯು, ಬೆಳಗ್ಗೆಯ ಹೊತ್ತಿನಲ್ಲಿ ಒಟ್ಟಾಗಿ ಸೇರಲು,ನಾಟಕ ಪಾಠಗಳನ್ನು ಹೇಳಿಕೊಡಲು, ಆಟಗಳಿಗಾಗಿ,ವಾದ್ಯವೃಂದದ ಅಭ್ಯಾಸಗಳಿಗಾಗಿ,ಚರ್ಚಿನ ವೇನ್ ಫ್ಲೆಟ್ ತಂಡದ ಪೂರ್ವಭ್ಯಾಸಕ್ಕಾಗಿ ಹಾಗು ಶಾಲೆಯ ಹಿರಿಯ ವಿದ್ಯಾರ್ಥಿಗಳ ಗಾನಗೋಷ್ಠಿಯ ಪೂರ್ವಭ್ಯಾಸಕ್ಕಾಗಿ ಬಳಸುತ್ತದೆ.
ವೊಲ್ವ್ ಸೆ ಭದ್ರಕೋಟೆ ಮತ್ತು ಅರಮನೆ
ವೊಲ್ವ್ ಸೆ ಕೋಟೆಯು ನಾರ್ಮನ್ ಬಿಷಪ್ ನ ಅರಮನೆಯಾಗಿದ್ದು, 1110 ನೇ ಕಾಲಮಾನಕ್ಕೆ ಸೇರಿದೆ. ಆದರೆ ಹಿಂದಿನ ಸ್ಯಾಕ್ಸನ್ ರಚನೆ ಮೇಲೆ ನಿಂತಿರುವ ವಿನ್ಯಾಸದಲ್ಲಿ ಇದು ಕಂಡುಬರುತ್ತದೆ. ಇದನ್ನು ಹೆನ್ರಿ ಡೆ ಬ್ಲಾಯ್ಸ್, ರಾಜನಾಗಿದ್ದ ಆತನ ಸಹೋದರ ಸ್ಟೆಫನ್ ನ ಆಳ್ವಿಕೆಯಲ್ಲಿದ್ದ ಅರಾಜಕತೆಯ ಸಂದರ್ಭದಲ್ಲಿ ನಿರ್ಮಿಸಿದ್ದನು. ಅವರನ್ನು ಅಲ್ಲಿ ಕೆಲವು ದಿನಗಳ ವರೆಗೆ ಮುತ್ತಿಗೆ ಹಾಕಿ ಪೀಡಿಸಲಾಗಿತ್ತು. ಆಗ 16 ನೇ ಶತಮಾನದಲ್ಲಿ, ರಾಣಿ ಮೇರಿ ಟುಡಾರ್ ಮತ್ತು ರಾಜ ಸ್ಪ್ಯೇನ್ ನ ಫಿಲಿಪ್ II ಅವರ ವಿವಾಹ ಚರ್ಚಿನಲ್ಲಿ ನಡೆಯುವ ಸ್ವಲ್ಪಕಾಲದ ಮೊದಲು ಅವರು ಈ ಅರಮನೆಯ ಅತಿಥಿಗಳಾಗಿದ್ದರು. ಕಟ್ಟಡವು ಈಗ ಪಾಳು ಬಿದ್ದಿದೆ. (ಇದನ್ನು ಇಂಗ್ಲೀಷ್ ಹೆರಿಟೇಜ್ ನೋಡಿಕೊಳ್ಳುತ್ತಿದೆ), ಆದರೆ 1680 ರ ಸುಮಾರಿಗೆ ನಿರ್ಮಿಸಿದ ಹೊಸ ಅರಮನೆಗೆ ಖಾಸಗಿ ಪೂಜಾ ಮಂದಿರವನ್ನು ಸೇರಿಸಲಾಗಿತ್ತು. ಈಗ ಇದರ ಒಂದು ಭಾಗಮಾತ್ರ ಉಳಿದುಕೊಂಡಿದೆ.
ವಿಂಚೆಸ್ಟರ್ ನ ಕೋಟೆ
ವಿಂಚೆಸ್ಟರ್ ಅದರ ಕೋಟೆಯ ಗ್ರೇಟ್ ಹಾಲ್ (ಸಭಾಂಗಣ)ಗಾಗಿ ಹೆಸರುವಾಸಿಯಾಗಿದೆ. ಈ ಭವನವನ್ನು 12ನೇ ಶತಮಾನದಲ್ಲಿ ನಿರ್ಮಿಸಲಾಗಿದೆ. ಗ್ರೇಟ್ ಹಾಲ್ ಅನ್ನು 1222 ಮತ್ತು 1235 ನಡುವಿನ ಕಾಲದಲ್ಲಿ ಪುನಃ ನಿರ್ಮಿಸಲಾಗಿದ್ದು, ಇದೇ ಆಕಾರದಲ್ಲಿಯೇ ಇನ್ನೂ ಉಳಿದಿದೆ. ಇದು ರಾಜ ಅರ್ಥುರ್ ನ ದುಂಡು ಮೇಜಿಗಾಗಿ  ಪ್ರಸಿದ್ಧವಾಗಿದೆ. ಈ ಮೇಜನ್ನು ಸುಮಾರು 1463 ರಿಂದ ಸಭಾಂಗಣದಲ್ಲಿ ತೂಗುಹಾಕಲಾಗಿದೆ. ಮೂಲತಃ ಈ ಮೇಜು 13 ನೇ ಶತಮಾನಕ್ಕೆ ಸೇರಿದ್ದಾಗಿದೆ. ಒಂದುವೇಳೆ ಹಾಗೇನಾದರೂ ಸೇರಿದ್ದಲ್ಲಿ ಇದು ಅರ್ಥುರ್ ನ ಸಮಕಾಲೀನವಾಗಿರುವುದಿಲ್ಲ. ಈ ಗೊಂದಲವನ್ನು ಹೊರತುಪಡಿಸಿ ಇಂದೂ ಕೂಡ ಇದು ಗಮನಾರ್ಹ ಐತಿಹಾಸಿಕ ಆಸಕ್ತಿಯಾದ್ದು, ಅನೇಕ ಪ್ರವಾಸಿಗರನ್ನು ಆಕರ್ಷಿಸುತ್ತಿದೆ. ಮೂಲತಃ ಮೇಜಿಗೆ ಬಣ್ಣವನ್ನು ಬಳಿದಿರಲಿಲ್ಲ. ಆದರೆ 1522 ರಲ್ಲಿ ರಾಜ ಹೆನ್ರಿ VIII ಗಾಗಿ ಇದಕ್ಕೆ ಬಣ್ಣ ಬಳಿಯಲಾಯಿತು. ದುಂಡು ಮೇಜಿನ ಪ್ರಮುಖ ಸೈನಿಕರ ಹೆಸರುಗಳನ್ನು, ರಾಜ ಅರ್ಥುರ್ ಆತನ ಸಿಂಹಾಸನದ ಮೇಲೆ ಜಯಿಸಿದ ಗುರುತುಗಳ ಬಗೆಗೆ ಮೇಜಿನ ಸುತ್ತಲಿನ ತುದಿಯಲ್ಲಿ ಕೆತ್ತುವ ಮೂಲಕ ಬರೆಯಲಾಗಿದೆ. ಮೇಜಿನ ಎದುರಿಗೆ ಪ್ರಿನ್ಸ್ ಚಾರ್ಲ್ಸ್ ರವರ 'ವಿವಾಹ ದ್ವಾರಗಳಿವೆ'. ಗ್ರೇಟ್ ಹಾಲ್ ನ ನೆಲದಲ್ಲಿ ಮಧ್ಯಕಾಲೀನ ಯುಗದ ಉದ್ಯಾನವನ್ನು ಪುನಃ ನಿರ್ಮಿಸಲಾಗಿದೆ. ಸಭಾಂಗಣದ ಹೊರತಾಗಿ, ಉತ್ಖನಿಸಲಾದ ಆಧುನಿಕ ನ್ಯಾಯಸ್ಥಾನಗಳಲ್ಲಿ, ಪ್ರಬಲವಾಗಿರುವ ಇನ್ನೂ ಉಳಿದುಕೊಂಡು ಬಂದಿರುವ ಕೆಲವೇ ಕೆಲವು ನ್ಯಾಯ ಸ್ಥಾನಗಳಿವೆ. ಈ ಕಟ್ಟಡಗಳನ್ನು ರಾಜನ ಅರಮನೆಯು ದುರಾಕ್ರಮಣದ ಮೂಲಕ ಆಕ್ರಮಿಸಿಕೊಂಡಿತ್ತು. ಈಗ ಇವುಗಳನ್ನು ಸೈನಿಕರ ಅನೇಕ ವಸ್ತು ಸಂಗ್ರಹಾಲಯಗಳಿರುವ ಪೆನಿನ್ಸುಲಾ ಬರಾಕ್ ಗೆ ಸೇರಿಸಲಾಗಿದೆ. ವಿಂಚೆಸ್ಟರ್, ಆರ್ಮಿ ಟ್ರೈನಿಂಗ್ ರೆಜಿಮೆಂಟ್ ವಿಂಚೆಸ್ಟರ್ ನ ತವರಾಗಿದೆ. ಅಲ್ಲದೇ ಇದನ್ನು ಸರ್ ಜಾನ್ ಮೋರ್ ಬರಾಕ್ ಗಳೆಂದು ಕೂಡ ಕರೆಯಲಾಗುತ್ತದೆ. ಇಲ್ಲಿ ತರಬೇತಿಯ ಒಂದು ಹಂತದ ಮೂಲಕ ಸೈನಿಕ ನೇಮಕಾತಿಗಳನ್ನು ಮಾಡಲಾಗುತ್ತದೆ.
ವಿಂಚೆಸ್ಟರ್ ನ ವಿಶ್ವವಿದ್ಯಾನಿಲಯ
ವಿಂಚೆಸ್ಟರ್ ವಿಶ್ವವಿದ್ಯಾನಿಲಯವು (ಹಿಂದೆ ರಾಜ ಆಲ್ಫ್ರೆಡ್ ಕಾಲೇಜು) ಬ್ರಿಟಿಷ್ ಪಬ್ಲಿಕ್ ವಿಶ್ವವಿದ್ಯಾನಿಲಯವಾಗಿದ್ದು, ಇದು ಇಂಗ್ಲೆಂಡ್ ನ ಹ್ಯಾಂಪ್ಶೈರ್ ನಲ್ಲಿರುವ ವಿಂಚೆಸ್ಟರ್ ನಲ್ಲಿದೆ. ವಿಶ್ವವಿದ್ಯಾನಿಲಯವನ್ನು 1840 ರಲ್ಲಿ ಸ್ಥಾಪಿಸಲಾಗಿತ್ತು - ಮೂಲತಃ ಇದನ್ನು ಬಿಷಪ್ಪಿನ ತರಬೇತಿ ಕೇಂದ್ರವಾಗಿ ಆರಂಭಿಸಲಾಗಿತ್ತು. ವಿಂಚೆಸ್ಟರ್ ನ ವಿಶ್ವವಿದ್ಯಾನಿಲಯವು ಶಿಕ್ಷಕರ ತರಬೇತಿ ಕಾಲೇಜಿನ ರೂಪದಲ್ಲಿ ತನ್ನ ಕಾರ್ಯ ಆರಂಭಿಸಿತ್ತು. ಇದನ್ನು ನಗರ ಕೇಂದ್ರದ ಬಳಿ ಉದ್ದೇಶಿತ ಆವರಣದಲ್ಲಿ ನಿರ್ಮಿಸಲಾಗಿದೆ. ವಿಂಚೆಸ್ಟರ್ ಸ್ಕೂಲ್ ಆಫ್ ಆರ್ಟ್, ಸೌತ್ ಆಂಪ್ಟನ್ ವಿಶ್ವವಿದ್ಯಾನಿಲಯದ ಭಾಗವಾಗಿದೆ.
ವಿನ್‌ಚೆಸ್ಟರ್ ಕಾಲೇಜು
ವೈಕ್ ಹ್ಯಾಮ್ ನ ವಿಲಿಯಂ ಸ್ಥಾಪಿಸಿದ ವಿಂಚೆಸ್ಟರ್ ಕಾಲೇಜಿನ ಕಟ್ಟಡಗಳನ್ನು ಮತ್ತು ಪಬ್ಲಿಕ್ ಶಾಲೆಯನ್ನು 1382 ರಲ್ಲಿ ನಿರ್ಮಿಸಲಾಗಿದೆ. ಇದು ಎರಡು ಒಳಾಂಗಣಗಳನ್ನು, ಗೇಟ್ ಹೌಸ್, ಸನ್ಯಾಸಿ ಗೃಹ, ಸಭಾಂಗಣ, ಕಾಲೇಜಿನ ಭವ್ಯವಾದ ಖಾಸಗಿ ಪೂಜಾ ಮಂದಿರ ಗಳನ್ನು ಹೊಂದಿದೆ. ಅಷ್ಟೇ ಅಲ್ಲದೇ ಇದು ಇಚೇನ್ ನದಿಯ ಭಾಗವಾಗಿರುವ "ನೀರಾವರಿ ಜಮೀನನ್ನು" ಕೂಡ ಒಳಗೊಂಡಿದೆ. ಇದು ಆಕ್ಸ್ ಫರ್ಡ್ ನ ಹೊಸ ಕಾಲೇಜಿಗೆ ಮತ್ತು ಚರ್ಚಿನ ಜೀವನಕ್ಕೆ ತೆರಳುವ ಮೊದಲು ಈ ಬಡಮಕ್ಕಳಿಗೆ ತರಬೇತಿ ನೀಡುವ ಯೋಜನೆ ಹಾಕಿಕೊಂಡಿದೆ.
ಸೆಂಟ್ ಕ್ರಾಸ್ ನ ಆಸ್ಪತ್ರೆ
ಸೆಂಟ್ ಕ್ರಾಸ್ ನ ಆಸ್ಪತ್ರೆಯ, ಭಿಕ್ಷುಕ ಗೃಹಗಳು ಮತ್ತು ದೊಡ್ಡ ನಾರ್ಮನ್ ಶೈಲಿಯ ಖಾಸಗಿ ಪ್ರಾರ್ಥನಾ ಮಂದಿರವನ್ನು 1130 ರಲ್ಲಿ ಹೆನ್ರಿ ಡೆ ಬ್ಲಾಯ್ಸ್, ನಗರ ಕೇಂದ್ರದ ಹೊರಗೆ ಸ್ವಲ್ಪ ದೂರದಲ್ಲಿ ಸ್ಥಾಪಿಸಿದ್ದರು. ಇದು 14 ನೇ ಶತಮಾನದಿಂದ ಇಲ್ಲಿಯ ವರೆಗೂ ಸೇವೆ ಸಲ್ಲಿಸುತ್ತ ಬಂದಿದೆ. ಏಲ್ ಸಂತೋಷಕೂಟದ ಏರ್ಪಾಡು, 'ದಾರಿಹೋಕರ ಬಟ್ಟೆ' ಮತ್ತು ಆಹಾರ ನೀಡಿ ಅವರ ಬವಣೆಗಳನ್ನು ದೂರ ಮಾಡುವ ಸಹಾಯವನ್ನು ಅಲ್ಲಿ ನೀಡಲಾಗುತ್ತದೆ. ಸಾಮಾನ್ಯವಾಗಿ ಇದನ್ನು ಕ್ಯಾಂಟರ್ಬರಿಗೆ ಹೋಗುತ್ತಿರುವ ಯಾತ್ರಿಕರ ಮಾರ್ಗ ಮಧ್ಯದಲ್ಲಿ ಅವರಿಗೆ ಸಹಾಯಮಾಡಲು ತೆರೆಯಲಾಗಿತ್ತು.
ಇತರ ಕಟ್ಟಡಗಳು
ಇತರ ಪ್ರಮುಖ ಐತಿಹಾಸಿಕ ಕಟ್ಟಡಗಳು 1871 ರಲ್ಲಿ ನಿರ್ಮಿಸಲಾದ, ಗಾತಿಕ್ ರಿವೈವಲ್ ಶೈಲಿಯಲ್ಲಿ ಕಟ್ಟಲಾದ ಪುರಭವನವನ್ನು ಒಳಗೊಂಡಿವೆ. ಅಲ್ಲದೇ ವಿಲಿಯಂ ಬಟರ್ ಫೀಲ್ಡ್ ನಿಂದ ವಿನ್ಯಾಸಗೊಳಿಸಲಾದ ರಾಯಲ್ ಹ್ಯಾಂಪ್ಶೈರ್ ಕೌಂಟಿ ಆಸ್ಪತ್ರೆಯನ್ನು ಮತ್ತು ಇಚೇನ್ ನದಿ ಯ ಅನೇಕ ಕಾಲುವೆಗಳಲ್ಲಿ ಚಾಲ್ತಿಯಲ್ಲಿರುವ ನಗರದ ಅನೇಕ ವಾಟರ್ ಮಿಲ್ ಗಳಲ್ಲಿ ಇದೂ ಒಂದನ್ನು ಒಳಗೊಂಡಿದೆ. ಇದನ್ನು ನಗರ ಕೇಂದ್ರದ ಮೂಲಕ ನಿರ್ವಹಿಸಲಾಗುತ್ತದೆ. ವಿಂಚೆಸ್ಟರ್ ಸಿಟಿ ಮಿಲ್ ಅನ್ನು ಇತ್ತೀಚೆಗಷ್ಟೇ ಪುನಃ ನಿರ್ಮಿಸಲಾಗಿದ್ದು, ಇದು ಮತ್ತೆ ಜಲಶಕ್ತಿಯ ಮೂಲಕ ಧಾನ್ಯಗಳನ್ನು ಪುಡಿಮಾಡುವ ಕೆಲಸ ಮಾಡುತ್ತಿದೆ. ಈ ಮಿಲ್ ನ್ಯಾಷನಲ್ ಟ್ರಸ್ಟ್ನ ಒಡೆತನದಲ್ಲಿದೆ. ವಿಂಚೆಸ್ಟರ್ ನಗರದ ಮೇಲೆ ಮಹಾಯುದ್ಧ IIರಿಂದ ಯಾವ ದುಷ್ಪಪರಿಣಾಮಗಳು ಉಂಟಾಗದಿದ್ದರೂ ಕೂಡ, ಆಧುನಿಕ ಕಚೇರಿಯ ಅಗತ್ಯತೆಗಳಿಗೆ(ಪ್ರತ್ಯೇಕವಾಗಿ ಹ್ಯಾಂಪ್ಶೈರ್ ನ ಕೌಂಟಿ ಕೌನ್ಸಿಲ್ ಮತ್ತು ವಿಂಚೆಸ್ಟರ್ ನ ನಗರ ಸಭೆ) ಸರಿಹೊಂದುವ ಕಟ್ಟಡಗಳನ್ನು ಕಟ್ಟಲೆಂದು ಓಲ್ಡ್ ಟೌನ್ ನ ಮೂವತ್ತು ಪ್ರತಿಶತದಷ್ಟು ಭಾಗವನ್ನು ನಾಶ ಮಾಡಲಾಯಿತು. 1980ರ ಉತ್ತರಾರ್ಧದಿಂದ ನಗರವು, ಓಲ್ಡ್ ಟೌನ್ ನ ಮಧ್ಯಯುಗೀನ ನಗರ ಪ್ರಗತಿಯೆಡೆ ಹೆಚ್ಚು ಒಲವಿರುವ, ಸಮಕಾಲೀನ ಅಭಿವೃದ್ಧಿಗಳಿಗಾಗಿ ಈ ಯುದ್ಧ ಪೂರ್ವದ ಅಸಭ್ಯ ವಿನ್ಯಾಸಗಳ ನಿರಂತರ ಬದಲಾವಣೆಗಳನ್ನು ಕಂಡಿದೆ.
ಶಿಕ್ಷಣ
ವಿಂಚೆಸ್ಟರ್ ನಲ್ಲಿ ಅನೇಕ ಸಂಖ್ಯೆಯ ಶೈಕ್ಷಣಿಕ ಸಂಸ್ಥೆಗಳಿವೆ. ಮೂರು ಹಂತದ ಸೆಕೆಂಡರಿ ಶಾಲೆಗಳಿವೆ: ಕಿಂಗ್ಸ್ ಸ್ಕೂಲ್ ವಿಂಚೆಸ್ಟರ್, ದಿ ವೆಸ್ಟ್ ಗೇಟ್ ಸ್ಕೂಲ್ ಮತ್ತು ಹೆನ್ರಿ ಬೋಫೋರ್ಟ್ ಸ್ಕೂಲ್ಇತ್ಯಾದಿ. ಈ ಎಲ್ಲಾ ಶಾಲೆಗಳು ಖ್ಯಾತಿ ಗಳಿಸಿವೆ. ಸಿಕ್ಸ್ ತ್ ಫಾರ್ಮ್ ಪೀಟರ್ ಸೈಮಂಡ್ ಕಾಲೇಜ್, ವಿಂಚೆಸ್ಟರ್ ಗೆ ಸೇವೆಸಲ್ಲಿಸುತ್ತಿರುವ ಪ್ರಧಾನ ಕಾಲೇಜಾಗಿದೆ; ಇದನ್ನು ಅಗ್ರ ಮತ್ತು UK ಯಲ್ಲಿರುವ ಅತ್ಯಂತ ದೊಡ್ಡ ಸಿಕ್ಸ್ ತ್ ಫಾರ್ಮ್ ಕಾಲೇಜ್ ಗಳಲ್ಲಿ ಒಂದೆಂದೂ ಪರಿಗಣಿಸಲಾಗುತ್ತದೆ. ಖಾಸಗಿಯಾಗಿ ನಡೆಸುವ ಪ್ರಾಥಮಿಕ ಶಾಲೆಗಳಲ್ಲಿ ಕೆಳಕಂಡವು ಪ್ರಮುಖವಾಗಿವೆ:ದಿ ಪಿಲಿಗ್ರೀಮ್ಸ್ ಸ್ಕೂಲ್ ವಿಂಚೆಸ್ಟರ್, ಟ್ವೈ ಫೋರ್ಡ್ ಶಾಲೆ, ಪ್ರಿನ್ಸ್ ಮೀಡ್ ಶಾಲೆ ಇತ್ಯಾದಿ. ಅಲ್ಲದೇ 13 ರಿಂದ 18 ವರ್ಷದ ವಿದ್ಯಾರ್ಥಿಗಳನ್ನು ಸೇರಿಸಿಕೊಳ್ಳುವ ವಿಂಚೆಸ್ಟರ್ ಕಾಲೇಜ್, ಬ್ರಿಟನ್ ನಲ್ಲಿರುವ ಅತ್ಯುತ್ತಮ ಪಬ್ಲಿಕ್ ಶಾಲೆಗಳಲ್ಲಿ ಒಂದಾಗಿದೆ.ಅಲ್ಲದೇ ಇದರ ಅನೇಕ ವಿದ್ಯಾರ್ಥಿಗಳು ಆನೇಕ ಗೌರವಾನ್ವಿತ ವಿಶ್ವವಿದ್ಯಾನಿಲಯಗಳಲ್ಲಿ ಕಾರ್ಯನಿರ್ವಹಿಸುತ್ತಿದ್ದಾರೆ. ಸೆಂಟ್ ಸ್ವಿಥುನ್ಸ್ ಹುಡುಗಿಯರಿಗಾಗಿ ಇರುವ ಪಬ್ಲಿಕ್ ಶಾಲೆಯಾಗಿದ್ದು, GCSE ಮತ್ತು  A-ಮಟ್ಟದ ಫಲಿತಾಂಶಗಳಿಗಾಗಿ ಆಗಾಗ ಲೀಗ್ ಟೇಬಲ್ ನಲ್ಲಿ ಕಂಡುಬರುತ್ತದೆ.
ಕ್ರೀಡೆ
ವಿಂಚೆಸ್ಟರ್, ಅಸೋಸಿಯೇಷನ್ ಫುಟ್ ಬಾಲ್ ಲೀಗ್ ಅನ್ನು ಮತ್ತು ವಿಂಚೆಸ್ಟರ್ ಸಿಟಿ F.C., ಯಂತಹ ಎರಡು ಪ್ರಸಿದ್ಧ ಕ್ಲಬ್ ಗಳನ್ನು ಒಳಗೊಂಡಿದೆ. ಅಲ್ಲದೇ 2004 ರ FA ವೇಸ್ ನಲ್ಲಿ ವಿಜೇತರಾದವರು ಈ ಕ್ಲಬ್ ಅನ್ನು 1884 ರಲ್ಲಿ ಸ್ಥಾಪಿಸಿದ್ದರು. ಅಲ್ಲದೇ "ಮೆನಿ ಇನ್ ಮೆನ್, ಒನ್ ಇನ್ ಸ್ಪಿರಿಟ್" (ನಾವು ಹಲವರು ಆದರೆ ನಮ್ಮ ಧ್ಯೇಯ ಒಂದೇ)ಎಂಬ ಧ್ಯೇಯವಾಕ್ಯ ಹೊಂದಿದ್ದರು. ವೆಸೆಕ್ಸ್ ಲೀಗ್ ಮತ್ತು ವಿಂಚೆಸ್ಟರ್ ಕ್ಯಾಸ್ಟಲ್ F.C. ಯಲ್ಲಿ ಜಯಗಳಿಸಿದ ನಂತರ, ಪ್ರಸ್ತುತ ದಕ್ಷಿಣ ಭಾಗದಲ್ಲಿರುವ ವಿಭಾಗ1 S&E ನಲ್ಲಿ ಆಡಿದ್ದರೆ. ಇವರು 1971 ರಿಂದ ಹ್ಯಾಂಪ್ಶೈರ್ ಲೀಗ್ ನಲ್ಲಿ ಆಡಿದ್ದರು. ರೀಡಿಂಗ್ನ ಮಧ್ಯ ಮೈದಾನದ ಆಟಗಾರ ಬ್ರೈನ್ ಹೊವಾರ್ಡ್ ಹಾಗು ಡಾನ್ ಕ್ಯಾಸ್ಟರ್ ರೋವರ್ಸ್ ಕ್ಲಬ್ ನ ಮತ್ತು ವೇಲ್ಸ್ ಇಂಟರ್ ನ್ಯಾಷನಲ್ ನ ಮಧ್ಯ ಮೈದಾನದ ಆಟಗಾರ ಬ್ರೈನ್ ಸ್ಟಾಕ್ ವಿಂಚೆಸ್ಟರ್ ನಲ್ಲಿ ಹುಟ್ಟಿದವರಾಗಿದ್ದಾರೆ. ವಿಂಚೆಸ್ಟರ್,'ವಿಂಚೆಸ್ಟರ್ ಆಲ್ ಸ್ಟಾರ್ಸ್' ಎಂಬ ಫುಟ್ ಬಾಲ್ ತಂಡಕ್ಕೆ ಹೆಸರುವಾಸಿಯಾಗಿದೆ. ವಿಂಚೆಸ್ಟರ್ ಆಲ್ ಸ್ಟಾರ್ಸ್, ಈಸ್ಟ್ ಲೀಗ್ ನಲ್ಲಿ ನಡೆದ 5 ಅಸೈಡ್ ಲೀಗ್ ನಲ್ಲಿ ಆಡಿತು. ವಿಂಚೆಸ್ಟರ್ ನ ಮಹಿಳೆಯರು ಕೂಡ ವಿಂಚೆಸ್ಟರ್ ನಗರದ ಮಹಿಳಾ FCಯೊಂದಿಗೆ ಯಶಸ್ವಿ ಕ್ರೀಡಾ ತಂಡ ಹೊಂದಿದ್ದಾರೆ. ಇದು ಪ್ರಸ್ತುತದಲ್ಲಿ ಹ್ಯಾಂಪ್ಶೈರ್ ಕೌಂಟಿ ಲೀಗ್ ವಿಭಾಗ 1 ರಲ್ಲಿ ಆಡುತ್ತಿದ್ದು, ಇತ್ತೀಚೆಗಷ್ಟೇ ಸೋಲನ್ನು ಕಾಣದ ಲೀಗ್ ಚಾಂಪಿಯನ್ ಷಿಪ್ ಅನ್ನು ಪಡೆದುಕೊಂಡಿತು. ಕ್ಲಬ್ ಸರ್ವ ಸಾಮರ್ಥ್ಯ ಹೊಂದಿರುವ ಮತ್ತು ಎಲ್ಲಾ ವಯಸ್ಸಿನ ಆಟಗಾರರಿಗೆ ಸೌಕರ್ಯ ಒದಗಿಸುತ್ತದೆ.  ವಿಂಚೆಸ್ಟರ್ ರಗ್ಬಿ ಒಕ್ಕೂಟ ತಂಡವನ್ನು ಕೂಡ ಒಳಗೊಂಡಿದೆ. ಇದನ್ನು ವಿಂಚೆಸ್ಟರ್ RFC ಎಂದು ಕರೆಯಲಾಗುತ್ತದೆ. ಅಲ್ಲದೇ ಅಭಿವೃದ್ಧಿ ಹೊಂದುತ್ತಿರುವ ಕ್ರೀಡಾಪಟುಗಳ ಕ್ಲಬ್ ಅನ್ನು ವಿಂಚೆಸ್ಟರ್ ಮತ್ತು  ಡಿಸ್ಟ್ರಿಕ್ಟ್ AC ಎಂದು ಕರೆಯಲಾಗುತ್ತದೆ. ವಿಂಚೆಸ್ಟರ್, ಹತ್ತು ಜನ ಪುರುಷರು ಮತ್ತು ಮೂರು ಜನ ಮಹಿಳೆಯರ ತಂಡಗಳೊಂದಿಗೆ ಅಭಿವೃದ್ಧಿಹೊಂದುತ್ತಿರುವ ಯಶಸ್ವಿ ಹಾಕಿ ಕ್ಲಬ್ ಅನ್ನು ಕೂಡ ಹೊಂದಿದೆ. ಅಲ್ಲದೇ ಇದು ಎಲ್ಲಾ ವಯಸ್ಸಿನವರಿಗೆ ಮತ್ತು ಸಾಮರ್ಥ್ಯ ಹೊಂದಿರುವವರಿಗೆ ನೆರವು ನೀಡುತ್ತದೆ. ನಗರವು ಬೆಳೆಯುತ್ತಿರುವ ರೋಲರ್ ಹಾಕಿ ತಂಡನ್ನೂ ಸಹ ಹೊಂದಿದೆ. ಈ ತಂಡಕ್ಕೆ ರಿವರ್ ಪಾರ್ಕ್ ಲೀಷರ್ ಸೆಂಟರ್ ನಲ್ಲಿ ತರಬೇತಿ ನೀಡಲಾಗುತ್ತದೆ. ಹುಲ್ಲು ಮೈದಾನದ ಬೌಲ್ ಆಟವನ್ನು ಅನೇಕ ಹಸಿರು ಮೈದಾನಗಳಲ್ಲಿ(1812 ನೇ ಇಸವಿಗೆ ಸೇರಿದ ಅತ್ಯಂತ ಹಳೆಯ ಹೈಡೆ ಆಬಿ(ಮಠ)) ಬೇಸಿಗೆಯ ತಿಂಗಳುಗಳಲ್ಲಿ ಆಡಿದರೆ, ಚಳಿಗಾಲದಲ್ಲಿ ರಿವರ್ ಸೈಡ್ ಇನ್ ಡೋರ್ ಬೌಲಿಂಗ್ ಕ್ಲಬ್ ನಲ್ಲಿ ಆಡಲಾಗುತ್ತದೆ. ವಿಂಚೆಸ್ಟರ್ ಕಾಲೇಜ್ ಅನ್ನು ಗುರುತಿಸಿ ಅದಕ್ಕೆ ವಿಂಚೆಸ್ಟರ್ ಕಾಲೇಜ್ ಫುಟ್ ಬಾಲ್ ಎಂಬ ಹೆಸರನ್ನು ಇಡಲು ಕಾಲೇಜು ಅನುಮತಿಸಿದೆ. ಇದು ಕಾಲೇಜ್ ನಲ್ಲಿ ಮತ್ತು ಕೆಲವು ಸಣ್ಣ ಆಫ್ರಿಕನ್/ದಕ್ಷಿಣ ಅಮೇರಿಕನ್ ಸಮುದಾಯಗಳಲ್ಲಿ ಅತ್ಯುತ್ತಮ ಪ್ರದರ್ಶನ ನೀಡಿದೆ.
ನ್ಯಾಯಾಲಯಗಳು
ವಿಂಚೆಸ್ಟರ್ ನ ಸಂಯುಕ್ತ ನ್ಯಾಯಾಲಯ ಕೇಂದ್ರಗಳು ಕ್ರೌನ್ ನ್ಯಾಯಾಲಯ ಮತ್ತು ಕೌಂಟಿ ನ್ಯಾಯಾಲಯಗಳನ್ನು ಹೊಂದಿವೆ. ಇದನ್ನು ಹರ್ ಮೆಜೆಸ್ಟೀಸ್ ಕೋರ್ಟ್ ಸರ್ವೀಸ್ ನಿರ್ವಹಿಸುತ್ತದೆ. ಇದು ಕಾನೂನು ವಿಭಾಗದ ನಿರ್ವಹಣಾ ನಿಯೋಗವಾಗಿದೆ. ವಿಂಚೆಸ್ಟರ್ ಎಂಬುದು ಮೊದಲ ಸುತ್ತಿನ ನ್ಯಾಯಾಲಯ ಕೇಂದ್ರವಾಗಿದ್ದು, ಕ್ರಿಮಿನಲ್ ಕೇಸ್ ಮತ್ತು ಸಿವಿಲ್ ಕೇಸ್ ಗಳಿಗಾಗಿ(ಉಚ್ಚ ನ್ಯಾಯಾಲಯದ ಜಿಲ್ಲಾ ದಾಖಲಾತಿಯಲ್ಲಿ) ಉಚ್ಚ ನ್ಯಾಯಾಲಯದ ನ್ಯಾಯಾಧೀಶರು ಇಲ್ಲಿಗೆ ಭೇಟಿಕೊಡುತ್ತಾರೆ. ಇಲ್ಲಿ ತೀರ್ಪು ನೀಡಲಾದ, 1995ರಲ್ಲಿ ನಡೆದ ರೋಸ್ ವೆಸ್ಟ್ ನ ಕೊಲೆ ವಿಚಾರಣೆಯು, ಅತ್ಯಂತ ಪ್ರಸಿದ್ಧ ಪ್ರಕರಣವೆನಿಸಿದೆ. ವಿಂಚೆಸ್ಟರ್, ಉಚ್ಚ ನ್ಯಾಯಾಲಯದ ಭಾಗವಾದ, ಪ್ರತ್ಯೇಕ ಜಿಲ್ಲಾ ಪ್ರಮಾಣೀಕರಿಸುವ ನೊಂದಣಿ ದಾಖಲಾತಿ ವಿಭಾಗವನ್ನೂ ಕೂಡ ಹೊಂದಿದೆ.
ಮಾಧ್ಯಮ ಮತ್ತು ಸಂಸ್ಕೃತಿ
ಸುಮಾರು 1974 ರಿಂದ ವಿಂಚೆಸ್ಟರ್ ವಾರ್ಷಿಕ ಹ್ಯಾಟ್ ಫೇರ್ ಉತ್ಸವವನ್ನು ಏರ್ಪಡಿಸುತ್ತದೆ. ಇದು ಬೀದಿ ನಾಟಕದೊಂದಿಗೆ, ಪ್ರದರ್ಶನ, ಕಾರ್ಯಾಗಾರ ಮತ್ತು ನಗರದ ಸುತ್ತಲೂ ಅನೇಕ ಕಡೆಗಳಲ್ಲಿ ಜನರು ಒಟ್ಟಿಗೆ ಸೇರುವುದನ್ನು ಒಳಗೊಂಡಿದೆ. ವಿಂಚೆಸ್ಟರ್ UK ಯ ಅತ್ಯಂತ ದೊಡ್ಡ ಮತ್ತು ಅತ್ಯಂತ ಯಶಸ್ವಿ ಕೃಷಿಕರ ಮಾರುಕಟ್ಟೆಗಳನ್ನು ಒದಗಿಸುತ್ತದೆ. ಇದರಲ್ಲಿ ಸುಮಾರು 100 ಅಥವಾ ಅದಕ್ಕೆ ಸಮೀಪದ ಸಂಖ್ಯೆಯಷ್ಟು ಅಂಗಡಿಗಳಿರುತ್ತವೆ. ಅಲ್ಲದೇ ಇವು FARMA ನಿಂದ ಪ್ರಮಾಣೀಕರಿಸಲ್ಪಟ್ಟಿರುತ್ತವೆ. ನಗರದ ಕೇಂದ್ರದಲ್ಲಿ ಪ್ರತಿ ತಿಂಗಳ ಎರಡನೆಯ ಮತ್ತು ಕೊನೆಯ ಭಾನುವಾರದಂದು ಕೃಷಿಕರ ಮಾರುಕಟ್ಟೆಯನ್ನು ನಡೆಸಲಾಗುತ್ತದೆ. ಚಾನೆಲ್ 4 ದೂರದರ್ಶನ ಕಾರ್ಯಕ್ರಮದಲ್ಲಿ ದಿ ಬೆಸ್ಟ್ ಅಂಡ್ ವರ್ಸ್ಟ್ ಪ್ಲೇಸಸ್ ಟು ಲಿವ್ ಇನ್ ದಿ UK ಯನ್ನು 2006 ರ ಅಕ್ಟೋಬರ್ 26 ರಂದು ಪ್ರಸಾರ ಮಾಡಲಾಯಿತು. ಅದರಲ್ಲಿ ವಿಂಚೆಸ್ಟರ್ ಅನ್ನು "UK ಯಲ್ಲಿ ಬದುಕಲು ಅತ್ಯುತ್ತಮ ಸ್ಥಳವಾಗಿದೆ: 2006" ಎಂದು ಕರೆಯಲಾಯಿತು. ಇದೇ ಕಾರ್ಯಕ್ರಮದ 2007 ರ ಆವೃತ್ತಿಯಲ್ಲಿ, ವಿಂಚೆಸ್ಟರ್ ಅನ್ನು ಎಡಿನ್ ಬರ್ಗ್ ನಂತರ ಉತ್ತಮವಾಗಿ ಜೀವಿಸಲು ಇರುವ ಎರಡನೆಯ ಅತ್ಯುತ್ತಮ ಸ್ಥಳವೆಂದು ಕರೆಯಲಾಯಿತು. ಆದರೆ 2003ರಲ್ಲಿ, UK ಯಲ್ಲಿರುವ 50 'ಕಲುಷಿತ ನಗರಗಳಲ್ಲಿ' ವಿಂಚೆಸ್ಟರ್ 5 ನೇ ಸ್ಥಾನ ಪಡೆದುಕೊಂಡಿದೆ. ಇದನ್ನು ಐಡ್ಲರ್ ನಿಯತಕಾಲಿಕೆಯ ಓದುಗರು ನಾಮನಿರ್ದೇಶಿಸಿದ್ದಾರೆ. ಪಂಕ್ ರಾಕ್ ನ ಗಾಯಕ-ಹಾಡು ಬರಹಗಾರ ಫ್ರಾಂಕ್ ಟರ್ನರ್ ವಿಂಚೆಸ್ಟರ್ ನಿಂದ ಬಂದಿದ್ದು, ಇದನ್ನು ಹೆಚ್ಚಾಗಿ ಗಾನಗೋಷ್ಠಿಗಳಲ್ಲಿ ಮತ್ತು ಅವರ ಹಾಡುಗಳಲ್ಲಿ ಹೇಳಿಕೊಂಡಿದ್ದಾರೆ. TV ನಿರೂಪಕ/ರೂಪದರ್ಶಕ ಅಲೆಕ್ಸಾ ಚುಂಗ್ ವಿಂಚೆಸ್ಟರ್ ನಲ್ಲಿ ಸಿಕ್ಸ್ ತ್ ಫಾರ್ಮ್ ನಲ್ಲಿ ಓದಿದ್ದಾರೆ. ಪೊಲ್ಲಿ ಮತ್ತು ಬಿಲ್ಲೆಟ್ಸ್ ಡಾಕ್ಸ್ ವಾದ್ಯವೃಂದವನ್ನು ವಿಂಚೆಸ್ಟರ್ ನಲ್ಲಿ ರಚಿಸಲಾಗಿದ್ದು, ಇದು ಈಗಲೂ ಅಲ್ಲಿದೆ. ಗಾಯಕ, ಹಾಡು ಬರಹಗಾರ, ಡ್ರಮ್ಮರ್ ರಾಜೊರ್ ಲೈಟ್ ಆಂಡಿ ಬುರೋಸ್ ವಿಂಚೆಸ್ಟರ್ ನವರಾಗಿದ್ದಾರೆ. ವಿದೂಷಕ ಜ್ಯಾಕ್ ಡೀ, ವಿಂಚೆಸ್ಟರ್ ನ ಪೀಟರ್ ಸೈಮಂಡ್ ಕಾಲೇಜ್ ನಲ್ಲಿ ಓದಿದವರಾಗಿದ್ದಾರೆ. ಕೊಲೀನ್ ಫರ್ತ್ ಕೂಡ ವಿಂಚೆಸ್ಟರ್ ನಿಂದಲೇ ಬಂದವರಾಗಿದ್ದಾರೆ.
ಸಾಹಿತ್ಯದಲ್ಲಿ ವಿಂಚೆಸ್ಟರ್
ಮಧ್ಯಕಾಲೀನ ಯುಗದಲ್ಲಿ ಬರೆದ ಪದ್ಯದಲ್ಲಿ ಸರ್ ಆರ್ಫೆವೊ, ಈ ಪದ್ಯದ ಪ್ರಮುಖ ಪಾತ್ರ ಸರ್ ಆರ್ಫೆವೊ ತ್ರೇಸ್ ನವನೆಂದು ಸೂಚಿಸಲಾಗಿದ್ದರೂ ಕೂಡ, ಈತ ವಿಂಚೆಸ್ಟರ್ ನ ರಾಜನಾಗಿದ್ದನು. ಆಗಿನ 12ನೇ ಶತಮಾನದ ವಿಂಚೆಸ್ಟರ್, ಕೆನ್ ಫೊಲೆಟ್ ನ ಪಿಲ್ಲರ್ಸ್ ಆಫ್ ದಿ ಅರ್ಥ್ ಪುಸ್ತಕದಲ್ಲಿ ವಿವರಿಸಲಾದ ಸ್ಥಳಗಳಲ್ಲಿ ಒಂದಾಗಿದೆ. ವಿಂಚೆಸ್ಟರ್, ಸ್ಯಾಮ್ಯೂಲ್ ಯಾಡ್ ನ ಪ್ರಳಯ ಪೂರ್ವ ಸೂಚಕ ವೈಜ್ಞಾನಿಕ ಕಾದಂಬರಿಯ ಸರಣಿಗಳಾದ  ಸ್ವಾರ್ಡ್ ಆಫ್ ದಿ ಸ್ಪಿರಿಟ್ ನ ಪ್ರಮುಖ ಸ್ಥಳವಾಗಿದೆ.  ಈ ಪುಸ್ತಕಗಳನ್ನು ಅಂಕಿತನಾಮ ಜಾನ್ ಕ್ರಿಸ್ಟೋಫರ್  ಎಂಬ ಹೆಸರಿನಲ್ಲಿ ಪ್ರಕಟಿಸಲಾಗಿದೆ. ಮರ್ಲಿನ್ ಚಲನಚಿತ್ರದಲ್ಲಿ, ರಾಜ ಅಥರ್, ಆರಂಭಿಸಿದ ಬ್ರಿಟನ್ ನ ಮೊದಲ ದಂಡಯಾತ್ರೆ ವಿಂಚೆಸ್ಟರ್ ನಿಂದ ಪ್ರಾರಂಭವಾಗುತ್ತದೆ. ಕಾದಂಬರಿಗಳಲ್ಲಿ ಚಿತ್ರಿಸಲಾದ ವಿಂಚೆಸ್ಟರ್, ಹ್ಯಾರ್ಡಿಯ ಟೆಸ್ ಆಫ್ ದಿ ಡಿ' ಅರ್ಬರ್ ವಿಲ್ಲೆಸ್ ನಲ್ಲಿರುವ  ವಿನ್ ಟನ್ ಸೆಸ್ಟರ್  ನಂತೆ ಕಾಣಿಸಿಕೊಂಡಿದೆ. ಅಲ್ಲದೇ ಅಂಥೋಣಿ ಟ್ರೋಲೋಪ್ ರ ಬರ್ಸೆಟ್ ಶೈರ್ ಕಾದಂಬರಿಗಳ ಸರಣಿಯಲ್ಲಿರುವ ಬಾರ್ಚೆಸ್ಟರ್  ಗಾಗಿ ಮಾದರಿಯ ಭಾಗವಾಗಿದೆ. ಇವರು ವಿಂಚೆಸ್ಟರ್ ನ ಕಾಲೇಜಿನಲ್ಲಿ ಓದಿದ್ದರು; ಇವರ ದಿ ವಾರ್ಡನ್ ಕಾದಂಬರಿಯು ಸೆಂಟ್ ಕ್ರಾಸ್ ಆಸ್ಪತ್ರೆಯಲ್ಲಿ ನಡೆದ ಹಗರಣವನ್ನು ಆಧರಿಸಿದೆ ಎಂದು ಹೇಳಲಾಗುತ್ತದೆ. ಫಿಲಿಪ್ ಪುಲ್ ಮ್ಯಾನ್ ರ ಕಾದಂಬರಿ ದಿ ಸಬ್ ಟಲ್ ನೈಫ್  ನಲ್ಲಿ ಅಭಿನಯಿಸಿರುವ (ಹೀಸ್ ಡಾರ್ಕ್ ಮೇಟಿರಿಯಲ್ಸ್  ನಾಟಕದ ಭಾಗವಾಗಿದೆ)ಪ್ರಧಾನ ಪುರುಷ ಪಾತ್ರಧಾರಿ ವಿಲ್ ಪ್ಯಾರಿ,ಇದರಲ್ಲಿ ವಿಂಚೆಸ್ಟರ್ ನಿಂದ ಬಂದವರಾಗಿದ್ದಾರೆ. ಅದೇನೇ ಆದರೂ ಪುಸ್ತಕದ ಸ್ವಲ್ಪ ಭಾಗವನ್ನು ಅಲ್ಲಿ ಚಿತ್ರಿಸಲಾಗಿದೆ. ಜಪಾನೀಯರ ಕಾಮಿಕ್ ಚಿತ್ರ ಡೆತ್ ನೋಟ್ ನಲ್ಲಿ, ವಾಮ್ಮಿಯ ಮನೆಯು,  ಕ್ವಿಲ್ಷ್ ವಾಮ್ಮಿ ಸ್ಥಾಪಿಸಿದ ಅನಾಥಾಲಯವಾಗಿದ್ದು, ಇಲ್ಲಿ ಪತ್ತೆದಾರ L ನ ಉತ್ತರಾಧಿಕಾರಿಗಳು(ಮೆಲ್ಲೊ, ನೀಯರ್ ಮತ್ತು ಮ್ಯಾಟ್)  ಬೆಳೆದು ದೊಡ್ಡವಾರಗುತ್ತಾರೆ. ಈ ಅನಾಥಾಲಯವು ವಿಂಚೆಸ್ಟರ್ ನಲ್ಲಿರುತ್ತದೆ. ವಿಂಚೆಸ್ಟರ್ ನ ಬಳಿಯಿರುವ ಕಲ್ಪಿತ ಎಸ್ಟೇಟ್ ಪ್ರದೇಶವು, ಸರ್ ಅರ್ಥುರ್ ಕಾನನ್ ಡೊಯ್ಲೆಯವರು ಬರೆದಿರುವ ಶೆರ್ಲಾಕ್ ಹೋಮ್ಸ್ ನ ಸಾಹಸಮಯ ಕಾದಂಬರಿ ದಿ ಪ್ರಾಬ್ಲಮ್ ಆಫ್ ದಿ -ಥೋರ್ ಬ್ರಿಡ್ಜ್ ನ ದೃಶ್ಯವಾಗಿದೆ. ಅವರ ದಿ ಅಡ್ವೆಂಚರ್ ಆಫ್ ದಿ ಕಾಪರ್ ಬೀಚ್  ನಲ್ಲಿರುವ ಕೆಲವು ಸಾಹಸಮಯ ದೃಶ್ಯಗಳು ಈ ನಗರದಲ್ಲಿ ನಡೆದಿರುವಂತೆ ಚಿತ್ರಿಸಲಾಗಿದೆ. ವಿಲಿಯಂ ಮೇಕ್ ಪೀಸ್ ಥ್ಯಾಕ್ರೆಯ, ಹೆನ್ರಿ ಎಸ್ಮಂಡ್ ನ ದೃಶ್ಯದಲ್ಲಿ ವಿಂಚೆಸ್ಟರ್ ಚರ್ಚಿನ ಗಾಯಕವೃಂದವಿದೆ. ವಿಂಚೆಸ್ಟರ್ ನ ಚರ್ಚ್ ಅನ್ನು ಜೇಮ್ಸ್ ಹರ್ಬರ್ಟ್ ರ ಭಯಾನಕ ಕಾದಂಬರಿ ದಿ ಫಾಗ್ ನಲ್ಲಿ ಚಿತ್ರಿಸಲಾಗಿದೆ. ಗೆರ್ರಿ ಅಂಡರ್ಸನ್ ರವರ 1967 ಮತ್ತು 1968 ರ ಕಾರ್ಯಕ್ರಮ ಕ್ಯಾಪ್ಟನ್ ಸ್ಕಾರ್ ಲೆಟ್ ಅಂಡ್ ದಿ ಮಿಸ್ಟ್ರಾನ್ಸ್ ನಲ್ಲಿ, ಪ್ರಕಟಿತ ಅಥವಾ ಅನುಮತಿಯೊಂದಿಗೆ ಪ್ರಕಟಿಸಲಾದ ಹಿನ್ನೆಲೆ ವಸ್ತುಗಳು,ಪ್ರಮುಖ ಪಾತ್ರಧಾರಿ ಕ್ಯಾಪ್ಟನ್ ಸ್ಕಾರ್ಲೆಟ್ ರವರ ಜನ್ಮ ಸ್ಥಳದ ರೂಪದಲ್ಲಿ ವಿಂಚೆಸ್ಟರ್ ಅನ್ನು ಗುರುತಿಸುತ್ತವೆ. ಪೌಲ್ ಮೆಟ್ ಕಾಲ್ಫೆ ಇವರ ನಿಜವಾದ ಹೆಸರಾಗಿದೆ. ಆಗ 1141 ರಲ್ಲಿ ನಡೆದ ವಿಂಚೆಸ್ಟರ್ ನ ಮುತ್ತಿಗೆಯು, ಕಿಂಗ್ ಸ್ಟೆಫನ್ ಮತ್ತು ಸಮ್ರಾಜ್ಞಿ ಮಾಟಿಲ್ಡ್ ನಡುವೆ ನಡೆದ ಇಂಗ್ಲೀಷ್ ಆಂತರಿಕ ಕದನದ ಭಾಗವಾಗಿದೆ. ಇದು ಪತ್ತೆದಾರಿ ಕಾದಂಬರಿ ಆನ್ ಎಕ್ಸ್ ಲೆಂಟ್ ಮಿಸ್ತ್ರಿ  ಯಲ್ಲಿ ವಸ್ತು ವಿಷಯವಾಗಿದೆ. ಅಲ್ಲದೇ ಎಡಿತ್ ಪ್ಯಾರ್ಗೆಟರ್ ನ ಬ್ರದರ್ ಕ್ಯಾಡ್ ಫೆಲ್ ಚರಿತ್ರೆಯ ಭಾಗವಾಗಿದೆ. ಇದನ್ನು ಎಲ್ಲಿಸ್ ಪೀಟರ್ ಎಂಬ ಹೆಸರಿನಲ್ಲಿ ಬರೆಯಲಾಗಿದೆ.
ಅವಳಿ ಪಟ್ಟಣಗಳು — ಉಪನಗರಗಳು
ವಿಂಚೆಸ್ಟರ್ ಇಸ್ ಟ್ವಿನ್ಡ್ ವಿತ್: ವಿಂಚೆಸ್ಟರ್ ಡಿಸ್ಟ್ರಿಕ್ಟ್ ಇಸ್ ಟ್ವಿನ್ಡ್ ವಿತ್ ಈ ನಗರವು ವರ್ಜಿನಿಯಾದ ವಿಂಚೆಸ್ಟರ್ ನ ಅವಳಿ ನಗರವಾಗಿದೆ. ವಿಂಚೆಸ್ಟರ್(UK) ನ ಮೇಯರ್ ಗೆ ಪ್ರತಿವರ್ಷದ ವಸಂತ ಕಾಲದಲ್ಲಿ ವಿಂಚೆಸ್ಟರ್(VA) ನಲ್ಲಿ ನಡೆಯುವ ಶೆನೆನ್ ಡೊಹ ಅಪಲ್ ಬ್ಲಾಸಮ್ ಉತ್ಸವದಭಾಗವಾಗಲು ಆಹ್ವಾನ ನೀಡಲಾಗುತ್ತದೆ. ವರ್ಜಿನಿಯಾ ಪಟ್ಟಣ ಕೂಡ ಇಂಗ್ಲೆಂಡ್ ನಲ್ಲಿ ವಿಂಚೆಸ್ಟರ್ ನಿಂದ ಅದರ ಹೆಸರನ್ನು ಪಡೆದುಕೊಂಡಿದೆ. ವಿಂಚೆಸ್ಟರ್ ನಗರವು ಅದರ ಹೆಸರನ್ನು ಫ್ರಾನ್ಸ್ ನ ಪ್ಯಾರೀಸ್ ನಲ್ಲಿರುವ ಉಪನಗರಕ್ಕೆ ನೀಡಿದೆ. ಅದನ್ನು ಲೆ ಕ್ರೆಮ್ ಲಿನ್-ಬೈಸೆಟ್ರೆ (23,724 ನಿವಾಸಿಗಳು) ಎಂದು ಕರೆಯಲಾಗುತ್ತದೆ, ಇಲ್ಲಿ ಪಾನ್ ಟಾಯ್ಸ್ ನ ಜಾನ್, ವಿಂಚೆಸ್ಟರ್ ನ ಬಿಷಪ್ 13 ನೇ ಶತಮಾನದ ಕೊನೆಯಲ್ಲಿ ಉಳಿಗಮಾನ್ಯ ಪದ್ದತಿಯನ್ನು ಜಾರಿಗೆ ತಂದರು.
ಬಾಹ್ಯ ಕೊಂಡಿಗಳು
ವರ್ಗ:ವಿಂಚೆಸ್ಟರ್ ವರ್ಗ:ಇಂಗ್ಲೆಂಡ್‌ನ ಕೌಂಟಿ ಪಟ್ಟಣಗಳು ವರ್ಗ:ಹಿಂದಿನ ರಾಷ್ಟ್ರೀಯ ರಾಜಧಾನಿಗಳು ವರ್ಗ:ಮುಂಚಿನ ರಾಷ್ಟ್ರಗಳ ರಾಜಧಾನಿಗಳು ವರ್ಗ:ಲಂಡನ್‌ನ ಆಗ್ನೇಯ ಭಾಗದಲ್ಲಿರುವ ನಗರಗಳು
ತಿಡಗುಂದಿ
ತಿಡಗುಂದಿ ಗ್ರಾಮವು ಕರ್ನಾಟಕ ರಾಜ್ಯದ ವಿಜಯಪುರ ಜಿಲ್ಲೆಯ ವಿಜಯಪುರ ತಾಲ್ಲೂಕಿನಲ್ಲಿದೆ.
ಭೌಗೋಳಿಕ
ಗ್ರಾಮವು ಭೌಗೋಳಿಕವಾಗಿ ೧೬* ೯೮' ೭೩"x ಉತ್ತರ ಅಕ್ಷಾಂಶ ಮತ್ತು ೭೫* ೭೨' ೫೦" ಪೂರ್ವ ರೇಖಾಂಶದಲ್ಲಿ ಬರುತ್ತದೆ.
ಜನಸಂಖ್ಯೆ
ಗ್ರಾಮದಲ್ಲಿ ಜನಸಂಖ್ಯೆ ಸುಮಾರು ೨೫೦೦ ಇದೆ. ಅದರಲ್ಲಿ ೧೩೦೦ ಪುರುಷರು ಮತ್ತು ೧೨೦೦ ಮಹಿಳೆಯರು ಇದ್ದಾರೆ.
ಸಾಂಸ್ಕೃತಿಕ
ಮುಖ್ಯ ಭಾಷೆ ಕನ್ನಡ. ಆದರೆ ವಿವಿಧ ಸಂಸ್ಕೃತಿಗಳ ಪ್ರಭಾವದಿಂದಾಗಿ ಉರ್ದು, ಮರಾಠಿ ಮತ್ತು ಹಿಂದಿಮಿಶ್ರಿತ ವಿಶಿಷ್ಠವಾದ ಕನ್ನಡ. ಪ್ರಮುಖ ಆಹಾರ ಧಾನ್ಯ ಜೋಳ. ಜೊತೆಗೆ ಗೋಧಿ, ಅಕ್ಕಿ,ಮೆಕ್ಕೆ ಜೋಳ ಬೇಳೆಕಾಳುಗಳು. ಜವಾರಿ ಎಂದು ಗುರುತಿಸಲ್ಪಡುವ ವಿಶೇಷ ರುಚಿಯ ಕಾಯಿಪಲ್ಯ, ಸೊಪ್ಪುಗಳು ಹೆಸರುವಾಸಿ ಮತ್ತು ಸದಾಕಾಲವೂ ಲಭ್ಯ. ಜೋಳದ ರೊಟ್ಟಿ, ಸೇಂಗಾ ಚಟ್ನಿ, ಎಣ್ಣಿ ಬದನೆಯಕಾಯಿ ಪಲ್ಯ, ಕೆನೆಮೊಸರು ಕರ್ನಾಟಕದ ಮೂಲೆಮೂಲೆಗಳಲ್ಲಿ ಪ್ರಸಿದ್ಧಿ ಪಡೆದಿವೆ.
ಕಲೆ ಮತ್ತು ಸಂಸ್ಕೃತಿ
ಅಪ್ಪಟ ಉತ್ತರ ಕರ್ನಾಟಕ ಶೈಲಿಯ ಕಲೆಯನ್ನು ಒಳಗೊಂಡಿದೆ. ಪುರುಷರು ದೋತ್ರ, ನೆಹರು ಅಂಗಿ ಮತ್ತು ರೇಷ್ಮೆ ರುಮಾಲು (ಪಟಕ) ಧರಿಸುತ್ತಾರೆ. ಮಹಿಳೆಯರು ಇಲಕಲ್ಲ ಸೀರೆ ಮತ್ತು ಖಾದಿ ಬಟ್ಟೆಗಳನ್ನು ಧರಿಸುತ್ತಾರೆ.
ಧರ್ಮ
ಗ್ರಾಮದಲ್ಲಿ ಹಿಂದೂ ಮತ್ತು ಮುಸ್ಲಿಂ ಧರ್ಮಗಳ ಜನರಿದ್ದಾರೆ.
ಭಾಷೆ
ಗ್ರಾಮದ ಪ್ರಮುಖ ಭಾಷೆ ಕನ್ನಡ. ಇದರೊಂದಿಗೆ ಹಿಂದಿ, ಮರಾಠಿ ಹಾಗೂ ಇಂಗ್ಲೀಷ್ ಭಾಷೆಗಳನ್ನು ಮಾತನಾಡುತ್ತಾರೆ.
ಮಸೀದಿ
ಗ್ರಾಮದಲ್ಲಿ ಮುಸ್ಲಿಂ ಸಮುದಾಯದ ದರ್ಗಾ ಹಾಗೂ ಮಸೀದಿ ಇದೆ.
ನೀರಾವರಿ
ಗ್ರಾಮದ ಪ್ರತಿಶತ ೫೦ ಭಾಗ ಭೂಮಿ ಕಾಲುವೆ, ತೆರದ ಬಾವಿ, ಕೊಳವೆ ಬಾವಿಯಿಂದ ನೀರಾವರಿ ಇದ್ದು, ಪ್ರಮುಖವಾಗಿ ಕಬ್ಬು, ಮೆಕ್ಕೆಜೋಳ, ಜೋಳ, ಉಳ್ಳಾಗಡ್ಡಿ (ಈರುಳ್ಳಿ), ನಿಂಬೆಹಣ್ಣು, ಪಪ್ಪಾಯ, ಅರಿಶಿನ, ನೆಲಕಡಲೆ, ಶೇಂಗಾ (ಕಡಲೆಕಾಯಿ), ಸೂರ್ಯಕಾಂತಿ, ದ್ರಾಕ್ಷಿ , ದಾಳಿಂಬೆ, ಗೋಧಿ ಹಾಗೂ  ಇತರೆ ಬೆಳೆಗಳನ್ನು ಬೆಳೆಯುತ್ತಾರೆ.
ಕಾಲುವೆ
ಕೃಷ್ಣಾ ನದಿಯ ಆಲಮಟ್ಟಿ ಆಣೆಕಟ್ಟುಯಿಂದ ಮುಳವಾಡ ಏತ ನೀರಾವರಿ ಕಾಲುವೆ ಕಾಲುವೆಯಿದ್ದು, ಗ್ರಾಮದಲ್ಲಿ ಸಂಪೂರ್ಣ ಕೃಷಿಗೆ ಸಹಕಾರಿಯಾಗಿದೆ.
ಕೃಷಿ ಮತ್ತು ತೋಟಗಾರಿಕೆ
ಗ್ರಾಮದ ಪ್ರಮುಖ ಉದ್ಯೋಗವೇ ಕೃಷಿ ಮತ್ತು ತೋಟಗಾರಿಕೆಯಾಗಿದೆ. ಈ ಕ್ಷೇತ್ರದಲ್ಲಿ ಸುಮಾರು ೭೫% ಜನರು ಕೆಲಸ ಮಾಡುತ್ತಾರೆ. ಗ್ರಾಮದಲ್ಲಿ ಕೇವಲ ೧೫% ಭೂಮಿ ಮಾತ್ರ ನೀರಾವರಿ ಹೊಂದಿದೆ. ಉಳಿದ ೮೫% ಭೂಮಿ ಮಳೆಯನ್ನೇ ಅವಲಂಭಿಸಿದೆ.
ಆರ್ಥಿಕತೆ
ಗ್ರಾಮದಲ್ಲಿ ಆರ್ಥಿಕ ವ್ಯವಸ್ಥೆ ಮಧ್ಯಮ ತರಗತಿಯಲ್ಲಿದೆ.
ಉದ್ಯೋಗ
ಗ್ರಾಮದಲ್ಲಿ ಫಲವತ್ತಾದ ಭೂಮಿ ಇದುವುದರಿಂದ ೭೦% ಜನಸಂಖ್ಯೆ ಕೃಷಿಯಲ್ಲಿ ನಿರತರಾಗಿದ್ದಾರೆ. ಕೃಷಿಯು ಗ್ರಾಮದ ಪ್ರಮುಖ ಉದ್ಯೋಗವಾಗಿದೆ. ಇದರೊಂದಿಗೆ ಹೈನುಗಾರಿಕೆ, ಕೋಳಿ ಸಾಕಾಣಿಕೆ, ದನಗಳ ಸಾಕಾಣಿಕೆ ಉಪ ಕಸುಬುಗಳಾಗಿವೆ.
ಬೆಳೆ
ಆಹಾರ ಬೆಳೆಗಳು
ಜೋಳ, ಗೋಧಿ, ಮೆಕ್ಕೆಜೋಳ, ಸಜ್ಜೆ, ಕಡಲೆ, ತೊಗರಿ, ಹೆಸರು ಮತ್ತು ಕಡಲೆ ಇತ್ಯಾದಿ
ವಾಣಿಜ್ಯ ಬೆಳೆಗಳು
ದ್ರಾಕ್ಷಿ, ಕಬ್ಬು, ದಾಳಿಂಬೆ, ನಿಂಬೆ, ಮಾವು, ಬಾಳೆ, ಸೂರ್ಯಕಾಂತಿ, ಅರಿಸಿಣ, ಪಪ್ಪಾಯಿ, ಕಲ್ಲಂಗಡಿ, ಉಳ್ಳಾಗಡ್ಡಿ (ಈರುಳ್ಳಿ) ಮತ್ತು ಶೇಂಗಾ (ಕಡಲೆಕಾಯಿ) ಇತ್ಯಾದಿ.
ತರಕಾರಿ ಬೆಳೆಗಳು
ಬದನೆಕಾಯಿ, ಟೊಮ್ಯಾಟೊ, ಹೀರೇಕಾಯಿ, ನುಗ್ಗೆಕಾಯಿ, ಗೆಣಸು, ಗಜ್ಜರಿ, ಮೆಣಸಿನಕಾಯಿ, ಸೌತೆಕಾಯಿ, ಮೊಲಂಗಿ, ಅವರೆಕಾಯಿ, ಪಡವಲಕಾಯಿ, ಕುಂಬಳಕಾಯಿ, ಮೆಂತೆ ಪಲ್ಲೆ ಮತ್ತು ಕೊತಂಬರಿ ಇತ್ಯಾದಿ.
ಸಸ್ಯ
ಆಲದ ಮರ, ಬೇವಿನ ಮರ, ಜಾಲಿ ಮರ, ಹೈಬ್ರೀಡ್ ಜಾಲಿ ಮರ, ಮಾವಿನ ಮರ ಮತ್ತು ಅರಳಿ ಮರ ಇತ್ಯಾದಿ.
ಪ್ರಾಣಿ
ತೋಳ, ನರಿ, ಹಾವು, ಮೊಲ, ನವಿಲು, ಬೆಳ್ಳಕ್ಕಿ, ಗುಬ್ಬಿ, ಕಾಗೆ, ಕೋಗಿಲೆ ಇತ್ಯಾದಿ.
ಹಬ್ಬ
ಪ್ರತಿವರ್ಷ ಕಾರ ಹುಣ್ಣುಮೆ, ಯುಗಾದಿ, ದಸರಾ, ದೀಪಾವಳಿ, ನಾಗರ ಪಂಚಮಿ, ಉರಸು ಹಾಗೂ ಮೊಹರಮ್ ಹಬ್ಬಗಳನ್ನು ಆಚರಿಸುತ್ತಾರೆ.
ಸಾಕ್ಷರತೆ
ಗ್ರಾಮದ ಸಾಕ್ಷರತೆಯ ಪ್ರಮಾಣ  ಸುಮಾರು ೬೭%. ಅದರಲ್ಲಿ ೭೫% ಪುರುಷರು ಹಾಗೂ ೫೫% ಮಹಿಳೆಯರು ಸಾಕ್ಷರತೆ ಹೊಂದಿದೆ.
ರಾಜಕೀಯ
ಗ್ರಾಮವು ಬಿಜಾಪುರ ಲೋಕಸಭಾ ಕ್ಷೇತ್ರದ ವ್ಯಾಪ್ತಿಯಲ್ಲಿ ಬರುತ್ತದೆ.
ಪಶು ಚಿಕಿತ್ಸಾಲಯ
ವಿಜಯಪುರ
ಕರ್ನಾಟಕ
ವರ್ಗ:ವಿಜಯಪುರ ತಾಲ್ಲೂಕಿನ ಹಳ್ಳಿಗಳು ವರ್ಗ:ವಿಜಯಪುರ ಜಿಲ್ಲೆ ವರ್ಗ:ವಿಜಯಪುರ ತಾಲ್ಲೂಕು
ಇರಾ ತ್ರಿವೇದಿ
thumb|ಇರಾ ತ್ರಿವೇದಿ ಇರಾ ತ್ರಿವೇದಿಯವರು ಓರ್ವ ಭಾರತೀಯ ಲೇಖಕಿ, ಅಂಕಣಗಾರ್ತಿ, ಮತ್ತು ಯೋಗ ಆಚಾರ್ಯರು. ಅವರು ಭಾರತದ ೨೧ ನೇ ಶತಮಾನದ ಪ್ರೀತಿ, ಮದುವೆ ಮತ್ತು ಲೈಂಗಿಕತೆಯ ಬಗ್ಗೆ ಕೃತಿಗಳನ್ನು ಬರೆದಿರುತ್ತಾರೆ. ಅವರು ಕಾದಂಬರಿ ಹಾಗೂ ಕಾಲ್ಪನಿಕಥೆಗಳನ್ನು ಬರೆಯುತ್ತಾರೆ. ಅವರು ಬಾರತದಲ್ಲಿ ಮಹಿಳೆಯರ ಮತ್ತು ಲಿಂಗಗಳ ವಿಷಯಗಳ ಕುರಿತು ಕಾಲ್ಪನಿಕ ಮತ್ತು ಪತ್ರಿಕೋದ್ಯಮದ ಗಮನದಲ್ಲಿ ಬರೆಯುತ್ತಾರೆ. ಅವರ ಇತ್ತೀಚಿನ ಪುಸ್ತಕ ಮೈ ಬುಕ್ ಆಫ್ ಯೋಗ, ಓಂ ದಿ ಯೋಗ ಡಾಗ್ ಪಾತ್ರವನ್ನು ಮಕ್ಕಳಿಗಾಗಿ ಪರಿಚಯಿಸುವ ಯೋಗದ ಒಂದು ಪುಸ್ತಕ, ಜೂನ್ ೨೧ ೨೦೧೬ರ ಅಂತರಾಷ್ಠ್ರೀಯ ಯೋಗ ದಿನದಂದು ಹೊರಬಂದಿದೆ.
ದಿ ೧೦ ಮಿನುಟ್ಸ್ ಯೋಗ ಸೊಲ್ಯೂಷನ್
ಈ ಪುಸ್ತಕದಲ್ಲಿ ಯೋಗ ಶಿಕ್ಷಕಿಯಾದ ಇರಾ ತ್ರಿವೇದಿಯವರು ದೇಹದ ಬೇಡದ ತೂಕವನ್ನು ಹೇಗೆ ಇಳಿಸುವುದು, ವಾಶ್ಬೋರ್ಡ್ ಎಬಿಎಸ್ ಹಾಗು ಕಡಿಮೆ ರಕ್ತದೊತ್ತಡವನ್ನು ಹೇಗೆ ಪಡೆಯುವುದು, ಹೀಗೆ ದಿನಕ್ಕೆ ಹತ್ತು ನಿಮಿಷದ ಯೋಗದಿಂದ ಮಾನಸಿಕ ಹಾಗು ದೈಹಿಕ ಸಮಸ್ಯೆಗಳನ್ನು ಹೇಗೆ ಪರಿಹರಿಸುವುದೆನ್ನುವುದರ ಕುರಿತು ಬರೆದಿರುತ್ತಾರೆ.
ನಿಖಿಲ್ ಆಂಡ್ ರಿಯಾ:ಅ ಲವ್ ಸ್ಟೋರಿ
೨೦೧೭ರಲ್ಲಿ ಬಿಡುಗಡೆಯಾದ ಈ ಪುಸ್ತಕದಲ್ಲಿ ತ್ರಿವೇದಿಯವರು ವಿದ್ಯಾರ್ಥಿಗಳ ಜೀವನದಲ್ಲಿ ಆಗುವ ಆಕರ್ಶಣೆ ಹಾಗು ಪ್ರೀತಿ-ಪ್ರೇಮದ ಕುರಿತು ಬರೆದಿದ್ದಾರೆ.
ಇಂಡಿಯಾ ಇನ್ ಲವ್:ಮ್ಯಾರೇಜ್ ಆಂಡ್ ಸೆಕ್ಷ್ವಾಲಿಟಿ ಇನ್ ೨೧ ಸ್ಟ್ ಸೆಂಚುರಿ
ಇಂಡಿಯಾ ಇನ್ ಲವ್:ಮ್ಯಾರೇಜ್ ಆಂಡ್ ಸೆಕ್ಷ್ವಾಲಿಟಿ ಇನ್ ೨೧ ಸ್ಟ್ ಸೆಂಚುರಿಯು ೨೦೧೪ರಲ್ಲಿ ಬಿಡುಗಡೆಯಾದ ಕಾಲ್ಪನಿಕ ಪುಸ್ತಕ.
ವಾಟ್ ವುಡ್ ಯು ಡೂ ಟು ಸೇವ್ ದಿ ವರ್ಲ್ಡ
ತ್ರಿವೇದಿಯವರು ೧೮ನೇ ವಯಸ್ಸಿನಲ್ಲಿರುವಾಗ ಈ ಪುಸ್ತಕಕವನ್ನು ಬರೆದಿರುತ್ತಾರೆ.
ಧೇರ್ ಈಸ್ ನೋ ಲವ್ ಆನ್ ವಾಲ್ ಸ್ಟ್ರೀಟ್
ಇರಾ ತ್ರವೇದಿಯ ಈ ಪುಸ್ತಕ ಲೇಖಕ ಜುನೋಟ್ ಡೈಸ್ನವರಿಂದ ಜೈಪುರ್ನಲ್ಲಿ ನಡೆದ ಸಾಹಿತ್ಯ ಹಬ್ಬದಲ್ಲಿ ಬಡುಗಡೆಯಾಯಿತು.
ಮೈ ಯೋಗಬು೯ಕ್
ಈ ಪುಸ್ತಕವನ್ನು ಅಂತರರಾಷ್ಟ್ರೀಯ ಯೋಗ ದಿನ ೨೧ ಜೂನ್ ೨೦೧೬ ರಂದು ಬಿಡುಗಡೆ ಮಾಡಲಾಯಿತು. ಈ ಪುಸ್ತಕವು ಆಸನ, ಪ್ರಾಣಯಾಮ ಮತ್ತು ಮಕ್ಕಳಿಗಾಗಿ ಸಾವಧಾನತೆ ಅಭ್ಯಾಸಗಳನ್ನು ಒಳಗೊಂಡಿದೆ.
ಮಾಧ್ಯಮ
ದಿ ಟೈಮ್ಸ್ ಆಫ್ ಇಂಡಿಯಾ, ಹಿಂದುಸ್ತಾನ್ ಟೈಮ್ಸ್, ಇಂಡಿಯಾ ಟುಡೇ, ಹಿಂದು ಮುಂತಾದ ಪತ್ರಿಕೆಗಳ್ಲಿ ಇವರ ಲೇಖನ ಪ್ರಕಟನೆಯಾಗುತ್ತದೆ. ತ್ರಿವೇದಿಯವರು ನಿಯಮಿತವಾಗಿ ಸುದ್ದಿವಾಹಿನಿಗಳಲ್ಲಿ ಲಿಂಗ, ಮಹಿಳೆಯರು ಮತ್ತು ಪುರುಷರ ವಿಶಯಗಳ ಕುರಿತು ಮಾತನಾಡುತ್ತಾರೆ. ಅವರ ಯೋಗ ಪ್ರದರ್ಶನ ರಾಷ್ಟ್ರೀಯ ದೂರದರ್ಶನದಲ್ಲಿ ಪ್ರಸಾರವಾಗುತ್ತದೆ.
ಪ್ರಶಸ್ತಿಗಳು
೨೦೧೭ರಲ್ಲಿ "ಬಿಬಿಸಿಸ್ 100 ಮೋಸ್ಟ್ ಇನ್ಫ್ಲುವೆನ್ಶನಲ್ ಇನ ದಿ ವರ್ಲ್ಡ್" ಮಹಿಳೆಯಾಗಿದ್ದಾರೆ. ೨೦೧೫ನಲ್ಲಿ ಭಾರತದಲ್ಲಿ ವಧು ಸಾಗಾಣಿಕೆಗೆ ಸಂಬಂಧಿಸಿದ ಅತ್ಯುತ್ತಮ ತನಿಖಾ ಲೇಖನಕ್ಕೆ ಯುಕೆ ಮಾಧ್ಯಮ ಪ್ರಶಸ್ತಿಯನ್ನು ನೀಡಲಾಯಿತು. ೨೦೧೫ರಲ್ಲಿ ಪತ್ರಿಕೋದ್ಯಮದಲ್ಲಿ ಸಿಗ್ಮಾ ಡೆಲ್ಟಾ ಚಿ ಪ್ರಶಸ್ತಿಗಾಗಿ ವಿದೇಶಾಂಗ ವ್ಯವಹಾರಗಳಿಂದ ನಾಮನಿರ್ದೇಶನಗೊಂಡರು.
ಉಲ್ಲೇಖಗಳು
ವರ್ಗ:ಲೇಖಕಿಯರು ವರ್ಗ:ಸಾಹಿತ್ಯ
ಆರ್.ಟಿ.ಐ
ಆರ್ ಟಿಐ ಎಂಬ ಪದ ಜನಪ್ರಿಯತೆ ಗಳಿಸಿದ್ದರೂ, ಆರ್ ಟಿಐ(Right To Information) ಕಾಯಿದೆ ಬಗ್ಗೆ ಹೆಚ್ಚು ಜನರಿಗೆ ಅರಿವಿಲ್ಲ. ಮಾಹಿತಿ ಹಕ್ಕು ಕಾಯಿದೆ 2005 ಮೂಲಕ ಮಾಹಿತಿಯನ್ನು ಕೇಳಿ ಪಡೆಯುವುದು ಪ್ರತಿಯೊಬ್ಬ ಭಾರತೀಯ ನಾಗರೀಕರ ಮೂಲಭೂತ ಹಕ್ಕಾಗಿದೆ. ಕೇಂದ್ರ ಸರ್ಕಾರ ಅಕ್ಟೊಬರ್ 12,2005ರಲ್ಲಿ ಮಾಹಿತಿ ಹಕ್ಕು ಕಾಯ್ದೆ ಯನ್ನು ಜಾರಿಗೆ ತಂದಿತು. ಸರ್ಕಾರಿ ಕಾರ್ಯಗಳಲ್ಲಿ ಪಾರದರ್ಶಕತೆ ತರುವುದು ಈ ಕಾಯಿದೆಯ ಮೂಲ ಉದ್ದೇಶ.
ಉಲ್ಲೇಖ
ವರ್ಗ:ಸರ್ಕಾರಿ ಮಾಹಿತಿ
ಝೆನೊಫನೀಸ್
thumb ಝೆನೊಫನೀಸ್ -	ಕ್ರಿ.ಪೂ. 6-5ನೆಯ ಶತಕ. ಪ್ರಸಿದ್ಧ ಗ್ರೀಕ್ ಕವಿ. ತತ್ತ್ವಜ್ಞಾನಿ. ಎಲೀಯ್ಯಾಟಿಕ್ ಪಂಥದ ಖ್ಯಾತ ಸ್ಥಾಪಕ.
ಬದುಕು ಮತ್ತು ತತ್ವಜ್ಞಾನ
ವಸ್ತುವಿನ ದೃಷ್ಟಿಯಿಂದ ಈತನ ಇತರ ಕಾವ್ಯಗಳನ್ನು ಮೂರು ಬಗೆಯಾಗಿ ವಿಂಗಡಿಸಬಹುದು : 1. ದೇವತಾಪ್ರಕರಣ. 2. ಸೃಷ್ಟಿಪ್ರಕರಣ. 3. ಜ್ಞಾನಪ್ರಕರಣ. ದೇವತಾಪ್ರಕರಣದಲ್ಲಿ ದೇವನು ಒಬ್ಬನೇ ಎಂದೂ ಉಳಿದ ದೇವತೆಗಳು ಅವನ ಪರಿವಾರವೆಂದೊ ಸಾರಿದ್ದಾನೆ. ಆ ಪರದೈವ ಚಿದಾನಂದಸ್ವರೂಪನಾಗಿದ್ದು ಸಂಕಲ್ಪಮಾತ್ರದಿಂದ ಜಗತ್ತನ್ನು ನಡುಗಿಸಬಲ್ಲವನೊ ಸರ್ವತ್ರವ್ಯಾಪ್ತನೂ ಕೊಟಸ್ಠನೂ ಆಗಿದ್ದಾನೆ. ಇಂಥ ಅದ್ಭುತ ಶಕ್ತಿಯುಳ್ಳ ಪರಮಾತ್ಮನಿಗೆ ಮಾನವರಂತೆ ಅಲ್ಪಶಕ್ತಿ ಕಾಮಲೋಲುಪತೆ ಮೊದಲಾದ ಕ್ಷುದ್ರ ದೋಷಗಳನ್ನು ಅನ್ವಯಿಸುತ್ತಿರುವ ವಾದಿಗಳನ್ನು ನಿಂದಿಸಿದ್ದಾನೆ. ಸೃಷ್ಟಿಪ್ರಕರಣದಲ್ಲಿ ಪೃಥ್ವೀತತ್ತ್ವ ಜಲತತ್ತ್ವಗಳಿಂದ ಈ ಭೌತಪದಾರ್ಥಗಳು ನಿರ್ಮಿಸಲ್ಪಟ್ಟಿವೆ, ವಾಯುತತ್ತ್ವ ಇವೆರಡಕ್ಕಿಂತ ಸೂಕ್ಷ್ಮವಾಗಿದೆ. ಅವುಗಳ ಮೂಲಕಾರಣ ಅನಾದಿಯಾದ ಶಕ್ತಿಯಲ್ಲಿದೆ-ಇತ್ಯಾದಿ ವಿಚಾರಗಳಿವೆ. ದೇವತೆಗಳು ಅಲ್ಪಶಕ್ತಿಯುಳ್ಳ ಮಾನವನಿಗೆ ಅನಾಥವಾದ ಪರಮಾತ್ಮನ ಜ್ಞಾನವನ್ನು ಪೂರಾ ತಿಳಿಸಲಿಲ್ಲವಾಗಿ ಈ ಅನಾದಿ ತತ್ತ್ವವನ್ನು ಗ್ರಹಿಸಲು ಶಕ್ಯವಾಗುವುದಿಲ್ಲ ಎಂಬ ಮಾತು ಜ್ಞಾನಪ್ರಕರಣದ ತಾತ್ಪರ್ಯವಾಗಿದೆ. ಝೆನೊಫನೀಸ್ ಪರತತ್ತ್ವವಾದಿಯೂ ಅಲ್ಲ, ಭೌತವಾದಿಯೂ ಅಲ್ಲ. ಆತ ಕವಿಯೂ ತೀಕ್ಷ್ಣ ಪ್ರತಿಭಾವಂತನೂ ಆಗಿದ್ದ. ತನ್ನ ಕೃತಿಗಳಲ್ಲಿ ಆತ ಭಿನ್ನವಾದ ಜಗತ್ತಿನಲ್ಲಿ ಒಂದು ಅಚಿಂತ್ಯ ಶಕ್ತಿ ಇದೆ ; ಅದೇ ಪರಮಾತ್ಮ ಎಂದು ಹೇಳಿದ್ದಾನೆ. ಇದು ಝೆನೊಫನೀಸನನ್ನು ಕುರಿತು ತೀಯಫ್ರ್ಯಾಸ್ಟಸ್ ಹೇಳಿದ ಮಾತು.
ವರ್ಗ:ತತ್ವಜ್ಞಾನಿ ವರ್ಗ:ಮೈಸೂರು ವಿಶ್ವವಿದ್ಯಾನಿಲಯ ವಿಶ್ವಕೋಶ
ಎಲ್ಮ್‌ ಗಿಡ
ಎಲ್ಮ್‌ ಗಿಡ ಅಲ್ಮೇಸಿ ಕುಟುಂಬಕ್ಕೆ ಸೇರಿದ ಅಲ್ಮಸ್ ಜಾತಿಯ ಒಂದು ಗಿಡ.
ವೈಜ್ಞಾನಿಕ ಹೆಸರು
ಅಲ್ಮಸ್ ಇಂಟೆಗ್ರಿಪೋಲಿಯ ಅಥವಾ ಹೊಲೋಪ್ಟೀಲಿಯ ಇಂಟೆಗ್ರಿಫೋಲಿಯ ಎಂಬ ಪ್ರಭೇದವನ್ನು ಇಂಡಿಯನ್ ಎಲ್ಮ್‌ ಎಂದೂ ಕನ್ನಡದಲ್ಲಿ ತಪ್ಸಿಮರ ಎಂದೂ ಕೊಡವ ಭಾಷೆಯಲ್ಲಿ ಕಲಾದ್ರಿ ಎಂದೂ ಕರೆಯುತ್ತಾರೆ. ಸಂಸ್ಕೃತದಲ್ಲಿ ಇದನ್ನು ಚಿರಬಿಲ್ವ ಎಂದು ಹೇಳುತ್ತಾರೆ.
ಪ್ರಭೇದಗಳು
ಈ ಜಾತಿಯಲ್ಲಿ ಸು.16 ಪ್ರಭೇದಗಳಿವೆ.
ಹರಡುವಿಕೆ
ಇವು ಉತ್ತರಗೋಳದ ಸಮಶೀತೋಷ್ಣ ಪ್ರದೇಶಗಳ ಬೆಟ್ಟಗುಡ್ಡಗಳಲ್ಲೂ ಉಷ್ಣ ಪ್ರದೇಶಗಳ ಎಲೆ ಉದುರುವ ಕಾಡುಗಳಲ್ಲೂ ಬೆಳೆಯುತ್ತವೆ. ಇದು ಹಿಮಾಲಯದ ಬೆಟ್ಟಗಳಲ್ಲಿ 700 ಮೀ ಮೇಲ್ಮಟ್ಟದ ಪ್ರದೇಶಗಳಲ್ಲೂ ಮಧ್ಯಭಾರತ ಮತ್ತು ಇತರ ಕಡೆಗಳಲ್ಲೂ ಬೆಳೆಯುತ್ತದೆ. ಆಲ್ಮಸ್ ಕಾಂಪೆಸ್ಟ್ರಿಸ್ ಎಂಬುದನ್ನು ಇಂಗ್ಲಿಷ್ ಎಲ್ಮ್‌ ಎಂದು ಕರೆಯುತ್ತಾರೆ, ಇದನ್ನು ಇಂಗ್ಲೆಂಡಿನಲ್ಲಿ ಉದ್ಯಾನ, ಹುಲ್ಲುಗಾವಲುಗಳಲ್ಲಲ್ಲದೆ ಬೇಲಿಗಿಡವಾಗಿಯೂ ಬೆಳೆಸುತ್ತಾರೆ. ಇದರಲ್ಲಿ ಕೊಂಬೆಗಳಿಂದ ಮಾತ್ರ ವ್ಯವಸಾಯ ಸಾಧ್ಯ. ಅಲ್ಮಸ್ ಸಟೈವ ಎಂಬುದನ್ನು ಕಿರುಎಲೆಗಳ ಎಲ್ಮ್‌ ಎಂದೂ ಅಲ್ಮಸ್ ನೈಟೆನ್ಸನ್ನು ನುಣುಪೆಲೆಗಳ ಎಲ್ಮ್‌ ಎಂದೂ ಆಲ್ಮಸ್ ಗ್ಲಾಬ್ರವನ್ನು ವಿಚ್ ಎಲ್ಮ್‌ ಎಂದೂ ಕರೆಯುತ್ತಾರೆ.ಹಾಗೆಯೇ ಡಚ್ ಎಲ್ಮ್‌ (ಆಲ್ಮಸ್ ಹಾಲೆಂಡಿಕ), ಕಾರ್ನಿಷ್ ಎಲ್ಮ್‌ (ಆಲ್ಮಸ್ ಮೈನರ್), ಅಮೆರಿಕನ್ ಎಲ್ಮ್‌ (ಆಲ್ಮಸ್ ಅಮೆರಿಕಾನ) ಎಂಬವೂ ಎಲ್ಮ್‌ ಗಿಡಗಳ ಗುಂಪಿಗೆ ಸೇರಿವೆ.
ಲಕ್ಷಣಗಳು
ಎಲ್ಮ್‌ ಗಿಡದಲ್ಲಿ ಹೂಗಳು ಗೊಂಚಲುಗೊಂಚಲಾಗಿ ಬಿಡುತ್ತವೆ. ಹೂಗಳ ಪುಷ್ಪಪತ್ರಗಳಿಗೂ ದಳಗಳಿಗೂ ಯಾವ ವ್ಯತ್ಯಾಸವೂ ಕಂಡುಬರುವುದಿಲ್ಲ. ಅಂಡಾಶಯ ಎರಡು ಕಾರ್ಪೆಲ್ಲುಗಳಿಂದ ಕೂಡಿದ ಸಂಯುಕ್ತ ರೂಪದ್ದು.
ಉಪಯೋಗಗಳು
ಇಂಡಿಯನ್ ಎಲ್ಮ್‌ ಗಿಡದ ಬೀಜಗಳಿಂದ ಒಂದು ವಿಧವಾದ ಎಣ್ಣೆಯನ್ನು ತೆಗೆಯುತ್ತಾರೆ. ಮರ ತಿಳಿಹಳದಿ ಮಿಶ್ರಿತ ಬೂದು ಬಣ್ಣವಾಗಿದೆ. ಚೇಗು ಇಲ್ಲ. ಮರವನ್ನು ವಾಣಿಜ್ಯ ಭಾಷೆಯಲ್ಲಿ ಕಂಜಿ ಎಂದು ಕರೆಯುತ್ತಾರೆ. ಮರ ಮನೆ ಕಟ್ಟುವುದಕ್ಕೂ ಗಾಡಿಗಳನ್ನು ತಯಾರಿಸುವುದಕ್ಕೂ ಕೆತ್ತನೆ ಕೆಲಸಕ್ಕೂ ಬರುತ್ತದೆ. ಕೆಲವು ಕಡೆಗಳಲ್ಲಿ ಸೌದೆಗೂ ಇದ್ದಲು ತಯಾರಿಸುವುದಕ್ಕೂ ಇದನ್ನು ಉಪಯೋಗಿಸುತ್ತಾರೆ.
ಬಾಹ್ಯ ಸಂಪರ್ಕಗಳು
ವರ್ಗ:ಸಸ್ಯಗಳು ವರ್ಗ:ಮರಗಳು
ಇಸ್ಲಾಮಿಕ್ ಬ್ಯಾಂಕಿಂಗ್
ಪರಿಚಯ
ಇಸ್ಲಾಮಿಕ್ ಬ್ಯಾಂಕಿಂಗ್ ಎನ್ನುವುದು ಇಸ್ಲಾಮಿಕ್ ಕಾನೂನು ತತ್ವವನ್ನು ಆಧರಿಸಿರುವ ಶರಿಯಾ ಕಾನೂನು ಒಳಗೊಂಡಿರುವ ಒಂದು ಬ್ಯಾಂಕಿಂಗ್ ವ್ಯವಸ್ಥೆಯಾಗಿದೆ. ಇಸ್ಲಾಮಿಕ್ ಬ್ಯಾಂಕಿನ ಹಣಕಾಸಿನ ವಹಿವಾಟುಗಳು ಸಾಂಪ್ರದಾಯಿಕವಾಗಿ ವಿಭಿನ್ನವಾಗಿದೆ. ಈ ಬ್ಯಾಂಕಿಂಗ್ ವ್ಯವಸ್ಥೆಯ ತತ್ವಗಳು ಕುರಾನ್‌ನ ಮೇಲೆ ಆಧಾರಿತವಾಗಿದೆ. ಇಸ್ಲಾಮಿಕ್ ಬ್ಯಾಂಕಿನ ಮೂಲವು ೭ನೇ ಶತಮಾನದಷ್ಟು ಹಿಂದಿನದ್ದು, ಇಸ್ಲಾಮಿಕ್ ಹಣಕಾಸು ವ್ಯವಸ್ಥೆಯು ಬಡ್ಡಿ ವಿಧಿಸದೆ ಇರುವ ತತ್ವಗಳ ಮೇಲೆ ಕಾರ್ಯನಿರ್ವಹಿಸುತ್ತದೆ. ಇದರ ಅನ್ವಯ ಹರಾಮ್ ಎಂದು ಪರಿಗಣಿಸಲ್ಪಡುವ ಯಾವುದೇ ವ್ಯವಹಾರದಲ್ಲಿ ಹೂಡಿಕೆಯನ್ನು ನಿಷೇಧಿಸಲಾಗಿರುತ್ತದೆ. ಬ್ಯಾಂಕುಗಳು ಸಂಗ್ರಹಿಸುವ ಹಣವನ್ನು ಶರಿಯಾ ಕಾನೂನಿಗೆ ಅನುಗುಣವಾಗಿ ಹೂಡಿಕೆ ಅಥವಾ ಬಳಕೆ ಮಾಡಲಾಗುತ್ತದೆ. thumb|ಇಸ್ಲಾಮಿಕ್ ಬ್ಯಾಂಕಿಂಗ್
ಭಾರತದಲ್ಲಿ ಇಸ್ಲಾಮಿಕ್‍ ಬ್ಯಾಂಕಿಂಗ್
ಇಸ್ಲಾಮಿಕ್ ಬ್ಯಾಂಕಿಂಗ್ ಪರಿಕಲ್ಪನೆಯು ಪರಿಶುದ್ದ ಬ್ಯಾಂಕಿಂಗ್ ವ್ಯವಸ್ಥೆಯ ಹಾಗೂ ಆಧುನಿಕ ಬ್ಯಾಂಕಿನ ವ್ಯವಸ್ಥೆಯ ಪರಿಕಲ್ಪನೆಯುಳ್ಳ ಇಬ್ಬರಿಂದಲೂ ಟೀಕೆಗೊಳಗಾಯಿತು. ಇಸ್ಲಾಮಿಕ್ ಬ್ಯಾಂಕಿಂಗ್ ಮತ್ತು ಸಾಂಪ್ರಾದಾಯಿಕ ಬ್ಯಾಂಕಿಂಗ್ ವಿವಿಧ ಪರಿಭಾಷೆಯಲ್ಲಿ ಒಂದೇ ಉದ್ದೇಶವನ್ನು ಹೊಂದಿದೆ. ಸಾಕಷ್ಟು ಇಸ್ಲಾಮಿಕ್ ಅಲ್ಲದ ದೇಶಗಳಾದ ಜರ್ಮನಿ, ಯು.ಎಸ್.ಎ, ಯು.ಕೆ, ಹೀಗೆ ಮುಂತಾದ ದೇಶಗಳು ಇಸ್ಲಾಮಿಕ್ ಬ್ಯಾಂಕಿನ ಸೇವೆಯನ್ನು ಒದಗಿಸುತ್ತಿದೆ. ಇದನ್ನು ಬ್ಯಾಂಕಿನ ವ್ಯವಸ್ಥೆಯಲ್ಲಿ ಇಸ್ಲಾಮಿಕ್ ವಿಂಡೋ ಎನ್ನುತ್ತಾರೆ.
೨೦೦೮ ರಲ್ಲಿ ರಘುರಾಮ ರಾಜನ್ (ರಿಸರ್ವ್ ಬ್ಯಾಂಕ್ ಗವರ್ನರ್) ರವರು ಭಾರತದಲ್ಲಿ ಇಸ್ಲಾಮಿಕ್ ಬ್ಯಾಂಕಿಂಗ್ ಪರಿಚಯವನ್ನು ನೀಡಿದರು. ದೊಡ್ಡ ಮಟ್ಟದಲ್ಲಿ ಬಡ್ಡಿ ರಹಿತ ಬ್ಯಾಂಕಿಂಗ್ ವಿಧಾನವನ್ನು ಅನುಸರಿಸಿ, ಯಾರು ಬ್ಯಾಂಕಿಂಗ್ ವ್ಯವಸ್ಥೆಯಿಂದ ವಂಚಿತರಾಗಿದ್ದಾರೋ ಅವರಿಗೆ ಬ್ಯಾಂಕಿಂಗ್ ವ್ಯವಸ್ಥೆ ಹಾಗೂ ಸೌಲಭ್ಯ ಎಟಕುವ ರೀತಿಯಲ್ಲಿ ಬ್ಯಾಂಕಿಂಗ್ ಕಾರ್ಯಗಳನ್ನು ನಿರ್ವಹಿಸುವ ಕುರಿತಾದ ಶಿಫಾರಸ್ಸುಗಳನ್ನು ಮಾಡಿದರು. ಆದರೆ, ಇತ್ತೀಚೆಗೆ ಭಾರತೀಯ ರಿಸರ್ವ್ ಬ್ಯಾಂಕ್ ವತಿಯಿಂದ ಇಸ್ಲಾಮಿಕ್ ವಿಂಡೋ (ವ್ಯವಸ್ಥೆ) ತೆರೆಯುವ ಕುರಿತಾದ ಪ್ರಸ್ತಾವನೆಗೆ ವಿವಿಧ ವಲಯಗಳಿಂದ ಮಿಶ್ರ ಪ್ರತಿಕ್ರಿಯೆ ಸ್ವೀಕೃತವಾದ ಹಿನ್ನೆಲೆಯಲ್ಲಿ ಭಾರತದಲ್ಲಿ ಇಸ್ಲಾಮಿಕ್ ಬ್ಯಾಂಕಿಂಗ್ ವ್ಯವಸ್ಥೆಯನ್ನು ಪರಿಚಯಿಸುವ ಪ್ರಸ್ತಾವನೆಯನ್ನು ಮುಂದುವರಿಸಬಾರದು ಎಂದು ಭಾರತೀಯ ರಿಸರ್ವ್‌ ಬ್ಯಾಂಕ್ ತೀರ್ಮಾನಿಸಿದೆ.
ಆರ್‌ಬಿಐ ನೀತಿಗಳು
ಭಾರತದಲ್ಲಿ ಇಸ್ಲಾಮಿಕ್ ಬ್ಯಾಂಕಿಂಗ್ ಪ್ರಾರಂಭಿಸುವುದಕ್ಕೆ ಸಂಬಂಧಿಸಿದ ಪ್ರಸ್ತಾವನೆಯೊಂದಿಗೆ ಮುಂದುವರೆಯುವುದಿಲ್ಲ ಎಂದು ರಿಸರ್ವ್ ಬ್ಯಾಂಕ್ ಆಫ್ ಇಂಡಿಯಾ ಸ್ಪಷ್ಟಪಡಿಸಿದೆ. ಆರ್‌ಟಿಐ ಪ್ರಶ್ನೆಯೊಂದಕ್ಕೆ ಉತ್ತರಿಸಿರುವ ಆರ್‌ಬಿಐ, ಇಸ್ಲಾಮಿಕ್ ಬ್ಯಾಂಕಿಂಗ್ ವ್ಯವಸ್ಥೆಯನ್ನು ಜಾರಿಗೆ ತರುವುದರ ಬಗ್ಗೆ ಆರ್‌ಬಿಐ ಹಾಗೂ ಭಾರತ ಸರ್ಕಾರ ಪರಿಶೀಲನೆ ನಡೆಸಿದೆ. ಆದರೆ ಈಗಾಗಲೇ ಇರುವ ಬ್ಯಾಂಕಿಂಗ್ ವ್ಯವಸ್ಥೆ ಹಾಗೂ ಆರ್ಥಿಕ ಸೇವೆಗಳು ಎಲ್ಲಾ ನಾಗರಿಕರಿಗೂ ಲಭ್ಯವಿದ್ದು, ಇಸ್ಲಾಮಿಕ್ ಬ್ಯಾಂಕಿಂಗ್ ಪ್ರಾರಂಭಿಸುವ ಪ್ರಸ್ತಾವನೆಯೊಂದಿಗೆ ಮುಂದುವರೆಯದಿರಲು ನಿರ್ಧರಿಸಲಾಗಿದೆ ಎಂದು ಸೆಂಟ್ರಲ್ ಬ್ಯಾಂಕ್ ತಿಳಿಸಿದೆ.
ಸೋಮೇಶ್ವರ ವನ್ಯಜೀವಿ ಅಭಯಾರಣ್ಯ
ಸೋಮೇಶ್ವರ ವನ್ಯಜೀವಿ ಅಭಯಾರಣ್ಯವು ಉಡುಪಿ ಜಿಲ್ಲೆಯಲ್ಲಿರುವ ೩೧೪ ಚದರ ಕಿ.ಮೀ ದೊಡ್ಡ ಸಂರಕ್ಷಿತ ವನ್ಯಜೀವಿ ಮೀಸಲು ಪ್ರದೇಶವಾಗಿದೆ. ಸೋಮೇಶ್ವರ ಪಶ್ಚಿಮ ಘಟ್ಟದ ​​ಕೆಳಭಾಗದಲ್ಲಿರುವ ಉಡುಪಿ ಮತ್ತು ಶಿವಮೊಗ್ಗ ಜಿಲ್ಲೆಗಳ ಗಡಿಯಲ್ಲಿದೆ. ಸೋಮೇಶ್ವರ ವನ್ಯಜೀವಿ ಅಭಯಾರಣ್ಯವು ಭಾರತದ ಕರ್ನಾಟಕ ರಾಜ್ಯದ ಪಶ್ಚಿಮ ಘಟ್ಟಗಳಲ್ಲಿರುವ ಸಂರಕ್ಷಿತ ವನ್ಯಜೀವಿ ಅಭಯಾರಣ್ಯವಾಗಿದೆ. ಅಭಯಾರಣ್ಯದೊಳಗೆ ನೆಲೆಗೊಂಡಿರುವ ಪ್ರಸಿದ್ಧ ಸೋಮೇಶ್ವರ ದೇವಸ್ಥಾನದ ಪ್ರಧಾನ ದೇವರು  ಸೋಮೇಶ್ವರ  ನ ಹೆಸರಿನಲ್ಲಿ ಇದನ್ನು ಹೆಸರಿಸಲಾಗಿದೆ. ಅಭಯಾರಣ್ಯವು ಕರ್ನಾಟಕ ಅರಣ್ಯ ಇಲಾಖೆಯಿಂದ ನಡೆಸಲ್ಪಡುವ ಸೀತಾನದಿ ಪ್ರಕೃತಿ ಶಿಬಿರವನ್ನು ಹೊಂದಿದೆ. ಉಡುಪಿಯಿಂದ ಆಗುಂಬೆ ರಸ್ತೆಯು ಈ ವನ್ಯಜೀವಿ ಅಭಯಾರಣ್ಯದ ಮೂಲಕ ಹಾದುಹೋಗುತ್ತದೆ.
ಅಭಯಾರಣ್ಯವನ್ನು ೧೯೭೪ ರಲ್ಲಿ ೩೪.೧೩ ಚದರ ಮೈಲಿ ವಿಸ್ತೀರ್ಣದೊಂದಿಗೆ ಸ್ಥಾಪಿಸಲಾಯಿತು.ಇದನ್ನು ೨೦೧೧ ರಲ್ಲಿ ಸಂಖ್ಯೆ: FEE302 FWL2011-(V) ಬೆಂಗಳೂರು, ದಿನಾಂಕ:೨೭-೧೨-೨೦೧೧ ಗೆಜೆಟ್ ಅಧಿಸೂಚನೆಯ ಮೂಲಕ ೧೨೧.೩೩ ಚದರ ಮೈಲಿಗೆ ವಿಸ್ತರಿಸಲಾಯಿತು. ವಿಸ್ತರಣೆಯ ನಂತರ ಅಭಯಾರಣ್ಯವು ಉಡುಪಿ ಮತ್ತು ಶಿವಮೊಗ್ಗ ಜಿಲ್ಲೆಗಳ ಉಡುಪಿ, ಕುಂದಾಪುರ, ಕಾರ್ಕಳ, ತೀರ್ಥಹಳ್ಳಿ ತಾಲೂಕುಗಳಲ್ಲಿ ವ್ಯಾಪಿಸಿದೆ. ಅಸ್ತಿತ್ವದಲ್ಲಿರುವ ಅಭಯಾರಣ್ಯಕ್ಕೆ ಬಾಳೆಹಳ್ಳಿ ಮೀಸಲು ಅರಣ್ಯ, ಆಗುಂಬೆ ಅರಣ್ಯ, ಸೋಮೇಶ್ವರ ಮೀಸಲು ಅರಣ್ಯ ಮತ್ತು ತೊಂಬಟ್ಟು ಮೀಸಲು ಅರಣ್ಯ ಪ್ರದೇಶಗಳನ್ನು ಸೇರಿಸುವ ಮೂಲಕ ಅಭಯಾರಣ್ಯವನ್ನು ವಿಸ್ತರಿಸಲಾಯಿತು. ವಿಸ್ತರಿತ ಅಭಯಾರಣ್ಯವು ಮೂಕಾಂಬಿಕಾ ವನ್ಯಜೀವಿ ಅಭಯಾರಣ್ಯ, ಶರಾವತಿ ವನ್ಯಜೀವಿ ಅಭಯಾರಣ್ಯ ಮತ್ತು ಕುದುರೆಮುಖ ರಾಷ್ಟ್ರೀಯ ಉದ್ಯಾನವನವನ್ನು ಒಳಗೊಂಡಿರುವ ಸಂರಕ್ಷಿತ ಪ್ರದೇಶದ ನಿರಂತರ ವಿಸ್ತರಣೆಯನ್ನು ರೂಪಿಸುತ್ತದೆ. ಸೀತಾನದಿ ಅಭಯಾರಣ್ಯದ ಮೂಲಕ ಹರಿಯುತ್ತದೆ.
ಆಗುಂಬೆ ಮಳೆಕಾಡು ಸಂಶೋಧನಾ ಕೇಂದ್ರ
ಈ ಸಂಶೋಧನಾ ಸೌಲಭ್ಯವನ್ನು ೨೦೦೫ ರಲ್ಲಿ ಹರ್ಪಿಟಾಲಜಿಸ್ಟ್ ಶ್ರೀ. ರೊಮುಲಸ್ ವಿಟೇಕರ್ ಅವರು ಸ್ಥಾಪಿಸಿದರು. ಈ ಸೌಲಭ್ಯವು ಆಗುಂಬೆಯ ಸಮೀಪದಲ್ಲಿದೆ ಮತ್ತು ಕಾಳಿಂಗ ಸರ್ಪದ ಮೇಲೆ ಟೆಲಿಮೆಟ್ರಿ ಆಧಾರಿತ ಯೋಜನೆಗಳನ್ನು ನಡೆಸುತ್ತದೆ.
ಹವಾಮಾನ
ಈಶಾನ್ಯ ಭಾರತದ ಚಿರಾಪುಂಜಿಗೆ ಹೋಲಿಸಿದರೆ ಆಗುಂಬೆಯು ದಕ್ಷಿಣ ಭಾರತದಲ್ಲಿ ಅತಿ ಹೆಚ್ಚು ಮಳೆಯನ್ನು ಪಡೆಯುತ್ತದೆ. ಸೋಮೇಶ್ವರ ವನ್ಯಜೀವಿ ಅಭಯಾರಣ್ಯದ ಮೀಸಲು ಅರಣ್ಯಗಳು ವಾರ್ಷಿಕ ಸರಾಸರಿ ೭೦೦೦ ಮಿಮೀ ಮಳೆಯನ್ನು ಪಡೆಯುತ್ತವೆ
ಝರತುಷ್ಟ್ರ
ಝರತುಷ್ಟ್ರ-ಪ್ರಾಚೀನ ಇರಾನೀ ಜನರ ಪ್ರವಾದಿ. ಗ್ರೀಕ್ ಮತ್ತು ಇತರ ಐರೋಪ್ಯ ಭಾಷೆಗಳಲ್ಲಿ ಈತನನ್ನು ಝೊರೊ ಆಸ್ಟರ್ ಎನ್ನಲಾಗಿದೆ.
ಈತನ ಕಾಲವೂ ವೈದಿಕ ಋಷಿಮುನಿಗಳ ಕಾಲ ಹೇಗೋ ಹಾಗೆ ನಿಖರವಾಗಿ ತಿಳಿದುಬಂದಿಲ್ಲ. ಕ್ರಿಸ್ತನಿಗಿಂತ ಈತ 5000 ವರ್ಷಗಳಷ್ಟು ಹಿಂದಿನವನಿದ್ದಿರಬೇಕೆಂದು ವಿದ್ವಾಂಸರ ಊಹೆ.
ಸೋಮೇಶ್ವರ ವನ್ಯಜೀವಿ ಅಭಯಾರಣ್ಯ
ಉಲ್ಲೇಖಗಳು
ವರ್ಗ:ವನ್ಯಜೀವಿ ಅಭಯಾರಣ್ಯಗಳು ವರ್ಗ:ಪ್ರಾಣಿಗಳು ವರ್ಗ:ಸರೀಸೃಪಗಳು ವರ್ಗ:ವಿಕಿ ಇ-ಲರ್ನಿಂಗ್‍ನಲ್ಲಿ ತಯಾರಿಸಿದ ಲೇಖನ ವರ್ಗ:ಪಕ್ಷಿಗಳು ವರ್ಗ:ಉಡುಪಿ ಜಿಲ್ಲೆಯ ಪ್ರೇಕ್ಷಣೀಯ ಸ್ಥಳಗಳ ಕ್ಯೂಆರ್ ಕೋಡ್ ಯೋಜನೆ
ಝರತುಷ್ಟ್ರ
ಜ್ಞಾನಿ ಝರತುಷ್ಟ್ರ ಹೊರಲೋಕದಲ್ಲೀಗ ಅಡ್ಡಾಡಿದ. ಜನಕ್ಕೆ ಧರ್ಮಬೋಧೆಮಾಡಿದ. ಧರ್ಮ ಮತ್ತು ಅಧರ್ಮಗಳ ಹೋರಾಟ ನಿರಂತರವೆಂದೂ ಅದರಲ್ಲಿ ಧರ್ಮಕ್ಕೇ ಅಂತಿಮ ಜಯ ಎಂದೂ ತಿಳಿಸಿದ. ಆ ಕಾಲದ ಖಳ ಸ್ವಭಾವದ ದೊರೆಯೊಬ್ಬ ಈತನಿಗೆ ಚಿತ್ರಹಿಂಸೆಯನ್ನಿತ್ತನಂತೆ. ಭರ್ಜಿಗಳಿಂದ ಗಾಯಗೊಳಿಸಿ, ಕುದುರೆಗಳಿಂದ ಗೂಳಿಗಳಿಂದ ತುಳಿಸಿ, ಅಗ್ನಿದಿವ್ಯಕ್ಕೆ ಒಡ್ಡಿದಾಗಲೂ ಝರತುಷ್ಟ್ರ ಸೋಲದೆ ಕಾಯ್ದ ಹಿತ್ತಾಳೆಯಂತೆ ತೊಳಗಿ ಬೆಳಗಿದನೆನ್ನಲಾಗಿದೆ.
ಸುಮಾರು ಐವತ್ತು ವರ್ಷಗಳ ಕಾಲ ಝರತುಷ್ಟ್ರ ತನ್ನ ಮತಪ್ರಚಾರ ಮಾಡಿದ. ಈತನ ಮತ ಝರತುಷ್ಟ್ರ ಮತವೆಂದು ಪ್ರಸಿದ್ಧವಾಗಿದೆ.
ವರ್ಗ:ಧರ್ಮ ಮತ್ತು ನಂಬಿಕೆಗಳು ವರ್ಗ:ಧರ್ಮ ವರ್ಗ:ಸಂತರು ವರ್ಗ:ಮೈಸೂರು ವಿಶ್ವವಿದ್ಯಾನಿಲಯ ವಿಶ್ವಕೋಶ ವರ್ಗ:ಮತಗುರುಗಳು
ಬಿ. ವಿ. ನಾಗರತ್ನ
ಬೆಂಗಳೂರು ವೆಂಕಟರಾಮಯ್ಯ ನಾಗರತ್ನ (ಜನನ ೩೦ ಅಕ್ಟೋಬರ್ ೧೯೬೨) ಭಾರತದ ಗೌರವಾನ್ವಿತ ಸುಪ್ರೀಂ ಕೋರ್ಟ್‌ನ ಹಾಲಿ ನ್ಯಾಯಾಧೀಶರು. ಅವರು ೨೦೦೮ ರಿಂದ ೨೦೨೧ ರವರೆಗೆ ಕರ್ನಾಟಕ ಉಚ್ಚ ನ್ಯಾಯಾಲಯದ ನ್ಯಾಯಾಧೀಶರಾಗಿ ಸೇವೆ ಸಲ್ಲಿಸಿದರು. ನಾಗರತ್ನರವರು ಭಾರತದ ಮಾಜಿ ಮುಖ್ಯ ನ್ಯಾಯಮೂರ್ತಿ ಇಎಸ್ ವೆಂಕಟರಾಮಯ್ಯ ಅವರ ಪುತ್ರಿ.
೨೦೦೯ ರಲ್ಲಿ ಕರ್ನಾಟಕ ಹೈಕೋರ್ಟ್ ಆವರಣದಲ್ಲಿ ಪ್ರತಿಭಟನಾಕಾರರ ಗುಂಪಿನಿಂದ ಬಲವಂತವಾಗಿ ಬಂಧನಕ್ಕೊಳಗಾದ ನಂತರ ಅವರು ಸಾರ್ವಜನಿಕರ ಗಮನ ಸೆಳೆದರು. ನಾಗರತ್ನರವರು ಕರ್ನಾಟಕದಲ್ಲಿ ವಾಣಿಜ್ಯ ಮತ್ತು ಸಾಂವಿಧಾನಿಕ ಕಾನೂನಿಗೆ ಸಂಬಂಧಿಸಿದಂತೆ ಹಲವಾರು ಮಹತ್ವದ ತೀರ್ಪುಗಳನ್ನು ನೀಡಿದ್ದಾರೆ. ೨೦೨೭ ರಲ್ಲಿ ಭಾರತದ ಮೊದಲ ಮಹಿಳಾ ಮುಖ್ಯ ನ್ಯಾಯಾಧೀಶರಾಗುವ ಸಾಲಿನಲ್ಲಿದ್ದಾರೆ.
ಜೀವನ ಮತ್ತು ಶಿಕ್ಷಣ
ನಾಗರತ್ನರವರ ತಂದೆ ಇ.ಎಸ್.ವೆಂಕಟರಾಮಯ್ಯ ಅವರು ಭಾರತದ ೧೯ನೇ ಮುಖ್ಯ ನ್ಯಾಯಮೂರ್ತಿಯಾಗಿದ್ದರು. ಅವರು ೧೯ ಜೂನ್ ೧೯೮೧ ರಂದು ನೇಮಕಗೊಂಡರು ಹಾಗು ೧೭ ಡಿಸೆಂಬರ್ ೧೯೮೯ ರಂದು ನಿವೃತ್ತರಾಗುವವರೆಗೂ ಸೇವೆ ಸಲ್ಲಿಸಿದರು.
ದೆಹಲಿ ವಿಶ್ವವಿದ್ಯಾನಿಲಯದ ಕ್ಯಾಂಪಸ್ ಲಾ ಸೆಂಟರ್, ಲಾ ಫ್ಯಾಕಲ್ಟಿಯಲ್ಲಿ ಕಾನೂನು ಅಧ್ಯಯನ ಮಾಡಿದರು.
ವೃತ್ತಿ
ಅವರು ೧೯೮೭ ರಲ್ಲಿ ಕರ್ನಾಟಕದ ಬಾರ್ ಕೌನ್ಸಿಲ್‌ಗೆ ಸೇರಿಕೊಂಡರು ಮತ್ತು ೨೦೦೮ ರಲ್ಲಿ ಕರ್ನಾಟಕ ಹೈಕೋರ್ಟ್‌ನ ಹೆಚ್ಚುವರಿ ನ್ಯಾಯಾಧೀಶರಾಗಿ ನೇಮಕಗೊಳ್ಳುವ ಮೊದಲು ಬೆಂಗಳೂರಿನಲ್ಲಿ ಸಾಂವಿಧಾನಿಕ ಮತ್ತು ವಾಣಿಜ್ಯ ಕಾನೂನನ್ನು ಅಭ್ಯಾಸ ಮಾಡಿದರು. ನಾಗರತ್ನರವರು ೧೭ ಫೆಬ್ರವರಿ ೨೦೧೦ ಖಾಯಂ ನ್ಯಾಯಾಧೀಶರಾಗಿ ನೇಮಕಗೊಂಡರು.
ಮೇ ೨೦೨೦ ರಲ್ಲಿ, ಬಿ.ವಿ.ನಾಗರತ್ನ ಅವರನ್ನು ಭಾರತದ ಸುಪ್ರೀಂ ಕೋರ್ಟ್‌ಗೆ ನೇಮಕ ಮಾಡಲು ಪರಿಗಣಿಸಲಾಗಿದೆ ಎಂದು ವರದಿಯಾಗಿದೆ, ಇದು ಭಾರತೀಯ ಸುಪ್ರೀಂ ಕೋರ್ಟ್‌ನ ಮಹಿಳಾ ಮೊದಲ ಮುಖ್ಯ ನ್ಯಾಯಮೂರ್ತಿಯಾಗಲು ಅರ್ಹತೆ ನೀಡುತ್ತದೆ ಎಂದು ಹಲವಾರು ವ್ಯಾಖ್ಯಾನಕಾರರು ಗಮನಿಸಿದರು.
೨೬ ಆಗಸ್ಟ್ ೨೦೨೧ ರಂದು, ಅವರು ಭಾರತದ ಸುಪ್ರೀಂ ಕೋರ್ಟ್‌ನ ನ್ಯಾಯಾಧೀಶರಾಗಿ ನೇಮಕಗೊಂಡರು ಮತ್ತು ೩೧ ಆಗಸ್ಟ್ ೨೦೨೧ ರಂದು ಪ್ರಮಾಣವಚನ ಸ್ವೀಕರಿಸಿದರು ಹಾಗು ೨೦೨೭ ರಲ್ಲಿ ಭಾರತದ ಮೊದಲ ಮಹಿಳಾ ಮುಖ್ಯ ನ್ಯಾಯಮೂರ್ತಿಯಾಗಲು ಸಾಲಿನಲ್ಲಿದ್ದಾರೆ.
ಸಂವೇದನಾಶೀಲ ಸುದ್ದಿ
೨೦೧೨ ರಲ್ಲಿ, ನಾಗರತ್ನರವರು ಇನ್ನೊರ್ವ ನ್ಯಾಯಾಧೀಶರೊಂದಿಗೆ, ಅವರು ಭಾರತದಲ್ಲಿ ಪ್ರಸಾರ ಮಾಧ್ಯಮವನ್ನು ನಿಯಂತ್ರಿಸುವ ಸಾಧ್ಯತೆಯನ್ನು ಪರಿಶೀಲಿಸಲು ಫೆಡರಲ್ ಸರ್ಕಾರಕ್ಕೆ ಆದೇಶಿಸಿದರು, ನಕಲಿ ಸುದ್ದಿಗಳ ಹೆಚ್ಚಳವನ್ನು ಗಮನಿಸಿದರು. ಸಹಮತದ ಅಭಿಪ್ರಾಯದಲ್ಲಿ, ಪ್ರಸಾರ ಮಾಧ್ಯಮದ ಮೇಲೆ ಸರ್ಕಾರದ ನಿಯಂತ್ರಣವನ್ನು ಅನುಮತಿಸುವ ಅಪಾಯಗಳ ವಿರುದ್ಧ ಅವರು ಎಚ್ಚರಿಕೆ ನೀಡಿದರು, ಪ್ರಸಾರ ಉದ್ಯಮದಿಂದ ಸ್ವಯಂ ನಿಯಂತ್ರಣವನ್ನು ಅನುಮತಿಸುವ ಶಾಸನಬದ್ಧ ಚೌಕಟ್ಟಿಗೆ ಕರೆ ನೀಡಿದರು.
ದೇವಾಲಯಗಳ ವಾಣಿಜ್ಯೇತರ ಸ್ಥಿತಿ
೨೦೧೯ ರಲ್ಲಿ, ಇಬ್ಬರು ನ್ಯಾಯಾಧೀಶರೊಂದಿಗೆ, ಅವರು ದೇವಾಲಯಗಳು ವಾಣಿಜ್ಯ ಸಂಸ್ಥೆಗಳಲ್ಲ ಮತ್ತು ಅದರ ಪ್ರಕಾರ, ಗ್ರಾಚ್ಯುಟಿ ಪಾವತಿಗೆ ಸಂಬಂಧಿಸಿದ ಕಾರ್ಮಿಕ ಕಾನೂನುಗಳ ನಿಬಂಧನೆಗಳು ದೇವಾಲಯದ ನೌಕರರಿಗೆ ಅನ್ವಯಿಸುವುದಿಲ್ಲ ಎಂದು ತೀರ್ಪು ನೀಡಿದರು.
ಖಾಸಗಿ ಸಂಸ್ಥೆಗಳ ಸ್ವಾಯತ್ತತೆ
೧೫ ಸೆಪ್ಟೆಂಬರ್ ೨೦೨೦ ರಂದು, ನಾಗರತ್ನರವರು ಮತ್ತು ಇನ್ನೊರ್ವ ನ್ಯಾಯಾಧೀಶರು ಕರ್ನಾಟಕದ ಸಾರ್ವಜನಿಕ ಮತ್ತು ಖಾಸಗಿ ಕಾಲೇಜುಗಳಲ್ಲಿ ಪ್ರವೇಶಗಳ ಪ್ರಮಾಣೀಕರಣವನ್ನು ಖಚಿತಪಡಿಸಿಕೊಳ್ಳಲು ಸ್ಪರ್ಧಿಸಿದ ಸರ್ಕಾರಿ ನೀತಿಯನ್ನು ಎತ್ತಿಹಿಡಿದರು ಮತ್ತು ಖಾಸಗಿ ಸಂಸ್ಥೆಗಳ ಸ್ವಾಯತ್ತತೆಯನ್ನು ಮಿತಿಗೊಳಿಸಲು ಭಾರತದಲ್ಲಿನ ಕೋವಿಡ್-೧೯ ಸಾಂಕ್ರಾಮಿಕ ರೋಗವನ್ನು ಉಲ್ಲೇಖಿಸಿದ್ದಾರೆ.
ವಕೀಲರಿಂದ ಬಂಧನ
೨೦೦೯ ರಲ್ಲಿ, ಕರ್ನಾಟಕ ಹೈಕೋರ್ಟ್‌ನ ಆಗಿನ ಮುಖ್ಯ ನ್ಯಾಯಮೂರ್ತಿ ಪಿಡಿ ದಿನಕರನ್ ಜೊತೆಗೆ ನಾಗರತ್ನರವರು ಮತ್ತು ನ್ಯಾಯಾಧೀಶರಾದ ವೆಂಕಟೆ ಗೋಪಾಲ ಗೌಡ ಅವರನ್ನು ಕರ್ನಾಟಕ ಹೈಕೋರ್ಟ್‌ನಲ್ಲಿ ಪ್ರತಿಭಟನಾನಿರತ ವಕೀಲರ ಗುಂಪು ಕಾನೂನುಬಾಹಿರವಾಗಿ ಬಂಧಿಸಿತು. ಪಿಡಿ ದಿನಕರನ್ ವಿರುದ್ಧ ಭ್ರಷ್ಟಾಚಾರದ ಆರೋಪದ ಹಿನ್ನೆಲೆಯಲ್ಲಿ ಪ್ರತಿಭಟನೆ ನಡೆಸುತ್ತಿದ್ದ ವಕೀಲರ ಸಂಘವು ನ್ಯಾಯಾಲಯಗಳ ಬಹಿಷ್ಕಾರದ ಘೋಷಣೆಯ ನಂತರ ಈ ಘಟನೆ ಸಂಭವಿಸಿದೆ. ನಂತರ ಅವರನ್ನು ಪ್ರತಿಭಟನಾನಿರತ ವಕೀಲರು ಬಿಡುಗಡೆ ಮಾಡಿದರು. ಘಟನೆಯ ಬೆನ್ನಲ್ಲೇ ನಾಗರತ್ನರವರು ‘ನಮ್ಮನ್ನು ಈ ರೀತಿ ಕುಗ್ಗಿಸಲು ಸಾಧ್ಯವಿಲ್ಲ, ನಾವು ಸಂವಿಧಾನದ ಪ್ರಮಾಣ ವಚನ ಸ್ವೀಕರಿಸಿದ್ದೇವೆ' ಎಂದು ಬಹಿರಂಗ ಹೇಳಿಕೆ ನೀಡಿದ್ದರು.
ಸಾಂಕ್ರಾಮಿಕ ಸಮಯದಲ್ಲಿ ಶಿಕ್ಷಣದ ಸ್ಥಿತಿ
ಕೋವಿಡ್ ಪೀಡಿತ ಪ್ರದೇಶಗಳಲ್ಲಿ ಮಧ್ಯಾಹ್ನದ ಊಟವನ್ನು ನಿಲ್ಲಿಸುವ ಕರ್ನಾಟಕ ಸರ್ಕಾರದ ಪ್ರಸ್ತಾವನೆಯನ್ನು ತಿರಸ್ಕರಿಸಿದ ನ್ಯಾಯಪೀಠದ ಭಾಗವಾಗಿದ್ದರು. ಡಿಜಿಟಲ್ ವಿಭಜನೆಯನ್ನು ನಿವಾರಿಸಲು ಮತ್ತು ಮಕ್ಕಳಿಗೆ ಆನ್‌ಲೈನ್ ತರಗತಿಗಳಿಗೆ ಪ್ರವೇಶವನ್ನು ಖಚಿತಪಡಿಸಿಕೊಳ್ಳಲು ನ್ಯಾಯಪೀಠವು ಸರ್ಕಾರವನ್ನು ಪ್ರೇರೇಪಿಸಿತು. ಇದಲ್ಲದೆ ನ್ಯಾಯಪೀಠವು ಶಿಕ್ಷಕರು ಮತ್ತು ಬೋಧಕೇತರ ಸಿಬ್ಬಂದಿಯನ್ನು ಮುಂಚೂಣಿ ಕೆಲಸಗಾರರೆಂದು ಪರಿಗಣಿಸುವಂತೆ ನಿರ್ದೇಶಿಸಿದೆ.
ಉಲ್ಲೇಖಗಳು
ವರ್ಗ:ಜೀವಂತ ವ್ಯಕ್ತಿಗಳು ವರ್ಗ:೧೯೬೨ ಜನನ
ತ್ರಿಪುರ ಸುಂದರಿ ದೇವಾಲಯ
ತ್ರಿಪುರ ಸುಂದರಿ ದೇವಾಲಯವು ಸ್ಥಳೀಯವಾಗಿ ದೇವಿ ತ್ರಿಪುರೆಶ್ವರಿ  ಎಂದು ಕರೆಯಲ್ಪಡುವ  ಹಿಂದು  ದೇವಾಲಯವಾಗಿದೆ. ತ್ರಿಪುರದಿಂದ ಸುಮಾರು ೫೫ ಕಿ.ಮೀ ದೂರದಲ್ಲಿರುವ ಉದಯಪುರದ ಪುರಾತನ ನಗರದಲ್ಲಿರುವ ಈ ದೇವಾಲಯವನ್ನು ರೈಲಿನ ಮೂಲಕ ಮತ್ತು ರಸ್ತೆಯ ಮೂಲಕ ತಲುಪಬಹುದು. ಇದು ದೇಶದ ಈ ಭಾಗದಲ್ಲಿ ಪವಿತ್ರವಾದ ಹಿಂದೂ ದೇವಾಲಯಗಳಲ್ಲಿ ಒಂದಾಗಿದೆ ಎಂದು ನಂಬಲಾಗಿದೆ. ಮಾತಂಬರಿಯೆಂದು ಜನಪ್ರಿಯವಾಗಿ ಕರೆಯಲ್ಪಡುವ ಈ ದೇವಾಲಯವು ಒಂದು ಸಣ್ಣ ಗುಡ್ಡದ ಮೇಲಿರುತ್ತದೆ, ಏಕೆಂದರೆ ಒಂದು ಗುಡ್ಡದ ಆಕಾರವು ಆಮೆ (ಕುರ್ಮಾ) ನ ಗುಂಪನ್ನು ಹೋಲುತ್ತದೆ ಮತ್ತು ಕುರ್ಮಾಪ್ರಕೃತಿ ಎಂಬ ಈ ಆಕಾರವನ್ನು ಶಕ್ತಿ ದೇವಸ್ಥಾನಕ್ಕೆ ಪವಿತ್ರವಾದ ಸ್ಥಳವೆಂದು ಪರಿಗಣಿಸಲಾಗುತ್ತದೆ. ಆದ್ದರಿಂದ ಕುರ್ಮಾ ಪೀಠ ಎಂಬ ಹೆಸರನ್ನು ಸಹ ನೀಡಿತು. ದೇವತೆಗೆ ಸಾಂಪ್ರದಾಯಿಕ ಬ್ರಾಹ್ಮಣ ಪುರೋಹಿತರು ಸೇವೆ ಸಲ್ಲಿಸುತ್ತಾರೆ. ಈ ದೇವಾಲಯವು ೫೧ ಶಕ್ತಿ ಪೀಠಗಳಲ್ಲಿ ಒಂದಾಗಿದೆ ಎಂದು ಪರಿಗಣಿಸಲಾಗಿದೆ. ೧೫೦೧ ಎ.ಡಿ.ಯಲ್ಲಿ ಮಹಾರಾಜರು ತ್ರಿಪುರಾ ಧನ್ಯ ಮಾಣಿಕ್ಯ ನಿರ್ಮಿಸಿದರು ಮೂರು ಮಹಡಿಯ ಛಾವಣಿಯೊಂದಿಗೆ ಒಂದು ಘನ ಗೋಪುರವು ಮುಖ್ಯವಾದ ದೇವಾಲಯವಾಗಿದ್ದು, ಬೆಂಗಾಳಿ ಏಕ್-ರತ್ನ ಶೈಲಿಯಲ್ಲಿ ನಿರ್ಮಿಸಲಾಗಿದೆ.ಪ್ರತಿವರ್ಷ ದೀಪಾವಳಿಯ ಸಂದರ್ಭದಲ್ಲಿ, ಪ್ರಸಿದ್ಧ ಮೇಳ ದೇವಾಲಯದ  ಸಮೀಪದಲ್ಲಿ ನಡೆಯುತ್ತದೆ.
ಪ್ರವಾಸಿಗರ ಆಕರ್ಷಣೆ
ಉದಯಪುರದಲ್ಲಿ, ದೇವಿಯನ್ನು ತ್ರಿಪುರ ಸುಂದರಿ ಎಂದು ಪೂಜಿಸಲಾಗುತ್ತದೆ. ಈ ದೇವಸ್ಥಾನವು ಸಣ್ಣ ಕಟ್ಟಡವಾಗಿದ್ದು,೨೪ ಅಡಿ ಚದರ ಮತ್ತು ೭೫ ಅಡಿ ಎತ್ತರವಿದೆ. ಈ ಗುಡ್ಡವು ಸಣ್ಣ ಗುಡ್ಡದ ಮೇಲೆ ನೆಲೆಗೊಂಡಿದು, ಇದು ಆಮೆಗಳ ಗುಂಪಲ್ಲಿ ಇರುವುದರಿಂದ ಇದಕ್ಕೆ ಕುರ್ಮಾ ಪೀಠ ಎಂಬ ಹೆಸರನ್ನು ನೀಡಲಾಗಿದೆ. ಇಲ್ಲಿ ಕೆಂಪು ದಾಸವಾಳ ಹೂವು ಸಹ ದೇವತೆಗೆ ಅರ್ಪಣೆಯಾಗಿ ಪ್ರಶಂಸಿಸಲ್ಪಡುತ್ತದೆ.